
א. הקדמה

צירוף הנסיבות המביא להיארעות פנדמיה של שפעת אינו נדיר. במאה שעברה ארעו שלוש פנדמיות כאלה, כאשר הידועה והקטלנית שבהן אירעה בשנת 1918 במקביל למלחמת העולם הראשונה, וקטלה כ 50-100 מליון נפש.

התפרצות בהיקף מצומצם של זן חדש של שפעת (H5N1) אשר אירעה בשנת 1997 היוותה צלצול אזהרה אשר נשמע ברחבי העולם, ומדינות רבות אשר עד אז שמו את ההכנות לפנדמיה בסדר עדיפות נמוך החלו בהכנות קדחתניות כדי לקדם את פני הרעה. כבר אז ברי היה לכל העוסקים בתחום שהופעת פנדמיה נוספת איננה מוטלת בספק, והשאלה היחידה העומדת על הפרק הינה מתי תתפרץ, ובאיזו עוצמה. שובו של הזן H5N1 לזירה הבינלאומית בעוצמה  קטלנית במיוחד של "שפעת עופות", אשר התבססה בדרום מזרח אסיה והתפשטה כעת בטורקיה, עיראק, מצרים, ומדינות שונות באירופה, אסיה ואפריקה מעצים את החששות כי הפנדמיה מתקרבת. ארגון הבריאות העולמי קרא כבר במרץ 2004 בכנס חירום להאיץ את תכניות ההתגוננות מפני הסכנה המתקרבת, אותה הגדיר "בלתי נמנעת", ומאז עוסקות רוב מדינות העולם בהיערכות אינטנסיבית לאיום זה. 

משרד הבריאות עוסק בהיערכות לפנדמיה של שפעת מאז 1997, הכנות אשר הואצו משמעותית בשנתיים האחרונות עם כינוסן של וועדות מקצועיות ייעודיות למטרה זו. הוועדות עסקו במגוון התחומים של תכנית המוכנות הלאומית לפנדמיה הבאה – ניטור, חיסונים, תרופות אנטי-ויראליות, היערכות בתי החולים, הקהילה והמעבדות וכן תכנית להנחלת הידע בקרב צוותי הרפואה ותוכנית הסברה לציבור הרחב. בחוברת זו מרוכזים תוצרי העבודה של וועדות אלה, בחלוקה לשני פרקים מרכזיים: 1. הפעולות הנדרשות לשם התמודדות עם התפרצויות של שפעת עופות בישראל (והדבקת בני אדם מעופות)   ו- 2. סדרת הפעולות הנדרשות לביצוע עם תחילת התפשטותו מאדם לאדם של זן שפעת פנדמי, ככל הנראה מסוג H5N1 - בעולם ובישראל.

תכנית זו, בדומה לתכניות מוכנות אחרות בעולם, לא יכולה להקיף את פרטי התכנון הנדרש בכל תחום. מטרת תכנית זו הינה לפרט את עקרונות ההתמודדות עם הפנדמיה הצפויה, להציף את הסוגיות הבעייתיות, ולקבוע אילו מהסוגיות יש לפתור כבר כעת, ועם אילו ניתן להתמודד תוך כדי אירוע. עפ"י החלטת ממשלת ישראל לוקח משרד הביטחון חלק מרכזי בהיערכות המדינה לשפעת פנדמית ונציגיו עובדים בתיאום הדוק עם מחברי תו"ל זה. התוכנית למוכנות שנבנתה ומוצגת במסמך זה מתבססת על אירועי פנדמיה בעבר ועל הידוע על התנהגות נגיף H5N1 . בהתאם לצבירת הידע עם הזמן יוצגו שינויים נדרשים, וחלקם אף יהיו מהותיים.  

אנו מודים לכל חברי הועדות על שהשקיעו ממרצם ומזמנם לכתיבת פרקי התכנית ועדכונם בגרסה חדשה זו בשנת 2006, ומקווים שהיא תוותר בגדר תכנית מגירה שנים רבות.
ד"ר אלכס לבנטל                             מר שמואל רזניקוביץ' 

      ד"ר רן בליצר

ב. מבוא ושלבי ההיערכות

רקע:
מדי חורף גורם נגיף השפעת לתחלואה ותמותה ניכרים בהתפרצויות מקומיות ברחבי העולם. הנזקים העיקריים בהתפרצויות אלה נגרמים בקרב האוכלוסייה בקצוות הגיל – זקנים ותינוקות, וכן בקרב הסובלים ממחלות כרוניות מסוימות. 

נגיפי השפעת מזן A יכולים גם לגרום להתפרצות פתאומית של מחלה קשה וחמורה, בכל שכבות האוכלוסייה, על פני אזורים נרחבים של כדור הארץ. יכולת זו של נגיפי השפעת נובעת ממשלב של מספר גורמים הכוללים יכולת הדבקה גבוהה, יכולת שינוי פתאומי של הגנום שמקודד את האנטיגנים העיקריים של הנגיף, המאגלוטינין (Hemagglutinin) ונויראמינידאז (Neuraminidase), הימצאותם של זנים אחרים של הנגיף בבעלי חיים אחרים (בפרט ציפורים וחזירים), והפוטנציאל למעבר של גנים מוירוסים של בעלי חיים לוירוסים של בני אדם. 

במאה העשרים התרחשו בעולם שלוש פנדמיות (מגיפות חובקות עולם), כשהמפורסמת שבהן התרחשה בשנת 1918 וזכתה לכינוי "השפעת הספרדית" (“Spanish flu”(. בהתפרצות זו מתו ברחבי העולם 50-100 מיליון בני אדם, בפרט בוגרים צעירים. למרות שהפנדמיות המאוחרות יותר, שהתרחשו בשנים 1957 ו- 1968, גבו מספר קטן יותר של קורבנות (ירידה שניתן ליחס באופן חלקי להתפתחותה של אנטיביוטיקה לטיפול בזיהומים המשניים למחלה ולהתפתחותו של טיפול תומך אגרסיבי יותר), הן עדיין לוו בתחלואה ותמותה משמעותיים ובפגיעה בחברה כולה ובכלכלתה. 

שפעת פנדמית עשויה להיגרם עקב הופעתו של נגיף חדש מסוג  A המותאם להדבקה מאדם לאדם אך בעל מבנה אנטיגני שאיננו מוכר לאוכלוסייה האנושית. הופעתו של נגיף כזה עשויה לקרות בשני מנגנונים עיקריים של שינוי גנטי  (shift Genetic):

· שחלוף גנים (Reassortment) בין נגיפי בעלי-חיים (לרוב עופות) ונגיפי אדם, תוך יצירת נגיף היברידי חדש אשר הינו מדבק מאדם לאדם. כך הופיעו ככל הנראה נגיפי השפעת אשר גרמו לפנדמיות ב- 1957 ו- 1968.
· שינוי או סדרה של שינויים גנטיים (מוטציות) בנגיף עופות שהדביק אדם, אשר מאפשרים לו להפוך מדבק מאדם לאדם. כך הופיע ככל הנראה נגיף השפעת אשר גרם לפנדמיה ב- 1918. 
מבדיקת המבנה הגנטי של נגיף H5N1 עולה כי על אף שמדובר בנגיף עופות, כבר הופיעו שינויים במבנה הגנטי שלו הדומים במאפייניהם לאלו שנצפו בנגיף של 1918 (ששוחזר לאחרונה), נתון המגביר את החשש משינויים נוספים אשר יהפכו הנגיף למדבק מאדם לאדם.
חשיבות:
ארגון הבריאות העולמי מתריע  מזה מספר שנים על התפרצות פנדמיה (אפידמיה עולמית) של השפעת. החשש הגדול הוא להופעת זן שפעת A, שאינו נמנה עם שלושת הזנים הכלולים בחיסון, הנקבעים על ידי ארגון הבריאות העולמי לפני עונת החורף. עד לפני עשרים וחמש שנים הייתה פנדמיה כזו פורצת מידי עשור. עתה אנו נמצאים למעלה מחצי יובל שנים ללא פנדמיה. מרבית המומחים סבורים שהפנדמיה הבאה היא בלתי נמנעת, אך לא ניתן לחזות מראש את מועד הופעתה.
המרכז האמריקאי לבקרת מחלות מעריך שהפנדמיה הבאה תהיה כרוכה באובדן  של    71-166 מיליארד דולר לכלכלת ארצות הברית. במצב כזה תצטרך כל מדינה לחוד וכולן יחדיו להתמודד עם מצב של תחלואת יתר בשפעת וסיבוכיה, כולל  עומס במרפאות הקהילה, חדרי המיון ובתי החולים, במקביל להיעדרות מהעבודה, כולל במערכת הבריאות. מצב זה מחייב הערכות מוקדמת לקראת הפנדמיה הבאה.

בשנים האחרונות אנו עדים למספר סימנים מבשרים המעידים על סבירות גדלה והולכת להופעת זנים פנדמיים. הופעת זן H5N1 בהונג-קונג בשנת 1997 הייתה ההתראה הראשונה, כאשר בשנים שחלפו מאז אירעו מספר הדבקות של בני אדם בנגיפי עופות, בעלי שיעור קטלניות משתנה. האירועים מאז סוף שנת 2003 - עם התפשטותו והתבססותו של נגיף H5N1 בעל שיעור קטלניות גבוה בדרום מזרח אסיה שפגע בבני האדם, והסיכון המתמשך מהפיכתו של זן זה לזן בעל יכולת להעברה יעילה מאדם לאדם - מהווים סמן נוסף לצורך הדחוף בהיערכות מדינת ישראל להופעת שפעת פנדמית. 

המשך התפשטות נגיף העופות למזרח אירופה, ההתפשות המהירה של הנגיף בתורכיה, והחשש מהעברת המחלה ע"י עופות נודדים הופכים את הסיכון לשפעת עופות למיידי במדינת ישראל, ומחייבים האצת ההערכות לאיום זה, כמו גם לאיום השפעת הפנדמית. 

מטרות:

מסמך זה נועד להציע תוכנית אב להיערכות מערכת הבריאות לקראת התפרצות פנדמיה של שפעת, ולהגדיר את עקרונות הפעולה עם קרות ההתפרצות. 

מטרות התוכנית הן:

1. להכיל את האירוע מהר ככל האפשר, בשלבים בהם האירוע הינו בר-הכלה.
2. להוריד את שיעורי התחלואה והתמותה מהמחלה.
3. לאפשר המשך ניהול אורח חיים תקין ככל האפשר של  האוכלוסייה בעת פנדמיה (בדגש על פעילות המשטרה, הצבא, מכבי אש וגורמים חיוניים אחרים).
4. להקטין למינימום את העומס הצפוי על מערכת הבריאות, ולמנוע מצב של אי-ספיקה בשל ריבוי פניות ואשפוזים.
5. למזער את הפגיעה הכלכלית אשר תגרם למשק בגין הפנדמיה. 
מאפייני הפנדמיה - הנחות יסוד ותרחיש ייחוס:
1. זמן הופעה -  פנדמיה של שפעת יכולה להופיע לאורך כל השנה ולאו דווקא בתקופת הפעילות הרגילה של השפעת בישראל (נובמבר-מרץ). 
2. משך הופעה -  בהתאם לניסיון העבר ניתן להניח כי המשך הצפוי של שיא ההתפרצות יהיה כ- 6-8 שבועות, אף כי ההתפשטות עשויה להתרחש באופן מדורג במשך חודשים. לא ניתן לצפות מראש את מספר גלי התחלואה אשר יארעו, אם כי מקובל להניח כי יופיעו שני גלי תחלואה לפחות.
3. תקופת דגירה – על פי מאפייני הנגיף ובהתאם לניסיון העבר, תקופת הדגירה צפויה להימשך ברמת הפרט 24-72 שעות.  
4. משך הדבקה -  על פי בדיקות משטחי אף ולוע (נזופרינקס), יכולת ההדבקה במבוגרים נמשכת 4-5 ימים. בילדים התקופה המדבקת ארוכה יותר.
5. היארעות המחלה – ארגון הבריאות העולמי מציע להיערך לתרחיש של תחלואה של כ- 25% מהאוכלוסייה. יש לצפות להיארעות גבוהה יותר בקרב ילדים לעומת מבוגרים.
6. היקפי תחלואה ותמותה – עפ"י הנחות היסוד, ובהתבסס על מודלים  שפרסם ה-  CDC , יש להיערך לתרחיש של תחלואה (סימפטומטית) של כ- 25% מהאוכלוסייה. דהיינו, בישראל, כ- 1,800,000 חולים. ניתן לצפות להיארעות גבוהה יותר בקרב ילדים לעומת מבוגרים. 
7. מדבקות המחלה – לא ניתן לצפות מראש את מידת המידבקות של הזן הפנדמי, אך נתון זה ישפיע באופן מהותי על יעילות צעדי מניעה שונים לבלימת ההתפרצות, כדוגמת טיפול תרופתי מניעתי, בידוד החולים, סגר וכיו"ב. קביעת עקרונות ההתמודדות תקבע לכן, במידה רבה, לאחר פרוץ הפנדמיה בעולם וקבלת נתונים ראשונים על מאפייני הנגיף. על פי מודלים מתמטים צפוי כי אדם חולה ידביק בממוצע שני אנשים נוספים. 
8. גיל הופעת התחלואה – בשנים רגילות עיקר התחלואה היא בילדים בעוד שהתחלואה הקשה ומקרי המוות מתרכזים באנשים מבוגרים עם מחלות רקע. דפוס הופעה זה יכול להשתנות עם הופעתה של פנדמיה. בפנדמיה של  1918 התחלואה התרכזה בעיקר בבוגרים צעירים, בעוד שבפנדמיה של שנת 1968 היא התרכזה בעיקר בילדים מתחת לגיל 5 ובאוכלוסייה המבוגרת. 
9. תמותה- מקרי המוות מתרחשים בשפעת עונתית בעיקר בקצוות הגיל – ילדים וזקנים, כאשר בפנדמיה של שנת 1918 ארעה תמותה ניכרת בקרב בוגרים צעירים. בפנדמיה של שנת 1957 דלקות ריאה ודלקות קני הנשימה (ברונכיטיס), שהנן סיבוכים שכיחים של המחלה, היוו את עיקר הסיבות  לאשפוז ותרמו 50% לסיבות המוות בעקבות המחלה. בפנדמיה זו של שנת 1957, שהייתה מתונה יחסית, שיעור קטלניות המחלה באנגליה הוערך בין 1.3 ל- 3.5 מקרי מוות לכל 1,000 מקרי מחלה. לפי ההערכות המקובלות כיום בעולם, מקובל להיערך לסה"כ 2,500-6,000 מקרי תמותה עקב הפנדמיה בישראל, על אף ששיעור הקטלניות הנוכחי של זן שפעת העופות H5N1 עשוי להביא לשיעורי תמותה גבוהים הרבה יותר.
10. שירותי רפואה – בבתי החולים – מקובל להניח כי בשיא הפנדמיה תגרם עלייה בדרישה למיטות אשפוז של כ- 25% לפחות, כאשר מצפים לתוספת של כ- 11,000-26,000 אשפוזים בבתי החולים. לפי המודל שנבחר, בו ימשך הגל העיקרי של הפנדמיה 8 שבועות, יש להיערך לתוספת של כ- 1,300 אשפוזים חדשים מדי שבוע בתחילת הגל, ועד לכ- 4,000 אשפוזים מדי שבוע בשבועיים הקשים ביותר בשיא הפנדמיה. יש להיערך למשך אשפוז ממוצע של כשבוע אחד. בשיא הפנדמיה יזדקקו כ- 15% מהחולים הנ"ל לאשפוז בט.נ., ומחצית מהם (7.5%) יזדקקו להנשמה. יש להיערך לתרחיש בו 10-15% מהמאושפזים ימותו. 

במרפאות הקהילה- צפויים כ- 600,000-1,300,000 ביקורים נוספים במרפאות הקהילה, כאשר לשם תכנון ניתן להיערך לעומס בו בשיא גל הפנדמיה יתקבלו 40% מהביקורים הנ"ל בתוך כשבועיים.
11. היעדרות מעבודה – מקובל להעריך שבשיא הפנדמיה יעדרו עובדים במערך הרפואי מעבודתם בשל מחלה או טיפול בבן משפחה, או בשל חשש מהדבקה.  בפנדמיה של שנת 1957 נעדרה 8-10% מהאוכלוסייה ממקום העבודה למשך של שלושה ימים ויותר. ההיעדרות כללה גם את  עובדי הרפואה ובליברפול בבריטניה, דווח על שיעור היעדרות של 12.6-19.4% בקרב האחיות במהלך ארבעת השבועות הראשונים של ההתפרצות. לצורך תכנון, התחזית לגבי שיעור עובדי בריאות הנעדרים מעבודתם  בשיא הפנדמיה עומדת על כ- 25% .
12. בתי ספר – השפעת עלולה להתפשט במהירות בבתי ספר. בפנדמיה של שנת 1957 עד 50% מהילדים בגילאי ביה"ס באנגליה פיתחו את המחלה. בעת הופעתה של פנדמיה יש להיערך לאפשרות של סגירת בתי ספר כצעד לבלימה של ההתפרצות. 
13. חיסון – לשם הכנת חיסון חדש ספציפי לזן הפנדמי יש צורך בפרק זמן של מספר חודשים (כ- 4-6 חודשים לכל הפחות) מזמן בידודו של הנגיף החדש. גם לאחר תקופה זו, קצב ייצורם של החיסונים יהיה איטי. לכן, בעת הופעתה של פנדמיה, לא יהיו חיסוני שפעת ספציפיים לנגיף הפנדמיה. יחד אם זאת ואם קבועי הזמן יאפשרו זאת יצרני החיסון ירכזו, כנראה, מאמצים רבים לייצורו. הנחת העבודה צריכה להיות שהשגת חיסון ספציפי לזן הפנדמי, עבור מדינת ישראל, תהיה בלתי אפשרית במשך חודשים רבים. בתי החרושת לייצור החיסון קיימים במספר מדינות בודדות וההשערה היא שהן ילאימו את תוצריו עבור מדינותיהם ולא תהיה אפשרות לרכשו בשלבים הראשונים, אם בכלל. אפשרות יצירתו מראש של חיסון לאדם כנגד שפעת העופות נדונה בפירוט בפרק התרופות והחיסונים.
שלבי ההיערכות הלאומית לקראת  פנדמיה

שלב 1: נגיף שפעת חדש בבע"ח. סיכון נמוך להופעת מקרים באדם.  
שלב 2: נגיף שפעת חדש בבע"ח. סיכון גבוה להופעת מקרים באדם.

שלב 3: מקרי שפעת עופות בבני אדם (העברה מקרית ונדירה מאדם לאדם)


א. מחוץ לישראל



ב. בישראל (בעופות, הדבקת בני אדם מעופות)

שלב 4: מדבקות מוגבלת מאדם לאדם, מחלה ממוקמת


א. מקבצי תחלואה קטנים מחוץ לישראל



ב. תחלואה כנ"ל גם בישראל
שלב 5: מדבקות משמעותית מאדם לאדם, מחלה עדיין ממוקמת


א. מקבצי תחלואה משמעותיים מחוץ לישראל



ב. תחלואה כנ"ל גם בישראל

שלב 6: פנדמיה (העברה נרחבת ומפושטת ברחבי העולם)


א. טרם התפשטות המחלה בישראל




ב. התפשטות המחלה בישראל

· קביעת השלב בו אנו מצויים בכל רגע נתון תתבצע ע"י ה- WHO. קביעת תת-השלב המקומי תקבע ע"י משרד הבריאות.

· לא ניתן לחזות את משך הזמן שיחלוף מהמעבר משלב 3 לשלב 6. הדבר עשוי לארוך חודשים רבים, מצב אשר  יקנה זמן להיערכות ולתכנון מקיפים, אך עשוי גם לקרות במהירות רבה מאד.

בתכנית זו לא נתייחס לשלב החזרה לשגרה שלאחר הפנדמיה. התכנון לקראת שלב זה יתבצע תוך כדי ההתפרצות.
ג' – היערכות לשפעת העופות
ג' 1 - שפעת עופות - התייחסות לחולה חשוד או מאובחן
הגדרת מקרה של חולה חשוד לשפעת עופות

הוחלט לאמץ את הגדרת המקרה של אנגליה המתייחסת לשני היבטים: 

תמונה קלינית וקריטריונים אפידמיולוגים.

תמונה קלינית: 

הופעה של חום (◦38 או יותר) או אנמנזה של חום וגם תסמינים נשימתיים (שיעול או קוצר נשימה) המחייבים (במצב רגיל) אשפוז.
או 

מוות ממחלה נשימתית ללא סיבה ברורה.

וגם
קריטריונים אפידמיולוגים:אנמנזה של נסיעה במהלך 7 ימים טרם הופעת המחלה למדינה או אזור בהם מדווח על שפעת  עופות בבעלי חיים.

רשימת המדינות הנגועות מופיעה באתר -  http://www.oie.int/eng/en_index.htm 
וגם 

מגע ישיר (פחות ממטר) עם עופות מבויתים חיים או מתים, עופות פרא או חזיר, מהאזורים לעיל, כולל שווקי עופות. 

או 

לפחות אחת מהחשיפות הבאות:

- מגע ישיר (במרחק נגיעה/דיבור) עם אדם הסובל ממחלה עם תסמינים נשימתיים קשים או עם אדם שנפטר ללא סיבה ברורה, מהאזורים לעיל. 

- חלק מצבר ((cluster של עובדי בריאות חולים הסובלים מתסמינים נשימתיים קשים ללא סיבה ברורה.

- עובד מעבדה עם סיכון לחשיפה לנגיף שפעת .A (H5N1)

להדגיש: בשלב בו טרם נתגלו מקרים של שפעת עופות בעופות בישראל, אדם הסובל מתחלואה נשימתית אשר בא במגע עם עופות חולים/מתים בישראל איננו עונה להגדרות המקרה לעיל, ואיננו מחייב בהכרח טיפול או בירור קליני ומעבדתי מיוחד. 
עם זאת, בכל מקרה כנ"ל על הרופא המטפל לוודא יידוע מיידי של הרופא המחוזי בפרטי המקרה, אשר ישקול ביצוע חקירה אפידמיולוגית ודיווח למקבילו בשירותים הוטרינרים בכדי לוודא ביצוע בדיקות אבחנתיות לעופות החולים.

תנאי אשפוז וטיפול בחולה חשוד לשפעת העופות 

יש להפעיל הנחיות לטיפול בחולה חשוד לסארס המפורטות בחוזר מינהל רפואה מס' 17/44 שהופץ בתאריך 11.5.2004. יש לשמור את החולה בתנאי בידוד מגע ובידוד נשימתי. יש לבצע במהירות האפשרית את כל בדיקות המעבדה הנדרשות לשם זיהוי  גורם התחלואה (לרבות בדיקות לזיהוי מחוללים לא שכיחים, צילום חזה במידה ולא בוצע קודם ולשמור בנפרד דגימות נוספות לשם ביצוע בדיקות אבחנתיות נוספות בהמשך). ברגע שמועלה החשד ע"פ הגדרת המקרה אין לבצע כל בדיקה אבחנתית מחוץ לתנאי בידוד באשפוז. 

להבדיל מהאמור בנוהל הסארס, במקרה זה אין צורך להפנות את החולה לבי"ח יעודי.

טיפול בחולה בשפעת עופות ע"י מעכבי נוראמינידאז inhibitors) (neuraminidase oseltamivir 75 mg דרך הפה פעמיים ביום  למשך 5  ימים, באישור הרופא המחוזי. טיפול ממושך יותר יישקל ע"פ חומרת מצבו של החולה.
במצב בו החולה אובחן כחולה בשפעת העופות, יש להמשיך את תנאי הבידוד: למבוגרים, יש לפעול עפ"י הנחיות אלו למשך 7 ימים לאחר ירידת החום ולילדים הצעירים מ- 12 שנים, למשך 21 יום מתחילת המחלה. אם מצב קליני מאפשר שחרורו הביתה לפני תום תקופה זו, יש להקפיד על תנאי בידוד בבית כמו בחולה חשוד ל-SARS .

חקירה אפידמיולוגית ושרשרת הדיווח

1. יש לדווח מיידית לרופא מומחה במחלות זיהומיות של בית החולים ולרופא המחוז ובמחוז שבו יש נפות לרופא הנפה. 
2. רופא המחוז או הנפה יחקור כל מקרה שהוגדר על ידי מומחה למחלות זיהומיות כחשוד לשפעת עופות, תוך איסוף נתונים אפידמיולוגיים ואחרים הנחוצים לשם החלטה האם אכן מדובר באירוע חשוד לשפעת עופות והאם יש לשלוח דגימות למעבדה לאבחון שפעת עופות. במסגרת חקירה זו, יצור רופא המחוז קשר מיידי עם השירותים  הוטרינריים ויבקשם לבדוק האם החולה החשוד במחלה  נחשף לעופות אשר התבררו כחולים.
3. רופא המחוז ידווח על כל מקרה חשוד לשפעת עופות למחלקה לאפידמיולוגיה ולמחלות זיהומיות במשרד הבריאות וזו תדווח מיידית לראש שירותי בריאות הציבור ולראש המרכז לבקרת מחלות.

4. ראש שירותי בריאות הציבור, בהתייעצות עם מנכ"ל משרד הבריאות, יחליט באילו מהמקרים העונים להגדרת שפעת העופות, יופעלו "הנחיות לטיפול במקרה חדש של שפעת עופות". במקרים אלו יידע ראש שירותי בריאות הציבור גם את יו"ר הצט"ם ואת הממונה על השירותים הוטרינריים במשרד החקלאות.

ביצוע בדיקות מעבדה לאבחון שפעת העופות

ראה נספח שהוכן ע"י המעבדה המרכזית לנגיפים בתל השומר. הבדיקות נעשות לאחר אישור רופא המחוז ורופא מומחה למחלות זיהומיות של בית החולים.

חיסון עובדי בריאות נגד שפעת

יש לעודד צוותים רפואיים, עובדי משרד החקלאות (רופאים וטרינרים, פקחים, עובדי מעבדה וכו') להתחסן בכל חורף נגד שפעת גם על מנת לצמצם את הסיכון של reassortment של נגיף הומאני עם נגיף ((H5N1.

טיפול בעובדי בריאות 
ניטור פעיל ע"י לשכות הבריאות של חום ותסמינים נשימתיים לעובדי בריאות הבאים במגע עם חולה חשוד לשפעת עופות מומלץ במשך שבוע לאחר המגע, אף כשהם ממשיכים לעבוד. 

אם מופיעים תסמינים ומצבם הרפואי מחייב אשפוז, על העובדים הפונים לקבלת טיפול רפואי לדווח לפני הגעתם על חשיפתם לחולה חשוד לשפעת עופות ויופעלו לגביהם כל השיקולים האבחנתיים והטיפוליים הנזכרים לעיל לגבי חולה חשוד לשפעת עופות.

אם מופיעים תסמינים ומצבם הרפואי אינו מחייב אשפוז: אם טרם אושר מעבדתית החשד לשפעת עופות באדם אליו נחשפו, יומלץ לעובדים להישאר בבית ויופעלו לגביהם כל השיקולים האבחנתיים הנזכרים לעיל. אם חלו לאחר שנחשפו לאדם אשר אושר מעבדתית כחולה בשפעת עופות, יוגדרו הם עצמם כחולה חשוד לשפעת עופות לאור הגדרת המקרה לעיל ויטופלו בהתאם. 

טיפול במגעים

המגעים הינם בני אדם השוהים בסביבה מוגדרת (כגון בני בית או קרובי משפחה או מוסד כמו בית חולים או מחנה צבא או קייטנה, וכן עובדים באותו הלול) של חולה חשוד בתקופה מדבקת: כ-7 ימים מירידת החום אצל מבוגרים ועד 21 יום לאחר הופעת הסימנים אצל ילדים.

ניטור פעיל ע"י לשכות הבריאות של חום ותסמינים נשימתיים מומלץ למגעים למשך 7 ימים מהמועד בו היו בקשר עם חולה בתקופה מדבקת. ככלל, אין צורך להסגר של מגעים בריאים של חשוד כחולה בשפעת עופות. 
אם הופכים המגעים סימפטומאטיים, הם יטופלו כאמור לעיל.

מעורבות משהב"ר באתר ההתפרצות שפעת עופות בעופות בישראל:
משרד החקלאות מתכנן כיום לבצע השמדה של העופות בטווח 3 ק"מ ממוקד התחלואה, בסיוע המשרד לבטחון פנים וע"פ התו"ל שיקבע ויעדכן משרד החקלאות. הרופא המחוזי יתלווה לנציגי משרד החקלאות ויהיה אחראי לביצוע חקירה אפידמיולוגית בקרב העובדים במשקי העופות ברדיוס זה, לתידרוך הבריאים ליצור קשר עם לשכת הבריאות במקרה של תחלואה, ולהפניית החולים (ע"פ הגדרת המקרה) לטיפול בבית-חולים לאחר ביצוע תיאום מראש עם מנהל המלר"ד.
עקרונות כלליים לניהול ארוע זיהוי ראשון של שפעת עופות בציפור בישראל

תרחיש מס' 1: ציפור בר חולה נמצאה נגועה בזן "שפעת העופות"  בשמורת טבע/אתר ציבורי:

1. אנשים שבאו במגע ישיר עם ציפורי בר מאותו סוג באותו מקום:
1. יפנו ללשכת הבריאות הקרובה למקום מגוריהם ויקבלו הנחיות.
2. בלשכת הבריאות תתבצע חקירה אפידמיולוגית בקרב פונים אלה ומגעים אחרים עם הציפור החולה , על פי דף חקירה אפידמיולוגית של "שפעת העופות". 
3. רק אדם שהיה  במגע הדוק (הפרשות, דם, ניפוי נוצות וכו') עם הציפור החולה יקבל טיפול מונע.
4. חשופים אחרים  יונחו לבצע מעקב עצמי אחר חום למשך 7 ימים, ובמידה שיפתחו חום יפנו לחדר מיון ויטופלו בהתאם לנוהל "חשוד כחולה בשפעת עופות" כמפורט בפרק זה.
2. אין צורך בכל מעקב, בדיקה או טיפול למי שלא באו במגע עם ציפור הבר או הפרשותיה.

תרחיש מספר 2: פרט אחד או יותר נגוע בשפעת עופות זוהה בלול, באזור המיושב בצפיפות:

1. השמדת עופות ברדיוס 3 ק"מ, הטלת הסגר לכל העופות ברדיוס חיצוני של 7 ק"מ, ניטור כל הלהקות (וירולוגי וסרולוגי), באחריות משרד החקלאות.
2. מיגון העוסקים בהשמדה ובחקירה כמפורט בנהלים.
3. ביצוע חקירה אפידמיולוגית על ידי לשכת הבריאות המחוזית/נפתית במקום:
1. חשוף ודאי: מי שהיה בתוך הלול הספציפי וטיפל באופן פיזי, ללא אמצעי מיגון, בעופות העלולים להיות נגועים ובהפרשותיהם – רופא המחוז ינחה לגבי אופן מתן טיפול מונע במקרים אלו.
2. חשופים אפשריים: מי  שהיה במגע הדוק עם עופות המצויים ברדיוס של 3 ק"מ מהלול הנגוע – יקבל דף הנחיות לניטור עצמי של חום  ופניה לחדר מיון במקרה של הופעת מחלת חום תוך 7 ימים.
3. אנשים אחרים אשר מצויים בטווח 3 ק"מ מהלול הנ"ל ולא היו במגע הדוק עם עופות: אין צורך בטיפול או מעקב מיוחד.
4. אנשים אשר לא אותרו כחשופים בחקירה האפידמיולוגית במקום, ואשר סבורים שייתכן ונחשפו לעופות מהלולים הנגועים, יתייעצו בטלפון עם רופאי לשכת הבריאות לגבי הצורך בהגעתם לבירור אפידמיולוגי בלשכת הבריאות. במידה ומדובר בחולים סימפטומטים – יופנו למיון, ורופאי המיון יתייעצו עם רופא המחוז.
תרחיש מספר 3: חולה המגיע לביה"ח בשל  תחלואה נשימתית משמעותית ומדווח על מגע עם עופות שמתו (טרם דיווח על שפעת עופות בישראל):

1. להזכיר: אדם זה אינו עונה על הגדרת המקרה של שפעת העופות אולם עד להשלמת הבירור והבדיקות ע"י השירותים הוטרינריים יש להתייחס אליו לחומרה מבחינת בידודו ובתנאי שהמגע עם העופות המתים התרחש במהלך השבוע שקדם למחלה. הנחייה זו ניתנת למרות שהסבירות שמקרה ראשון של שפעת עופות בעופות בישראל יתגלה באמצעות אדם חולה הנה קטנה ביותר.
2. יש לבודד את החולה ולטפל בו כאמור לעיל בעמוד 11 לנוהל זה (תנאי אשפוז וטיפול בחולה חשוד לשפעת העופות). 
3. יש ליידע מיידית את רופא המחוז. רופא המחוז יבצע חקירה אפידמיולוגית וידווח למקבילו בשירותים הוטרינרים בכדי לוודא ביצוע בדיקות אבחנתיות לעופות החולים.
שאלון לחקירת חולה חשוד לשפעת העופות
1. פרטים דמוגרפיים
שם החולה: פרטי:                                                         משפחה:

מס' ת.ז./דרכון: 

אזרחות:                                                    מין:                             תאריך לידה:   |__|__|__|__|__|__|






 


            
               שנה    חודש  יום  

החולה רואיין ב:

· בביתו

· בבית חולים                                                    
· בשדה התעופה

· אחר, פרט:  ___________________

כתובת:

שם הרחוב:                                                               מס' דירה: 

עיר:                                                                              מיקוד: 

מדינה:                                                                          לאום:

טלפון בית:                                                                 עבודה: 

נייד:

מקצוע:                                                                       עיסוק: 

2. פרטים קליניים

תאריך הופעת סימן מחלה ראשון  |__|__|__|__|__|__|





     שנה    חודש    יום  

תיאור הסימנים: 

האם יש חום מעל ◦38?   כן/לא   אם נמדד, ציין חום מרבי:

תאריך תחילת חום: |__|__|__|__|__|__|



         שנה    חודש   יום  

האם יש שיעול?  כן/לא 

האם יש קוצר  נשימה?  כן/לא

האם יש כאבי חזה?  כן/לא

תסמינים אחרים: 

חולשה: כן/לא                           שלשול: כן/לא                                 נזלת: כן/לא                

צמרמורות: כן/לא                     הקאות: כן/לא                                כאבי גרון: כן/לא  

כאב ראש: כן/לא                      כאבי שריר: כן/לא                          

דלקת עיניים: כן/לא                 אחר, ציין:

אם החולה אושפז: שם בית החולים ____________ תאריך אשפוז: |__|__|__|__|__|__|






 



שנה    חודש  יום  

מחלקה:  ______________

האם בוצע צילום חזה?  כן/לא             

אם כן, האם נצפתה בצילום תמונה מתאימה לדלקת ריאות או ?ARDS 


האם נלקחו בדיקות מעבדה? כן/לא   אם כן, פרט: 

	תאריך
	סוג הבדיקה
	תוצאות

	
	
	

	
	
	

	
	
	

	
	
	


האם נפטר?  כן/לא               

אם כן, תאריך פטירה:                                            האם בוצעה נתיחה שלאחר המוות? כן/לא      אם כן,  ממצאים: _________________________________________________________________________________________________________________________________________________________________________________                                   

3. מקור אפשרי להדבקה

3.1 חשיפה בחו"ל: (אם החשיפה לא הייתה בחו"ל, נא לעבור לסעיף 3.2)

האם שב במהלך 7 הימים טרם הופעת המחלה משהות במדינה או אזור בהם מדווח

על שפעת עופות בבעלי חיים:  כן/לא  אם כן, מתי 

ציין כל הארצות בהן שהה באותם 7 ימים, תאריכים ופרטי הטיסות:

ארץ:  ___________ תאריכים: מ-                                עד  ________________                          טיסות: מס' טיסה:________    מ- _____________  אל  ________________

ארץ:  ___________ תאריכים: מ- _____________  עד  ________________                          טיסות: מס' טיסה:_________  מ- _____________  אל  ________________

האם היה במגע ישיר (פחות ממטר) עם:

עופות מבויתים / עופות פרא/ חזירים             חיים או מתים                          כן/לא


האם נחשף (מגע ישיר במרחק נגיעה/דיבור) לאדם מהאזורים הנגועים אשר סבל ממחלה עם תסמינים נשימתיים קשים?             כן/לא

האם נחשף לאדם מהאזורים נגועים אשר נפטר ללא סיבה ברורה? כן/לא   

אם כן, מתי קרתה החשיפה האחרונה? |__|__|__|__|__|__|






 שנה    חודש  יום  

האם היה במגע עם צואה של עופות?   כן/לא   

 האם אכל ביצים או מוצרי עוף אחרים לא מבושלים?   כן/לא   

האם היה סימפטומאטי בזמן חזרה לארץ?   כן/לא               

איפה היה בעת הופעת התסמינים  הראשונים?  

במהלך 7 ימים טרם הופעת המחלה, האם שהה במקומות אחרים בארץ?  ____________________________________________________________            

3.2 חשיפה תעסוקתית בישראל: (אם לא הייתה חשיפה תעסוקתית , נא לעבור לסעיף 4)

א. האם החולה הוא חלק מצבר של עובדי בריאות חולים הסובלים מתסמינים 

נשימתיים קשים ללא סיבה ברורה? כן/לא 

אם כן, לפרט:___________________________________________________ 

אם הוא עובד בריאות, האם נחשף לחולה חשוד או מאובחן? כן/לא  

אם כן, לפרט:___________________________________________________

האם השתמש במיגון פיזיקאלי: כן/לא   

אם כן, האם היה שימוש במסיכה? כן/לא       אם כן,  מאיזה סוג?

פרטי האדם אליו נחשף: 

שם החולה: פרטי:                                                            משפחה:

מס' ת.ז./דרכון: 

אזרחות:                                               מין:                             תאריך לידה: |__|__|__|__|__|__|






 



         שנה    חודש   יום    

ב. האם החולה הוא עובד מעבדה עם סיכון לחשיפה לנגיף שפעת   ? A (H5N1) כן/לא 

אם כן, פרטי המעבדה:___________

האם השתמש במיגון פיזיקאלי: כן/לא   

אם כן, האם היה שימוש במסיכה? כן/לא       אם כן,  מאיזה סוג?

ג. האם עיסוק החולה כרוך בטיפול בבעלי חיים?        כן/לא

האם היה במגע ישיר (פחות ממטר) עם:

עופות מבויתים חיים או מתים/ עופות פרא/ חזירים    כן/לא

האם היה במגע עם צואה של עופות?   כן/לא   

האם השתמש במיגון פיזיקאלי:            כן/לא   

אם כן, האם היה שימוש במסיכה?      כן/לא       אם כן,  מאיזה סוג?

האם אכל ביצים או מוצרי עוף אחרים לא מבושלים?               כן/לא   

4. טיפול מונע לשפעת  

האם חוסן נגד שפעת במהלך 5 חודשים לפני הופעת המחלה?  כן/לא

במהלך 7 ימים אחרונים, האם נטל תרופות אנטי וירליות?

oseltamivir          כן/לא          אם כן,  מינון  ותאריכי הנטילה:

   amantadine      כן/לא          אם כן,  מינון  ותאריכי הנטילה:

zanamivir            כן/לא          אם כן,  מינון  ותאריכי הנטילה:
rimantadine        כן/לא           אם כן,  מינון  ותאריכי הנטילה:                                   
5. סיכום

החולה המרואיין עונה להגדרה: 

     אבחנה מאושרת                               חולה חשוד                                 האבחנה נשללה 
תאריך דיווח ללשכה: _________________  גורם מדווח: __________________

תאריך ראיון החולה:  _____________________________________________

פרטי ממלא הטופס: 

פרטי: ________________  משפחה: _______________  טלפון: ___________

תפקיד: _______________  מקום עבודה: _____________________________

יש להעביר טופס זה בפקס למחלקה לאפידמיולוגיה ולמחלות זיהומיות 02-6706876

ובמקביל למרכז הלאומי לבקרת מחלות 03-5349881

ג' 2 - הנחיות למיגון עובדים במשק העופות כנגד שפעת העופות

רקע:

במרבית המקרים אצל בני אדם עד כה, ההידבקות בשפעת עופות קרתה בעקבות מגע ישיר בין החולה ועופות או משטחים מזוהמים.  אך לא ניתן לשלול בוודאות שמקרים בודדים נגרמו ע"י העברה ישירה מאדם לאדם.  בשל היכולת של בני אדם להידבק בנגיף, חומרת המחלה, והפוטנציאל לשינוי בתכונות הנגיף שיאפשר לו להיות מועבר בקלות בין בני אדם, חובה היא על כל עובד עופות לנקוט בצעדי המיגון המפורטים להלן.

מתי ועל מי תחולנה ההנחיות
הנחיות אלה תחולנה על כל עובד בשטח שיוגדר ע"י משרד החקלאות כמבודד בעקבות גילוי או חשד למקרה ראשון של שפעת העופות בארץ.  הן תקפות לגבי לולנים, וטרינרים, פקחים, נהגים, אנשי תברואה, וכל עובד אחר בשטח, מהרגע שיוכרז האזור כחשוד ועד להגדרת האזור כנקי.  כאשר תופעלנה ההנחיות, עובדים הנכנסים לשטח המבודד יעברו הדרכה לגבי נהלים אלה ע"י קצין הבטיחות של משרד החקלאות הממונה על האזור.  

כללי חיטוי ידיים
על כל עובד להיות מודע לכללי היגיינת ידיים.  העובד ילבש כפפות חד-פעמיות למשך כל עבודתו.  בסיום העבודה יסיר כפפות ויחטא ידיים עם תרחיץ לחיטוי ידיים על בסיס אלכוהול (תמיסה המכילה alcohol 65- 95%, chlorhexidine0.5%, ,ומרכך כגון-(glycerol 1% או לחילופין, ירחץ ידיים במים וספטל סקרב למשך 15 שניות ואחר-כך ינגבן במגבות נייר חד-פעמיות. במידה והידיים התלכלכו בטעות (כגון, קרע בכפפה), חיטוי הידיים יהיה ע"י מים וסבון אנטיספטי (ספטל סקרב (כלורהקסידין 4%) כמפורט לעיל.  במקרה של פגיעה בשלמות העור, העובד ירחץ את האזור הפגוע במים זורמים מס' דקות וספטל סקרב ויפנה לעזרה רפואית. בהיעדר עזרה רפואית במקום יתפנה העובד לחדר המיון הקרוב, לאחר עדכון צוות המיון על הגעתו למקום. 
כללי תברואה
על כל עמדת עבודה להיות מצוידת בכמות מספקת של חומרי חיטוי ידיים, חומר חיטוי משטחים ((תכשיר על בסיס כלור בריכוז 1,000 חל"מ) מגבות נייר, כפפות, ופחי אשפה שירוקנו בתדירות הנדרשת למנוע העמסת יתר. שקיות האשפה יקברו באדמה יחד עם העופות הנגועים. במידה ויתברר כי משק העופות שנבדק איננו נגוע – יש להתייחס לשקיות האשפה כמקובל עפ"י נהלי משרד החקלאות.

) personal protective equipment) ציוד מגן- 

· מטרת הציוד היא למנוע מגע של חומרים מזוהמים עם גוף העובד.  כל כניסה לשטח מבודד תהיה כרוכה בשימוש בציוד המגן.  

· איש צוות, אשר יזוהה בפני העובדים כקצין בטיחות, ימונה על תקינות והתאמת הציוד לעובדים, ועל הדרכתם בשימוש הנכון בו.
· להלן פרטי הציוד:

· כפפות חד-פעמיות – עשויות מ- nitrile או vinyl, או לחלופין כפפות מ-heavy-duty rubber שניתן לחטא.  במקרה של קרע בכפפה, על העובד לזרוק את זוג הכפפות, לחטא ידיים, וללבוש זוג כפפות חדש.  בהפסקות בעבודה יש להסיר את הכפפות, לחטא ידיים, וללבוש זוג כפפות נקי.
· מסכה - העובד ילבש מסכה מקבוצת ה-  disposable particulate respirators ((N-95, לאחר שכל עובד עבר בדיקת התאמה למידת המסכה והדרכה על חסימה נכונה.  עובד עם זקן שאינו יכול ללבוש מסכה מסוג זה ילבש מסכה מטהרת אויר עם מסננים בעלי יעילות גבוהה ((high-efficiency filters, המכונה   "ברדס אקטיבי".

· משקפי מגן (goggles) - העובד ישים משקפי מגן על העיניים, שאוטמות את אזור העיניים מהשפרצות.  המשקפיים תותאמנה לעובד ביחד עם מסכת המגן.
· בגדי עבודה וסרבל מגן.
· מגפי גומי.
כניסה לשטח מבודד ויציאה ממנו
· בכל אתר עבודה מבודד יוקם אתר הלבשה ובו חדר הלבשה בצד הנקי, חדר הלבשה בצד המבודד, ומקלחת המפרידה בין הצד הנקי לצד המבודד.
· כניסה לעבודה
· העובד יגיע לאתר ההלבשה בלבוש הפרטי שלו, לאחר הסרת שעונים ותכשיטים.
·  בחדר ההלבשה, בצד הנקי, העובד יתפשט לחלוטין וילבש בגדים אשר יסופקו לו (כולל בגדים תחתונים וגרביים).
· העובד ילבש על בגדים אלה סרבל חד-פעמי המכסה את ראשו ואת כל גופו, פרט לפנים, כפות ידיים וכפות רגליים.
· העובד ינעל מגפיים מגומי, ישים מסכה ומשקפי מגן, ילבש כפפות, ורק אז יעבור לשטח המבודד.
· יציאה מהעבודה
· בסיום העבודה העובד יגיע בלבוש מלא לצד המבודד של אתר ההלבשה
· סדר הסרת בגדי עבודה:

1. שטיפת הכפפות (שעדיין על הידיים!) במים וספטל סקרב וניגוב עם מגבת נייר.

2. הסרת המגפיים ונעילת סנדלי מקלחת.
3. הסרת הסרבל וזריקתו לפח.
4. הסרת הכפפות, זריקתן לפח, וחיטוי ידיים עם תמיסת החיטוי. עטיית כפפות נקיות.
5. הסרת מיגון העיניים ותלייתו במקום (אם משקפי המגן התלכלכו במהלך העבודה, יש להסירן ולמסור אותן לניקוי). יש להיזהר בהסרת משקפי המגן שלא יהיה מגע בין העין וחומר מזוהם.
6. הסרת המסכה ושמירתה בשקית נייר אישית לצורך שימוש חוזר.
7. הסרת הכפפות, זריקתן לפח, וחיטוי ידיים חוזר.
8. הסרת בגדי העבודה, תחתונים וגרביים שסופקו באתר ההלבשה וזריקתם לשקית כביסה.
9. כניסה למקלחת ושטיפת הגוף במים וספטל סקרב.
10. יציאה מהמקלחת לחדר ההלבשה, ניגוב ולבישה מחדש של הבגדים הפרטיים.
11. את סנדלי המקלחת יש להשאיר בחדר ההלבשה. בכניסתו הבאה של העובד לשטח העבודה יכניס אותן בחזרה לחדר ההלבשה של הצד המבודד.
· העובד יעבור הליך זה בכל פעם שיכנס ויצא משטח עבודה מבודד.
· כל עוד השטח מוגדר "מבודד", שום פריט שנכנס אליו לא יצא ממנו (כולל שקיות זבל וכביסה, שיש לקשור אותן ולהעמידן בנקודת איסוף בתוך השטח המבודד).
· אין לאכול, לשתות, לדבר בטלפון נייד או לעשן בתוך השטח המבודד.  

חיסונים

מומלץ מאוד כי כל העובדים הבאים במגע ישיר עם עופות בשגרה יקבלו חיסון שנתי נגד שפעת.  חיסון זה לא יעיל נגד שפעת העופות, אך עשוי למנוע מצב של זיהום בו-זמני בנגיף שפעת עופות ושפעת בני-אדם, דבר שעלול להביא לידי ערבוב גנים ויצירת זן חדש של הנגיף שיעבור בקלות בקרב בני אדם.

תרופות אנטי-ויראליות למניעה

במשך הזמן שעובדים באים במגע עם עופות או משטחים שנחשפו לנגיף, עליהם לקבל תרופה נגד נגיף השפעת מידי יום ולהמשיך הטיפול המונע עד שבוע לאחר החשיפה. במידת האפשר תרופה זו תיבחר על סמך בדיקות רגישות של הזן המדובר. בהיעדר בדיקות רגישות תרופת הבחירה תהיה מקבוצת מעכבי neuraminidase. (ראה פירוט בפרק ד'2).

מעקב אחר עובדי עופות שעבדו בשטח נגוע/מבודד

על עובדי העופות להיות ערניים להופעת חום, שיעול, קוצר נשימה או דלקת עיניים למשך שבוע לאחר החשיפה האחרונה לעופות או משטחים נגועים או חשופים.  עובד שמפתח אחד או יותר מסימנים אלה יפנה לחדר המיון באזור מגוריו לאחר שיודיע בטלפון מראש על הגעתו.
דיווח לרשויות בינלאומיות:

דיווח לרשויות בינלאומיות יעשה באחריות מנכ"ל משרד הבריאות עפ"י הכללים הבינלאומיים המקובלים באותה עת. 

ד' - תמצית הפעולות הנדרשות לביצוע בשלב 3:

1. הכנת אמצעי הדרכה להדרכת מגדלי העופות בעקבות גילוי מקרה ראשון של משק עופות נגוע. (באחריות משרד החקלאות ובמימון משרד התמ"ת).

2. רכש תרופות אנטי-ויראליות וקליטתן במחסני האגף לשע"ח. (פירוט בפרק ד' 2 ).
3. רכש ריאגנטים למעבדות. (פירוט בפרק ד' 6).
4. המשך ניטור זקיפים במלב"ם ובמעבדה והוצאת דו"חות שבועיים בעונת השפעת. (פירוט בפרק ד' 1).
5. רכש ותחזוקה של ציוד מיגון אישי לצוותים רפואיים בקהילה, בתי חולים ומד"א. (פירוט בפרק ד' 5).
6. הגברת השימוש בחיסון שפעת עונתי . (פירוט בפרק ג' 1, ד' 2).
7. בחינת אפשרות להכנסת OSELTAMIVIR מהמאגר לשימוש שוטף בקופות החולים. (פירוט בפרק ד' 2).
8. הנחיה לרופאים לתשאל חולים עם תסמונת נשימתית על ביקור בדרום-מזרח אסיה (פירוט בפרק ג' 1, ד' 1).
9. הכשרת בעלי תפקידים לשמש כמתגברים למערך טכנאי ההנשמה. 
(פירוט בפרק ד' 5).
10. הכנת תשתיות חדרי בידוד וחדרי תת-לחץ בבתי החולים. (פירוט בפרק ד' 5).
11. לשקול הקמת תשתית למיון קדמי לשפעת בכל אחד מבתי החולים הכלליים. (פירוט בפרק ד' 5).
12. ביצוע  הדרכות בנושא בקרת זיהומים בבתי החולים ובקהילה. 
(פירוט בפרק ד' 5, ד' 8).
13. קידום יכולות מערך בריאות הציבור לביצוע חקירות אפידמיולוגיות נרחבות ומתואמות, תוך איסוף מידע והצגתו למקבלי ההחלטות. (פירוט בפרק ג' 1, ד' 1).
14. הוספת שפעת פנדמית לסעיף 20 ב"פקודת בריאות העם". (פירוט בפרק ד' 4).
15. מעקב אחר דיווחי ה- WHO ועדכון מתמיד של העוסקים בתחום. 
(פירוט בפרק ד' 1).
16. קיום תרגילים ומשחקי מנהלים מרחביים. (פירוט בפרק ד' 8).
רשימת נהלים נוספים אשר יוכנו כבר בשלב 3:  

1. נהלי סינון הנכנסים לארץ.
2. תיעדוף אוכלוסיות, לוגיסטיקה וחלוקה, אכסון ושינוע של תרופות אנטי-ויראליות.
3. נהלי חלוקת מנשמים, מסיכות ומיגון אישי לבתי החולים ולקופות החולים (מהאגף לשע"ח).
4. נהלים קופתיים/ מחוזיים/ מרפאתיים ל: 
· שימוש בציוד מיגון אישי

· הגישה לחולה עם תסמונת שפעתית
· היערכות לעומס הצפוי + היעדרות כ"א
· דיווח ושליטה
· נהלי הפניה למלר"ד
· הדרכה  "נצורה"  לכל שלב
· מתן טיפול תרופתי לאוכלוסיות השונות על פי מצאי התרופות ומאפייני הנגיף.
5. נהלים לבתי חולים:
· השימוש בציוד מיגון אישי

· הגישה לחולה ברמות חומרה שונות
· מיון קדמי, בידוד, COHORTING 
· צמצום פעילות אלקטיבית
· עומס ביחידות לט.נ.
· חלופות להתמודדות עם עומס ומחסור בכוח אדם 
· בקרת זיהומים
· מעבדה – העברת דגימות
6. נהלים להפעלה כוללת של מערכת הבריאות בעת פנדמיה בהיבטים של פיקוד ושליטה. 
7. נהלי חקירה אפידמיולוגית  ובידוד מגעים בשלבים השונים.
8. נהלים פרטניים  של שירותי בריאות הציבור לנושא סגר, בידוד, מניעת התקהלויות, בתיאום עם משרדי הממשלה הרלבנטיים.
9. נהלים לאספקת שירותים חיוניים לחולים ומגעיהם בעת בידוד/ הסגר מרצון/ בכפייה בעת ההתפרצות. (באחריות האגף לשע"ח ומשרדי הממשלה הרלוונטיים).
10. קבורת הנפטרים – קביעת נוהל מול אנשי  בקרת זיהומים ומשרד הדתות.
תמצית הפעולות לביצוע במעבר לשלב 4

ניטור : 

· הגברת ניטור - כולל הוספת חדרי מיון של בתי החולים הדסה, סורוקה ורמב"ם. 

· דיווח יומי (פרט לסופי שבוע ) ובו פירוט הביקורים בשל חולי דמוי שפעת במרפאות הקהילה של קופ"ח "מכבי" ובצבא (ענף בריאות הצבא).

·  דיווח יומי על תחלואה בדלקות דרכי הנשימה העליונים מחדרי מיון.

· ניתוח יומי של "דו"ח ברלוביץ". 
· הכנת דו"ח מרוכז שבועי ע"י המרכז לבקרת מחלות ובו נתוני התחלואה / תמותה בהשוואה רב שנתית (הדו"ח יועבר בדוא"ל ללשכות הבריאות, רופאי בתי החולים ולקהילה).
·  התכנסות קבועה של ועדת ההיגוי המורחבת.
· עפ"י הנחיות בינלאומיות יש לשקול  ביצוע ניטור לבאים והיוצאים מהמדינה במעברי הגבול היבשתיים, הימיים והאוויריים.

תרופות:

· עדכון התוכנית הפרטנית לחלוקת תרופות בשלב 5 בהתאם למלאי התרופות במחסני האגף לשע"ח.

קהילה:

· ניטור והעברת מידע על פניות בהתאם לפרק ניטור.

· זיהוי מקרים חשודים לאור ביקור במדינה נגועה או עפ"י סימנים קליניים, כמפורט בפרק ג'1.

· הדרכות לצוותים הרפואיים והמנהליים כמפורט בפרק הדרכה.

· תרגול ע"י משחקי מנהלים ותרגילים משולבים.

· השלמת תכניות ההיערכות כולל הפעלת ה-  CALL CENTERS, צוותי בית, הפעלת מרפאות במתכונת חירום, תגבור כ"א והתמודדות עם תחלואה בקרב צוותים רפואיים.

· השלמת הצטיידות  באמצעי מיגון אישי, ותרגול צוותים בשימוש בהם.

· השלמת נהלי דיווח ושליטה.

מניעת התפשטות בקהילה / בריאות הציבור

· הכנת תכניות נצורות מפורטות להפעלת כל אחד מהאמצעים המפורטים בפרק, בדגש על בידוד, הסגר, מניעת התקהלויות, סגירת בתי ספר, צמצום השימוש בתחבורה ציבורית – כל אחד מול משרדי הממשלה הרלוונטיים.

· ניטור בשדה התעופה עפ"י הנחיות בינלאומיות ושיקולים מקומיים.

· הידוק שיתוף  הפעולה האזורי עם משרדי הבריאות ברשות הפלשתינאית, בירדן ובמצרים.
· הכנת ותרגול צוותי חקירה אפידמיולוגיים יעודים, בפריסה ארצית.

בתי חולים

-     השלמת תוכניות היערכות מפורטות.

· העברת מידע יומי על פניות למיון, מונשמים וטיפול נמרץ כמפורט בפרק ניטור.

· הדרכות לצוותים.

· תרגול ע"י משחק מנהלים ותרגילים משולבים: שלדי ומלא.

· השלמת הצטיידות באמצעי מיגון אישי ותרגולם.

· רענון נהלי דיווח ושליטה.

· תוכניות תגבור כ"א.

· הכנת חדרי מיון קדמיים.

· ניטור קליני ומעבדתי כמפורט בפרק ניטור.

ד' 1 - ניטור וזיהוי מוקדם
רקע:

זיהוי נגיף שפעת חדש וניטור התפשטותו הינו קריטי מבחינת מנהלי האירוע במקרה של אפשרות לפנדמיה של שפעת. זיהוי ודאי של נגיף יחייב נקיטת פעולות בכל הרמות, בלוח זמנים מזורז.  

השלב הנוכחי לגבי ישראל הוא  שלב 3 א' מתוך ששת שלבי ההערכות,  והוא הראשון של תקופת  ההתראה לפנדמיה (pandemic alert ) דהיינו , אובחנו מקרי שפעת עופות בבני אדם עם העברה מקרית ונדירה מאדם לאדם.

הגדרת מקרה (case definition): 
הגדרת מקרה של שפעת פנדמית אינה בנמצא.

ההגדרה האופרטיבית הנוכחית , ועד לקבלת הגדרה שונה מארגון הבריאות העולמי, היא זו של שפעת העופות , הנגרמת על ידי הווירוס A (H5N1) [ Highly Pathogenic Avian Influenza] .

מקרה מאושר מעבדתית יוגדר כמקרה קליני, בו נתקבלה תשובה חיובית לשפעת  בבדיקות מעבדה.

*קיים סיכוי סביר כי יהיה צורך בשינוי "הגדרת מקרה" על-פי מאפייני הנגיף החדש שיזוהה (ראה הערה בסוף הפרק).
שלב 3 א' - מקרי שפעת עופות בבני אדם עם העברה מקרית ונדירה מאדם לאדם
המטרה:

הפעלת מערכת הניטור השגרתית, אשר מטרותיה הן:

1. לספק נתונים על זני שפעת הפעילים בישראל ולאפשר השוואה עם הזנים המופיעים בתרכיב החיסון.

2. לאפיין את האוכלוסייה החולה במטרה לזהות קבוצות בסיכון גבוה, בהשוואה לאוכלוסייה שחלתה בעונות שפעת אחרות.

3. לאפיין את התפשטות המחלה באוכלוסייה, בהשוואה לעונות שפעת אחרות.
4. לאפיין את העומס על מערכת הבריאות בעקבות התפרצות של שפעת.
5. לגלות אירועים חריגים של תחלואה נשימתית, כולל גילוי זני שפעת חדשים אפילו אם הם לא יהיו "זן פנדמיה".

6. לספק מידע מהימן ועדכני למקבלי ההחלטות שיאפשר להם לקבוע סדרי עדיפויות ולמסור מידע אמין לציבור. 
להלן ייכתב הניטור תוך מתן שתי חלופות להנחות היסוד על פי המשאבים שיוקצו לכך.

1. חלופה א'- 

הנחת יסוד  : לא יוקצה תקציב ייעודי לתגבור ניטור השפעת המתבצע כיום.

השיטה:

שילוב של ניטור מעבדתי וניטור קליני. 
הניטור המעבדתי:  
הניטור יתבצע ע"י ביצוע בדיקות במעבדה המרכזית לנגיפים של משרד הבריאות בתל-השומר, מן המקורות הבאים:

1. רשת מרפאות הניטור, הכוללת 7 מרפאות זקיף (סנטינל) אשר יופעלו ע"י המרכז הלאומי לבקרת מחלות במשך כ-6 חודשים בשנה (מידי שנה תקבע אד-הוק תקופת הפעלת רשת הניטור). מכל מרפאה ישלחו עד 6 דגימות בשבוע של חולים העונים להגדרת "מקרה" של שפעת (במשלוח חד שבועי). המניין הכולל של הבדיקות שישלחו ממרפאות הזקיף יגיע עד ל- 42 לשבוע. כל תוצאות הבדיקות ידווחו באופן שוטף למלב"מ.
2. מאושפזים- תוצאות הבדיקות לקיום נגיפי השפעת בקרב מאושפזים ידווחו באופן שוטף למלב"מ. 

3. התפרצויות- תוצאות הבדיקות לקיום נגיפי השפעת בהתפרצויות ידווחו באופן שוטף למלב"מ, ובהתאם לצורך תבוצע חקירה אפידמיולוגית על ידי  לשכת הבריאות המתאימה.

בנוסף למעבדה המרכזית לנגיפים, המעבדות לנגיפים בבי"ח הדסה ובבי"ח סורוקה יעדכנו את המלב"מ באופן שוטף לגבי תוצאות הבדיקות לקיום נגיפי השפעת בקרב מאושפזים במוסדותיהם. 

תתוכנן תוכנית מגירה אשר תכלול: 

1. הוספת 8 מרפאות זקיף ומיון ילדים במרכז הרפואי "שיבא" לרשת מרפאות הניטור, אשר יופעלו במעבר לשלב 1 בהיערכות (ראה המשך).

2. הפעלת רשת מרפאות הניטור ביתר חודשי השנה במידת הצורך.

הניטור הקליני:

1. המחלקה לאפידמיולוגיה: 

1. דווח שבועי של נתוני תמותה מדלקת ריאות, אשר יועברו במקביל למלב"מ.
2. מעקב אחרי דיווחים של ארגון הבריאות העולמי.
2. האגף למידע ומחשוב (ציונה חקלאי): 
מידי יום קבלת נתונים על פניות למיון ילדים ולמיון פנימי בבתי החולים של שירותי בריאות כללית והעברתם למלב"מ (באמצעות "מערכת מידע בריאות"). 

3. המרכז הלאומי לבקרת מחלות:
ירכז באופן שוטף את הנתונים הבאים:

1. נתונים יומיים (פרט לשבת) על מספר ביקורים בגלל מחלה דמוית שפעת ובגלל דלקת ריאות במרפאות הקהילה של מכבי שירותי בריאות.

2. נתונים יומיים על פניות למיון ילדים ולמיון פנימי בבתי החולים של שירותי בריאות כללית באמצעות "מערכת מידע בריאות" של האגף למידע ומחשוב.

3. נתונים יומיים על תפוסת מיטות ממוצעת במחלקות פנימיות ובמחלקות ילדים בכלל ביה"ח המדווחים מדוח "ברלוביץ".

4. נתונים יומיים על אחוז מונשמים בכלל ביה"ח המדווחים מדוח "ברלוביץ".
5. נתונים יומיים על מספר הנפטרים בקהילה מכל הסיבות במחוז תל אביב, מלשכת הבריאות המחוזית תל אביב. 
6. נתונים שבועיים על תמותה מדלקת ריאות מהמחלקה לאפידמיולוגיה. 
7. דיווחים על התפרצויות של תחלואה דמוית שפעת בקהילה (לשכות הבריאות וענף בריאות הצבא).

במרכז הלאומי לבקרת מחלות תתבצע אינטגרציה שבועית של כל הנתונים הנ"ל יחד עם נתוני המעבדות שתוארו לעיל לדוח אחד שיציג את נתוני התחלואה והתמותה משפעת בהשוואה רב- שנתית. הדוח יופץ מידי שבוע במהלך החודשים ספטמבר עד מאי בדואר אלקטרוני בתפוצה רחבה להנהלת המשרד, ללשכות הבריאות, לרופאי בתי חולים, לקהילה ולדובר המשרד. 

בנוסף, המרכז הלאומי לבקרת מחלות יבצע סקרים אפידמיולוגים על הופעת סימנים דמויי שפעת בקרב האוכלוסייה הכללית וקבוצות יעד בהתאם לצורך. 
2. חלופה ב'- 

הנחת יסוד: יוקצה תקציב ייעודי לתגבור ניטור השפעת המתבצע כיום.

השיטה:

שילוב של ניטור מעבדתי וניטור קליני, אשר יתקיימו במהלך כל חודשי השנה. 
הניטור המעבדתי:  
הניטור יתבצע ע"י ביצוע בדיקות במעבדה המרכזית לנגיפים של משרד הבריאות בתל-השומר, מן המקורות הבאים:
1. רשת מרפאות הניטור, הכוללת 15 מרפאות זקיף (סנטינל) קבועות בפיזור גיאוגרפי הולם אשר יופעלו ע"י המרכז הלאומי לבקרת מחלות. מכל מרפאה ישלחו עד 6 דגימות בשבוע של חולים העונים להגדרת "מקרה" של שפעת (במשלוח חד שבועי). 

2. מיון ילדים של המרכז הרפואי "שיבא"- ישלח באופן שוטף עד 10 דגימות בשבוע. כל הדגימות יילקחו מילדים העונים להגדרת "מקרה" של שפעת.

3. המניין הכולל של הבדיקות שישלחו למעבדה המרכזית לנגיפים ממרפאות הזקיף וממיון ילדים ב"שיבא" יגיע עד ל- 100 לשבוע. כל תוצאות הבדיקות ידווחו באופן שוטף למלב"מ. 
4. מאושפזים- תוצאות הבדיקות לקיום נגיפי השפעת בקרב מאושפזים ידווחו באופן שוטף למלב"מ. 

5. התפרצויות- תוצאות הבדיקות לקיום נגיפי השפעת בהתפרצויות ידווחו באופן שוטף למלב"מ, ובהתאם לצורך תבוצע חקירה אפידמיולוגית על ידי  לשכת הבריאות המתאימה.

בנוסף למעבדה המרכזית לנגיפים, המעבדות לנגיפים בבי"ח הדסה ובבי"ח סורוקה יעדכנו את המלב"מ באופן שוטף לגבי תוצאות הבדיקות לקיום נגיפי השפעת בקרב מאושפזים במוסדותיהם. 

הניטור הקליני:

1. המחלקה לאפידמיולוגיה: 

1. דווח שבועי של נתוני תמותה מדלקת ריאות, אשר יועברו במקביל למלב"מ.
2. מעקב אחרי דיווחים של ארגון הבריאות העולמי.
2. האגף למידע ומחשוב (ציונה חקלאי): 
מידי יום קבלת נתונים על פניות למיון ילדים ולמיון פנימי בבתי החולים של שירותי בריאות כללית והעברתם למלב"מ (באמצעות "מערכת מידע בריאות"). 

3. המרכז הלאומי לבקרת מחלות:
ירכז באופן שוטף את הנתונים הבאים:

1. נתונים יומיים (פרט לשבת) על מספר ביקורים בגלל מחלה דמוית שפעת ובגלל דלקת ריאות במרפאות הקהילה של מכבי שירותי בריאות.

2. נתונים יומיים על פניות למיון ילדים ולמיון פנימי בבתי החולים של שירותי בריאות כללית בגלל מחלה דמוית שפעת ובגלל דלקת ריאות באמצעות "מערכת מידע בריאות" של האגף למידע ומחשוב.

3. נתונים יומיים על תפוסת מיטות ממוצעת במחלקות פנימיות ובמחלקות ילדים בכלל ביה"ח המדווחים מדוח "ברלוביץ".

4. נתונים יומיים על אחוז מונשמים בכלל ביה"ח המדווחים מדוח "ברלוביץ".
5. נתונים יומיים על מספר הנפטרים בקהילה מכל הסיבות במחוז תל אביב, מלשכת הבריאות המחוזית תל אביב. 
6. נתונים שבועיים על תמותה מדלקת ריאות מהמחלקה לאפידמיולוגיה. 
7. דיווחים על התפרצויות של תחלואה דמוית שפעת בקהילה (לשכות הבריאות וענף בריאות הצבא).

במרכז הלאומי לבקרת מחלות תתבצע אינטגרציה שבועית של כל הנתונים הנ"ל יחד עם נתוני המעבדות שתוארו לעיל לדוח אחד שיציג את נתוני התחלואה והתמותה משפעת בהשוואה רב- שנתית. הדוח יופץ מידי שבוע בתפוצה רחבה להנהלת המשרד, ללשכות הבריאות, לרופאי בתי חולים, לקהילה ולדובר המשרד. 

בנוסף המרכז הלאומי לבקרת מחלות יבצע:

1. סקרים אפידמיולוגים על הופעת סימנים דמויי שפעת בקרב האוכלוסייה הכללית וקבוצות יעד בהתאם לצורך. 
2. סקרי רמות נוגדנים בסיוע המעבדה המרכזית לנגיפים והמעבדה במרכז הרפואי של "הדסה" בעין כרם. הסקר יכלול כ- 500 נסיובים מתוך בנק הנסיובים המצוי במלב"מ. 

מקרה חשוד לשפעת עופות: 

כיום נציגי ארגון הבריאות העולמי סבורים כי לשפעת העופות מסוג H5N1 יש פוטנציאל פנדמי. 

עד להגדרה חדשה של ארגון הבריאות העולמי תאומץ  הגדרת המקרה של בריטניה המתייחסת לשני היבטים: תמונה קלינית וקריטריונים אפידמיולוגים. הגדרת המקרה מפורטת בעמוד 11 לעיל.
הערה: עד עתה לא חלה אף תייר שביקר בארצות בהם הייתה התפרצות שפעת עופות בקרב עופות הבית או ציפורי הבר, וכן לא הייתה העברה לצוות הרפואי שטיפל בבני אדם שחלו בשפעת העופות.  

עקרונות החקירה האפידמיולוגית ושרשרת הדיווח מפורטים בעמוד 11 לעיל.
עיקרי תוכנית הניטור עם איבחון נגיף שפעת פנדמית 

שלב 4א' וכן שלב 5א':
 [ מדבקות מוגבלת מאדם לאדם, מחלה ממוקמת - מקבצי תחלואה קטנים מחוץ לישראל או מדבקות משמעותית מאדם לאדם, מחלה עדיין ממוקמת - מקבצי תחלואה משמעותיים מחוץ לישראל]
כל עוד ההתפרצויות הן בשלבי 4 א' ו-5 א' כלומר מקבצי התחלואה הן מחוץ לישראל  – אין הבדל משמעותי ביניהם מבחינת הניטור.

הנחות עבודה: 
הגדרת מקרה (case definition) חדשה ומעודכנת תינתן על ידי ארגון הבריאות העולמי. המגיפה - בלתי נמנעת בישראל. 
המטרה : 
הגברת הניטור על מנת לזהות ככל המוקדם מקרים של תחלואה בשפעת פנדמית בישראל.

הנחת היסוד: 
עם הכרזה של ארגון הבריאות העולמי על פנדמיה של שפעת יקצה משרד האוצר תקציב ייעודי לתגבור ניטור השפעת.

השיטה: 
הניטור המעבדתי:

עם תחילת שלב 4  יתוגבר מערך הניטור המעבדתי:

1. סה"כ תפעלנה 15 מרפאות "זקיף" בפיזור גיאוגרפי הולם, כאשר כל אחת תשלח עד 10 דגימות בשבוע. בנוסף ישלחו באופן שוטף עד 50 דגימות בשבוע ממיון ילדים במרכז הרפואי "שיבא". סה"כ ישלחו למעבדה המרכזית לנגיפים עד 200 דגימות בשבוע מאנשים העונים להגדרת "מקרה". עם העלייה בהיקף הבדיקות תישקל אד הוק הנחייה למשלוח הדגימות מהמרפאות פעמיים בשבוע.

2. יתווספו לניטור חדרי המיון בבתי החולים הדסה בירושלים, רמב"ם בצפון וסורוקה בדרום. הדגימות ממיונים אילו תועברנה למעבדות הוירולוגיות בביה"ח הדסה עין כרם, רמב"ם וסורוקה בהתאמה. מספר הדגימות השבועי המכסימלי שייבדק בשלב ההיערכות: 100 בהדסה, 100 ברמב"ם ו- 10 בסורוקה.
המניין הכולל של הבדיקות יגיע עד ל- 410  בשבוע.
מדגם מיצג מן הדגימות החיוביות לשפעת תסווגנה על ידי המעבדה המרכזית לנגיפים או המעבדה לנגיפים בהדסה עין-כרם, ואילו כל דגימה חיובית לנגיף השפעת הפנדמי תאומת על ידי המעבדה המרכזית לנגיפים.

כל תוצאות הבדיקות ידווחו באופן שוטף למלב"מ.
הניטור הקליני:

הניטור הקליני יתבצע כמו בשלב 3. 

במרכז הלאומי לבקרת מחלות תתבצע אינטגרציה שבועית של כל הנתונים הנ"ל יחד עם נתוני המעבדות שתוארו לעיל לדוח אחד שיציג את נתוני התחלואה והתמותה משפעת בהשוואה רב- שנתית. הדוח יופץ בדואר אלקטרוני בתפוצה רחבה להנהלת המשרד, ללשכות הבריאות, לרופאי בתי חולים, לקהילה ולדובר המשרד. תישקל אד הוק העלאת תדירות הפצת הדוח בהתאם להתפתחויות בשטח.
בנוסף, המרכז הלאומי לבקרת מחלות יבצע סקרים אפידמיולוגים על הופעת סימנים דמויי שפעת בקרב האוכלוסייה הכללית וקבוצות יעד בהתאם לצורך. 
בהיוועצות עם ועדת ההיגוי המורחבת ועפ"י הנחיות בינלאומיות יש לשקול ביצוע ניטור לבאים והיוצאים מהמדינה במעברי הגבול היבשתיים, הימיים, והאוויריים, על פי הנחיות מקומיות ובינלאומיות.
שלב 4ב' וכן שלב 5ב':
 [ מדבקות מוגבלת מאדם לאדם, מחלה ממוקמת - תחלואה גם בישראל או מדבקות משמעותית מאדם לאדם, מחלה עדיין ממוקמת - תחלואה גם בישראל]
הנחות עבודה: 
הגדרת מקרה (case definition) חדשה ומעודכנת תינתן על ידי ארגון הבריאות העולמי. המגיפה - בלתי נמנעת בישראל. 
בשלב זה יעשו ניסיונות למנוע את התפשטות המחלה באוכלוסייה.
המטרה:

הגברת הניטור בכדי לזהות התפשטות המחלה והופעת מוקדים נוספים. 

השיטה: 
ניטור מעבדתי:

המשך ניטור מעבדתי מתוגבר כמו בשלב 3. היינו- סה"כ עד 410 דגימות בשבוע לפי החלוקה הבאה: עד 200 דגימות למעבדה המרכזית לנגיפים (עד 10 דגימות מכל מרפאת "זקיף" ועד 50 דגימות ממיון ילדים במרכז הרפואי "שיבא"), עד 100 דגימות למעבדה הוירולוגית בביה"ח הדסה עין כרם, עד 100 דגימות למעבדה הוירולוגית ברמב"ם ועד 10 דגימות למעבדה הוירולוגית בסורוקה (ממיוני הדסה, רמב"ם וסורוקה בהתאמה). 
מדגם מיצג מן הדגימות החיוביות לשפעת תסווגנה על ידי המעבדה המרכזית לנגיפים או המעבדה לנגיפים בהדסה עין-כרם, ואילו כל דגימה חיובית לנגיף השפעת הפנדמי תאומת על ידי המעבדה המרכזית לנגיפים. 

כל תוצאות הבדיקות ידווחו באופן שוטף למלב"מ.
תישקל אד הוק הורדת העומס על המעבדות בהתאם להתפתחויות בשטח.

ניטור קליני:
הניטור הקליני יתבצע כמו בשלב 3. 

במרכז הלאומי לבקרת מחלות תתבצע אינטגרציה שבועית של כל הנתונים הנ"ל יחד עם נתוני המעבדות שתוארו לעיל לדוח אחד שיציג את נתוני התחלואה והתמותה משפעת בהשוואה רב- שנתית. הדוח יופץ בדואר אלקטרוני בתפוצה רחבה להנהלת המשרד, ללשכות הבריאות, לרופאי בתי חולים, לקהילה ולדובר המשרד. תישקל אד הוק העלאת תדירות הפצת הדוח בהתאם להתפתחויות בשטח.
בנוסף, המרכז הלאומי לבקרת מחלות יבצע סקרים אפידמיולוגים על הופעת סימנים דמויי שפעת בקרב האוכלוסייה הכללית וקבוצות יעד בהתאם לצורך. 
חקירה אפידמיולוגית:

בשלבים 4 ו- 5 תתבצע חקירה אפידמיולוגית מקיפה ויסודית ככל שניתן בכל מקרה ומקרה בניסיון לאתר את כל המגעים ולשקול טיפול תרופתי, בידוד והסגר לפי הצורך.

הערה: ככל שהנגיף הפנדמי יהיה אלים יותר, המחלה צפויה להתפשט מהר יותר ושלב זה יתקצר ואולי אף לא יתקיים כלל.   

שלב 6 - פנדמיה (העברה נרחבת ומפושטת ברחבי העולם)
הנחות העבודה: 

הגדרת מקרה (case definition) חדשה ומעודכנת תינתן על ידי ארגון הבריאות העולמי. התפשטות המגיפה בישראל בלתי נמנעת. 
המטרה: 
יצירת עקומה אפידמיולוגית, פילוח מאפייני התחלואה מבחינת קבוצות גיל ופיזור גיאוגרפי.
השיטה: 
ניטור מעבדתי:

עפ"י  החלטת ועדת הניטור, בשלב זה כבר אין צורך בניטור מוגבר של דגימות. עם הופעת ריבוי חולים בארץ ממחלת השפעת בזן הפנדמי, יחזור הניטור המעבדתי לרמתו בשלב 0. הדגימות יועברו למעבדה המרכזית לנגיפים בלבד.

ניטור קליני:
הניטור הקליני יתבצע כמו בשלב 3 בחלופה הראשונה. 

במרכז הלאומי לבקרת מחלות תתבצע אינטגרציה שבועית של כל הנתונים הנ"ל יחד עם נתוני המעבדות שתוארו לעיל לדוח אחד שיציג את נתוני התחלואה והתמותה משפעת בהשוואה רב- שנתית. הדוח יופץ בדואר אלקטרוני בתפוצה רחבה להנהלת המשרד, ללשכות הבריאות, לרופאי בתי חולים, לקהילה ולדובר המשרד. תישקל אד הוק העלאת תדירות הפצת הדוח בהתאם להתפתחויות בשטח.
בנוסף, המרכז הלאומי לבקרת מחלות יבצע סקרים אפידמיולוגים על הופעת סימנים דמויי שפעת בקרב האוכלוסייה הכללית וקבוצות יעד בהתאם לצורך. 
עקרונות הניטור בשלבים השונים מסוכמים בטבלה 1.
טבלה 1: הערכות מערכת הניטור לפי שלבי התחלואה
	מרכיבי הניטור
	שלב 3
	שלבים 4-5 
	שלב 6

	
	ללא הקצאת משאבים נוספים
	עם הקצאת משאבים נוספים
	הגברת פעולות הניטור והזיהוי לאיתור הנגיף
	יצירת עקומת תחלואה, מאפייני החולים

	ניטור מעבדתי
	7 מרפאות זקיף. סה"כ עד 42 דגימות בשבוע למעבדה המרכזית לנגיפים (משלוח חד שבועי מהמרפאות)
	15 מרפאות זקיף ומיון ילדים "שיבא". סה"כ עד 100 דגימות בשבוע למעבדה המרכזית לנגיפים (משלוח חד שבועי מהמרפאות ורציף מהמיון)
	15 מרפאות זקיף ומיון ילדים "שיבא" השולחים סה"כ עד 200 דגימות בשבוע למעבדה המרכזית לנגיפים (יישקל אד הוק משלוח דו שבועי מהמרפאות). שילוב חדרי מיון סורוקה, הדסה ורמב"ם עם שיתוף מעבדות בתי"ח בזיהוי. סה"כ דגימות: רמב"ם עד 100, הדסה עד 100 וסורוקה עד 10
	חזרה לשלב 3

	ביקורי רופא בקהילה (מרפאות מכבי שירותי בריאות) באבחנה דמוית שפעת ודלקת ריאות
	יומי
	יומי
	יומי
	יומי

	פניות למיון ילדים ולמיון פנימי בבתיה"ח של  שירותי בריאות כללית (מערכת מידע בריאות)
	יומי 
	יומי
	יומי
	יומי

	תפוסת מיטות (דוח "ברלוביץ")
	יומי
	יומי
	יומי
	יומי

	אחוז מונשמים (דוח "ברלוביץ")
	יומי
	יומי
	יומי
	יומי

	מספר נפטרים בקהילה מכל הסיבות במחוז תל אביב (לשכת הבריאות המחוזית ת"א)
	יומי
	יומי
	יומי
	יומי

	מרכיבי הניטור
	שלב 3
	שלבים 4-5 
	שלב 6
	מרכיבי הניטור

	תמותה מדלקת ריאות (המחלקה לאפידמיולוגיה)
	שבועי
	שבועי
	שבועי
	שבועי

	דוח מסכם שיוכן ע"י המלב"מ ויופץ בתפוצה רחבה כולל להנהלת המשרד, לרופאי הלשכות, בתי החולים, הקהילה ולדובר המשרד
	שבועי
	שבועי
	שבועי ועדכון לפי הצורך
	שבועי ועדכון לפי הצורך

	דיווח מבתי חולים על תחלואה נשימתית קשה בקרב חולים שהגיעו מאזורים שבהם זוהה נגיף מזן פנדמי
	-
	-
	יומי – דיווח שמי פרטני
	יומי- סיכום

לפי מוסד

	דיווח על תחלואה בקרב צוות רפואי
	-
	-
	-
	יומי


ד' 2 - חיסונים ותרופות אנטי- ויראליות
הנחות יסוד

1. הפתרון התרופתי היחיד לצמצום היקף התחלואה, כל עוד לא תהיה זמינות עולמית לחיסונים ספציפיים לזן הפנדמי, יהיה תרופות אנטי-ויראליות שינתנו למניעה ו/או לטיפול בשפעת.
2. יעילותם של חיסונים כנגד זנים נוכחיים של שפעת עופות (המצויים כיום בשלבי פיתוח במדינות שונות) כנגד הזן הפנדמי תתברר רק עם פרוץ הפנדמיה, בטיחות השימוש בחיסונים אלה טרם התבררה במחקרים רחבי היקף. במידה ותתקיים חסינות צולבת עם הזן הפנדמי יכולים להוות חיסונים אלה, כלי מרכזי נוסף להתמודדות עם פנדמיה של שפעת.
3. יעילות התרופות במניעה ובטיפול בשפעת פנדמית תהיה דומה ליעילותן בשפעת שאיננה פנדמית.
4. אם לא יוכן מראש מלאי מספק של תרופות אנטי-ויראליות, לא יהיה ניתן להשיגן ב"זמן אמת".
5. החלק העיקרי של הפנדמיה יימשך כ- 50 ימים בהתפלגות לא אחידה.
6. עפ"י הנחות יסוד אשר פורסמו בספרות המדעית, ולפי טווחים המצוינים בכלי היערכות אמריקאים ניתן להיערך לתרחיש לפיו (במודל שאינו כולל התערבות כלשהי) תארע התחלואה בכ- 25% מהאוכלוסייה (דהיינו כ- 1,700,000 חולים), וכן צפויה תוספת של כ-500,000-1,200,000 ביקורי רופא, 10,000-23,000 אשפוזים ו- 2,000-5,000 מקרי תמותה. נתוני התחלואה והתמותה בשפעת עפות בדרום מזרח אסיה, והניסיון מפנדמית 1918 מצביעים על פוטנציאל לשיעורי סבוכים ותמותה גבוהים יותר מהמצוין לעיל.

חיסונים כנגד שפעת

1. כאמור, בימים אלו נערכות מספר מדינית בעולם לפיתוח חיסונים. הנחת היסוד  היא שהחיסון לא יהיה זמין בזמן אמת - בחודשים הראשונים לפרוץ  הפנדמיה.
2. עם זאת, כחלק מן ההיערכות לפנדמיה יש מקום להמליץ על הגברת המודעות    וההיענות למתן חיסון שפעת עונתי לצוות רפואי ולקבוצות סיכון כמוגדר בכל שנה (בשלב ההערכות) ובזמן הפנדמיה מהסיבות הבאות:

1. בעת פנדמיה תתכן פעילות גם של שפעת "רגילה". מתן החיסון יפחית את מקרי התחלואה שיחשדו כשפעת פנדמית. מסיבה זו יש לנסות ולהגביר גם את ההיענות לחיסונים כנגד פנאומוקוק עפ"י ההתוויות המקובלות בשגרה.
2. חיסון עונתי כנגד שפעת יכול לצמצם את התופעה של Re-assortment בבני אדם (הדבקה משולבת בזן של שפעת עופות ושפעת הומאנית, ויצירת זן פנדמי בבני אדם חולים).
3. בעת הפנדמיה עצמה אין מקום לשינוי בסדרי העדיפויות הרגילים למתן החיסון העונתי.
4. בעת הסברה בשלב ההערכות, חשוב להדגיש כי החיסון העונתי איננו יעיל כנגד  שפעת פנדמית, אך חשוב להתחסן מהסיבות שפורטו לעיל בסעיף 2.
5. מרגע שהחיסון הספציפי לזן הפנדמי יהפוך זמין, רכש החיסון והפצתו יבוצע במרוכז ע"י חברת שראל ואגפי הלוגיסטיקה של קופות החולים וזאת בהתייעצות עם המח' לאפידמיולוגיה ומחלות זיהומיות. יש להניח שגם במקרה כזה לא יתאפשר רכש די חיסונים כדי לחסן את כלל תושבי מדינת ישראל. יש לחסן את קבוצות האוכלוסייה לפי סדר העדיפות הבא (הרציונל לקביעת קדימות זהה לרציונל לקביעת קדימות לגבי תרופות, פירוט בהמשך):

1. צוותי רפואה שבאים במגע עם חולים, כולל נהגי אמבולנס וצוותי רפואה בקהילה. 
2. עובדים חיוניים (הגדרתם עפ"י משרד התמ"ת) שהיעדרותם ממקומות העבודה תפגע בתפקוד המדינה, דוגמת עובדי חברת החשמל, תקשורת, כיבוי, קבורה, מקורות, רשות התחבורה  ונותני שירותים אחרים. 
3. חולים בסיכון גבוה לסיבוכים ותמותה משפעת.
4. שאר האוכלוסייה.
מדיניות החיסון הפרטנית תקבע ע"י המחלקה לאפידמיולוגיה. החיסון עצמו יינתן עפ"י תוכנית לוגיסטית מפורטת, כפי שתקבע ע"י משרד הביטחון ופקע"ר, בתיאום עם משרד הבריאות. 

לאור הצפי כי החיסונים הראשונים יגיעו לישראל רק לאחר חודשים מספר מפרוץ הפנדמיה, תוכנית מפורטת לביצוע החיסונים תתגבש בהתאם לנסיבות. במידה ויתאפשר רכש של חיסונים מתאימים, תוכן תוכנית חיסון המוני מפורטת בהתאם.

אם החיסון לא יסופק במזרק מוכן, יש להיערך להשלמת ציוד נלווה לחיסון, כלומר מחטים, מזרקים, פדי גאזה, כלוראקסידין לחיטוי ועוד. הצבא, המשטרה ושאר כוחות הביטחון יערכו לביצוע החיסון על בסיס כוח האדם הרפואי שלהם.

יש לציין כי כיום מתקיימים בעולם תהליכים לפיתוחים שונים של חיסונים העשויים להיות יעילים כנגד פנדמיה, כולל אפשרות של ייצור חיסונים בהיקף מספק עוד בטרם תפרוץ הפנדמיה. תהליכים אלו כוללים, בין היתר, ייצור של חיסון ספציפי כנגד נגיף שפעת עופות מסוג H5N1 אשר בודד מבני אדם באסיה. חיסון זה מצוי כעת בשלבי ניסוי מתקדמים בבני אדם, אולם לא ניתן לצפות האם הווירוס אשר מוסיף להשתנות באופן תדיר יוותר רגיש לחיסון זה בשלב בו יושלמו הניסויים הקליניים. לא ניתן גם לצפות איזו דרגת חסינות יקנה חיסון זה כנגד זן פנדמי אשר נוצר מ- reassortment של זן זה עם זן שפעת של בני אדם. 

בשלבי פיתוח שונים בארץ ובחו"ל מצויים חיסונים פעילים וסבילים (=נוגדנים) העשויים להיות יעילים כנגד שפעת ללא תלות בזן ספציפי. תהליכים אלו מצויים בשלבים שונים, חלקם מתקדמים יותר, ורובם בשלבים ראשוניים בלבד, כשסיום הפיתוח והרישוי צפוי רק בעוד מספר שנים.  נכון לינואר 2006, לא ניתן לכלול חיסונים אלו בתוכנית ההיערכות, שכן לא ברור אם, מתי ובאיזו כמות ניתן יהיה לעשות שימוש מעשי בחיסונים אלו. עם זאת, ועדת החיסונים ממשיכה במעקב אחר ההתפתחויות בארץ ובעולם, והתו"ל עשוי להתעדכן בהתאם לשינויים.

חיסונים כנגד מחלה פנאומוקוקלית

מחלה פנאומוקוקלית, ובפרט דלקת ריאות, מהווה סיבוך משמעותי וקשה של שפעת עונתית, וצפויה להביא לתחלואה ותמותה ברי מניעה בעת פנדמיה של שפעת. גם כיום ובפרט בעת עליית מדרגה בחשש מפנדמיה (שלב 4 ואילך) יש להקפיד על כיסוי מלא ככל האפשר של קבוצות המטרה לחיסון זה (כהגדרתם בתדריך החיסונים של המחלקה לאפידמיולוגיה במשהב"ר). 

תרופות אנטי ויראליות

1. קיימות 2 קבוצות של תרופות למניעה וטיפול בשפעת:

1. M2 Channel blockers. לקבוצה זו שייכות התרופות Amantadine                 ו- Rimantadine.
2. Neuraminidase inhibitors. לקבוצה זו שייכות התרופות Oseltamivir          ו-Zanamivir (בשלב זה ההתייחסות היא ל-Oseltamivir  בלבד, שכן תרופה זו רשומה בישראל בהתוויה לטיפול ומניעת שפעת, אך ככל הנראה ניתן להשתמש   ב-Zanamivir באופן דומה).
2. ההבדלים בין התרופות השונות מפורטים בטבלה מספר 1.
3. פירוט המינון הנדרש לטיפול או למניעה בכל אחת מהתרופות יפורט בסעיף של אסטרטגיות טיפוליות אפשריות.
טבלה מספר 1: 

הנתונים ההשוואתיים הקיימים כיום בספרות לגבי יעילות, בטיחות ותופעות לוואי, שיעור עמידות ושיעורי ההיענות הצפויים בהתאם לתופעות הלוואי במתארים השונים:  

	Oseltamivir
	Rimantadine
	Amantadine
	התרופה

קריטריון

	A+B
	A
	A
	יעילות כנגד שפעת

	קיצור המחלה ביום + צמצום אשפוזים, תרופות
	קיצור המחלה ביום
	קיצור המחלה ביום 
	השפעת טיפול בשפעת

	71%
	63%
	63%
	הפחתת תחלואה- מניעה לפני חשיפה*

	80%
	63%
	63%
	הפחתת תחלואה- מניעה לאחר חשיפה*

	איטית. (דיווחים בודדים לגבי H5N1)
	מהירה (נמצאה בחלק מזני H5N1, וברוב הגדול של זני השפעת העונתית בארה"ב)
	מהירה (נמצאה בחלק מזני H5N1, וברוב הגדול של זני השפעת העונתית בארה"ב)
	התפתחות עמידות

	2%
	6%
	11% (חלקן קשות)
	הפסקת טיפול (ת"ל)

	מגיל שנה
	מגיל שנה
	בארץ מגיל 9 בלבד
	שימוש בילדים

	מפחית ב-2 סדרי גודל
	אין השפעה?
	אין השפעה?
	Viral shedding 

	אין נתונים
	אין נתונים
	אין נתונים
	הפחתת תמותה

	5 שנים (מוצר סופי)

6 שנים (חומר גלם)
	5 שנים
	5 שנים
	חיי מדף

	5 ימים 
	10 ימים
	10 ימים
	משך טיפול

	 7-10 ימים 
	 10 ימים 
	10  ימים 
	 משך PEP


* ע"פ סקירה סיסטמאתית ומטה-אנליזה אשר ביצענו לצורך זה.

רכש ואגירה של תרופות אנטי-ויראליות:

הממשלה הקציבה תקציב יעודי לרכש של תרופות אנטי-ויראליות. התרופות יחולקו בהתאם לאסטרטגיה הטיפולית שאושרה ע"י הנהלת המשרד. 
קיימים ממצאים לפיהם הזן הפתוגני H5N1 הגורם כעת לשפעת העופות באסיה הראה סימני עמידות ל- M2-Channel blockers. עם זאת, על פי מומחי ארגון הבריאות העולמי איתם התייעצנו, מכיוון שהזן הפנדמי ייווצר ככל הנראה מהכלאה (Reassortment) בין זן העופות (העמיד לאמנטדין) לזן אנושי (רובם רגישים לאמנטדין), שייתכן ויהיה עמיד או רגיש לתרופה זו, אנו סבורים שיש להתמקד ברכש תרופות מקבוצת ה- NAI על אף מחירם הגבוה יותר. לתרופות אלה יתרונות נוספים, כפי שהוצג בטבלה לעיל. עם זאת, בהינתן תקציב מוגבל, קיים הגיון רב בהפניית חלק קטן מהתקציב לרכש של כמות גדולה יחסית של אמנטדין, מתוך ידיעה שיתכן ולא ניתן יהיה להשתמש בתרופה.

ממודל עלות-תועלת אשר פותח על ידינו עולה כי רכש ואגירה של תרופות אנטי-ויראליות לא רק יסייע להקטנת תחלואה (ויתכן שאף להפחתת תמותה), אלא גם יביא לחיסכון כלכלי ניכר ביותר. היחס בין החיסכון הפוטנציאלי בעת פנדמיה לבין עלויות התרופה מראה, לפי חישובינו, כי רכש התרופות משתלם כלכלית גם אם הסיכון השנתי לפרוץ פנדמיה קטן עד כדי 1.25%. לשם השוואה – אם נניח כי גם במאה הזו תופענה שלוש פנדמיות גדולות בלבד (כפי שאירע במאה הקודמת), הרי שהסיכון השנתי לפרוץ פנדמיה עומד על כ- 3%. 

אסטרטגיות טיפוליות:

ככלל, יבחרו האסטרטגיות הטיפוליות בהתאם למלאי התרופות שיהיה קיים באותו זמן ולמאפייני המחלה אשר יודעו עד אז. ניתן יהיה לבחור באסטרטגיה טיפולית אחת או יותר, כאשר סדרי העדיפויות ייקבעו בזמן אמת.

האסטרטגיות האפשריות:

1. טיפול מניעתי:

1. טיפול מונע רציף למשך תקופה שתוגדר עם פרוץ הפנדמיה  לאחת או יותר מהקבוצות הבאות: 
1) צוות רפואי בסיכון גבוה (רופאים, אחיות, כוחות עזר המטפלים בחולים הכלליים והגריאטריים ובקופות החולים, עובדי מד"א הבאים במגע עם חולים).
2) עובדים חיוניים במשק כפי שיוגדרו על ידי משרד התמ"ת.
2. טיפול לאחר חשיפה לחולה בקרב בני ביתו אשר יינתן:
1) רק לנחשפים (בני בית) שהם בקבוצת סיכון לסיבוכי שפעת.
2) לכלל בני ביתם של החולים.
3. Outbreak control: יינתן לקבוצת אוכלוסיה מוגדרת (מוסד, בית ספר, גן ילדים, בסיס צבאי), כאשר מתרחשת בה התפרצות (כפי שתוגדר בזמן אמת).

המינון בטיפול מניעתי לנחשפים:

Amantadine – 100mg פעמיים ביום למשך 10 ימים.

Rimantadine - 100mg פעמיים ביום למשך 10 ימים.
Oseltamivir –75mg פעם ביום למשך 7-10 ימים.

מינון oseltamivir בטיפול מניעתי לילדים:

	משקל גוף
	מינון מומלץ ל - 10 ימי טיפול*

	קטן או שווה ל-15 ק"ג
	30 מ"ג פעם ביום

	יותר מ-15 ק"ג עד 23 ק"ג
	45 מ"ג פעם ביום

	יותר מ-23 ק"ג עד 40 ק"ג
	60 מ"ג פעם ביום

	יותר מ-40 ק"ג
	75 מ"ג פעם ביום 


      *טיפול מניעתי בילדים לא נבדק למשך יותר מ - 10 ימים.

2. טיפול בחולים: 
מתן תרופות לטיפול בחולה עצמו נחשב יעיל ככל שניתן סמוך יותר לתחילת המחלה, ובכל מקרה לא יעיל לאחר יותר מ-48 שעות מתחילת המחלה. את הטיפול ניתן לתת באופן כללי או ממוקד:
1. טיפול בכל החולים (כ- 1,700,000 איש)
2. טיפול בחולים בקבוצת סיכון לסיבוכים בלבד (כ- 225,000 איש)

המינון בטיפול קורטיבי:

Amantadine – 100mg פעמיים ביום למשך 10 ימים.

Rimantadine - 100mg פעמיים ביום למשך 10 ימים.
Oseltamivir –75mg פעמיים ביום למשך 5 ימים.

מינון oseltamivir בטיפול קורטיבי לילדים:

	משקל גוף
	מינון מומלץ ל-5 ימי טיפול

	קטן או שווה ל-15 ק"ג
	30 מ"ג פעמיים ביום

	יותר מ-15 ק"ג עד 23 ק"ג
	45 מ"ג פעמיים ביום

	יותר מ-23 ק"ג עד 40 ק"ג
	60 מ"ג פעמיים ביום

	יותר מ-40 ק"ג
	75 מ"ג פעמיים ביום 


האסטרטגיה הטיפולית הנבחרת:

תוצאות מודל עלות-תועלת (אשר הוזכר לעיל) מדגימות כי מבין האפשרויות המוזכרות לעיל, האסטרטגיה המשיגה חסכון למשק ביחס לעלות ההשקעה הינה מתן טיפול בחולים ובבני משפחותיהם, ובתנאי שיוכלו לקבל הטיפול לא יותר מ- 48 שעות לאחר הופעת הסימנים הקליניים בחולה. הטיפול בחולים אשר הינם בסיכון גבוה לפתח סיבוכים של מחלת השפעת כמו חולים הסובלים ממחלות לב ודרכי הנשימה הינו משתלם במיוחד בשל העלות הגבוהה של הוצאות האשפוז בחולים אלו.

מודל מתמטי דינאמי אשר פותח על ידינו הדגים כי במידה וינוצלו התרופות גם למתן מניעתי בבני משפחה לאחר חשיפה, כמות התרופות שתידרש תהיה זהה או פחותה לזו הנדרשת לטיפול בחולים בלבד, תוך צמצום ניכר בהיקפי התחלואה והתמותה. עם זאת, קיום אסטרטגיה זו מותנה בהימצאות כמות גדולה של תרופות, והוא נושא בחובו אפשרות תיאורטית לכישלון עקב ניצול מהיר של מלאי תרופות מוגבל. על כן, בהינתן כמות התרופות הקיימת כיום והצפויה להגיע בתקופה הנראית לעין, אנו ממליצים בשלב זה להשתמש בתרופות בראש ובראשונה לטיפול בחולים אשר הינם בסיכון גבוה לפתח סיבוכים של מחלת השפעת, בצוותי רפואה המצויים בסיכון והמהווים מקור להדבקת חולים אלו, ובצוותים חיוניים למשק אשר הפסקת תפקודם תביא בעצמה למצוקה קשה עד כדי החמרת היקפי תמותה ותחלואה. 

טיפול מונע קבוע בקבוצות אוכלוסיה גדולות, לרבות טיפול מונע מתמשך באוכלוסיה בסיכון גבוה לסיבוכים איננו מהווה שימוש יעיל בתרופות. למרות האמור לעיל, לאור החסר הצפוי באנשי רפואה בעת הפנדמיה, ולאור הסכנה באי-ספיקה של בתי החולים,  הועדה סבורה שאין מנוס מלטפל באופן מניעתי ורציף בכל אנשי הרפואה בבתי החולים ובקהילה הנחשפים לחולים במחלות נשימה בשלב האקוטי כאשר היקפי התחלואה במוסד הנדון מביאים לאיום של אי ספיקה תפקודית. כמו-כן, מומלץ לתת טיפול מונע מתמשך גם לצוותים חיוניים במשק, על מנת לשמר את התפקודים החיוניים, לפי אותם העקרונות. 

תרופות עבור טיפול מונע יישמרו ויופעלו לכן רק בשיא הפנדמיה, ורק באופן פרטני במוסד ספציפי כאשר היקפי התחלואה יעלו מעל לסף שיוגדר, לפי צפי ההגעה לאי ספיקה תפקודית של המוסד (הרפואי או החיוני) בשל התחלואה. עבודת מטה נדרשת למיפוי מוסדות ושירותים חיוניים למטרה זו, ולבחינת סבילות מוסדות ושירותים אלה להיעדרות כוח אדם בשל תחלואה.
הרציונל לקביעת קדימויות

הרציונל שעמד בפני הועדה בעת המלצה על קדימויות הטיפול הינו כדלקמן:

· טיפול/מניעה בצוות רפואי:
· מניעת היעדרויות מעבר לסף מוגדר תאפשר הפרעה מינימאלית למתן שירותי בריאות חיוניים

· יקטין את התפשטות המחלה ע"י האוכלוסייה שסיכוייה גדולים להעביר את הנגיף
· צוות המגיע מרצונו לעבוד בנסיבות בהן הסיכוי לחשיפה והדבקה הינו מרבי, צריך שידע שיטופל במידה ויחלה.
· מניעה בצוותים חיוניים

· מניעת היעדרויות מעבר לסף מוגדר תאפשר הפרעה מינימאלית לאספקת שירותים חיוניים

· יקטין ההפרעה לכלכלה ע"י אבטחת מלאים חיוניים 

· טיפול/חיסון באוכלוסייה בסיכון

· צמצום תחלואה ותמותה

· צמצום צריכת שירותי הרפואה

· טיפול/חיסון בכלל האוכלוסייה

· צמצום תחלואה ותמותה והקטנת ההשפעה של הפנדמיה בארץ 
על כן, בראש סדר העדיפות לשימוש בתרופות בעת פנדמיה:

1. טיפול בצוות רפואי שחלה (בבתי החולים הכלליים והגריאטריים, בקהילה ובמד"א). 
2. טיפול קורטיבי בחולים בסיכון גבוה לסיבוכים.
3. טיפול מונע מתמשך בתקופת שיא הפנדמיה בצוותים חיוניים למשק (לרבות צוות רפואי), על פי היקף התחלואה והשפעתו על המוסד/שירות הנדון.
4. טיפול בשאר החולים.
יש לציין כי סדרי עדיפויות אילו מותנים באישור סופי של ועדת האתיקה שמונתה ע"י מנכ"ל משרד הבריאות.

האסטרטגיה הטיפולית הפרטנית והתיעדוף בפועל יקבעו, בין השאר, לפי כמות התרופות הזמינה במחסנים, ולאור נתונים אפידמיולוגים על הזן הפנדמי (רגישות לתרופות, מדבקות, קבוצות סיכון להדבקה ולסיבוכים).

עקרונות חלוקת התרופות

העקרונות לפיהם יחולקו התרופות הם כדלהלן:

שלב 3ב' (מקרים של שפעת עופות בישראל, בעופות או בני אדם):
חולים העונים להגדרת המקרה של שפעת עופות יטופלו ב-Oseltamivir. בהעדר נתונים מעודכנים לגבי יעילות הטיפול, המינון יהיה 75mg פעמיים ביום למשך 5 ימים.  

מגעים הדוקים של חולים או של מי שבאו במגע הדוק עם עופות נגועים יאותרו באמצעות חקירה אפדימיולוגית, ויטופלו בטיפול מונע בהתאם להחלטה של ועדת התרופות בזמן אמת.

שלבים 4ב' ו- 5ב' (מקרים ראשונים של העברה מאדם לאדם בישראל/התפרצויות ראשונות בישראל):

חולים העונים להגדרת המקרה של שפעת פנדמית יטופלו ב-Oseltamivir. בהעדר נתונים מעודכנים לגבי יעילות הטיפול, המינון יהיה 75mg פעמיים ביום למשך 5 ימים.  

טיפול במעגלים למגעים של החולים בניסיון להכיל את המקרים הראשונים או ההתפרצויות הראשונות יינתן בהתאם לממצאי החקירה האפידמיולוגית שתתבצע, ולפי החלטה בזמן אמת של ועדת התרופות.

שלב 6 (פנדמיה):

1. הגדרת הגורמים שיקבלו את התרופות: 
I. בשלב הנוכחי בו מאגר התרופות מוגבל יחולקו התרופות כדלקמן:


1) Oseltamivir:

1. טיפול ב-Oseltamivir בחולים מקרב צוותים בחשיפה גבוהה לחולים בבתי החולים הכלליים (המטפלים בחולים בחדר המיון, מחלקות האשפוז הפנימיות וילדים הקולטות חולים והמחלקות לטיפול נמרץ) - רופאים, אחיות, מנמ"ש ופרא-רפואי (עובדי ניקיון, אלונקאים, טכנאי רנטגן) –במידה ויחלו יקבלו 1 מחזור תרופות לטיפול. סה"כ 10 כדורים לעובד/ת. כרבע מאוכלוסיית יעד זו צפויה להיות חולה ולהזדקק לטיפול.

2. טיפול ב-Oseltamivir בחולים מקרב צוותים בחשיפה גבוהה לחולים במרפאות קופות החולים (המטפלים העוסקים ברפואה ראשונית) - רופאים, אחיות, פקידות קבלה ורוקחים וכן עובדים הבאים במגע עם חולים במד"א במידה ויחלו יקבלו 1 מחזור תרופות לטיפול. סה"כ 10 כדורים לעובד/ת. כרבע מאוכלוסיית יעד זו צפויה להיות חולה ולהזדקק לטיפול. 
3. טיפול ב-Oseltamivir לחולים בסיכון גבוה: 

מחושבת כעת לפי קבוצת האוכלוסייה המוגדרת כך בהקשר לשפעת העונתית. 

בעת התפרצות הפנדמיה תקבע סופית האוכלוסייה בסיכון עפ"י הנתונים האפדימיולוגיים שיתקבלו מאותן מדינות שיפגעו ראשונה ע"י הפנדמיה. ההיקף המשוער של החולים מקרב אוכלוסייה זו גבוה פי כמה ממלאי הכדורים הקיים כעת. על כן יתבצע תעדוף בזמן אמת. סה"כ 10 כדורים לאדם. 

2) Amantadine:
1. בעת שיא הפנדמיה, מניעה בקרב צוותים חיוניים בבתי החולים הכלליים, כפי שיוגדרו מתוך כלל צוותי בתי החולים על ידי ועדת בתי חולים וועדת התרופות. יקבלו Amantadine (שני כדורים ליום) למניעה במשך עד 6 שבועות (בתלות בגודל האוכלוסייה שתקבע ומלאי התרופות הקיים). סה"כ עד 80 כדורים לעובד/ת.
2. בעת שיא הפנדמיה, מניעה בקרב צוותים חיוניים במרפאות קופות החולים ובמד"א כפי שיוגדרו על ידי ועדת הקהילה וועדת התרופות. יקבלו Amantadine (שני כדורים ליום) למניעה במשך עד 6 שבועות, סה"כ עד 80 כדורים לעובד/ת (בתלות בגודל האוכלוסייה שתקבע ומלאי התרופות הקיים).
3. בעת שיא הפנדמיה, מניעה בקרב  גורמים חיוניים עפ"י רשימה שתוכן ע"י ובאחריות מל"ח. הרשימה תכלול ארגונים שונים, ביניהם: חברת החשמל, מקורות, יצרני מזון חיוניים, בזק וכו'. יקבלו Amantadine (שני כדורים ליום) למניעה במשך עד 6 שבועות, סה"כ 80 כדורים לעובד/ת (בתלות בגודל האוכלוסייה שתקבע ומלאי התרופות הקיים).
  II. בשלב הבא, מחודש פברואר שנת 2006 עם הגעת תרופות נוספות של Oseltamivir, ועד הגעת מלוא מלאי התרופות (ל-25% מהאולכוסייה) יחולקו התרופות כדלקמן:


   1) Oseltamivir:
1. טיפול בחולים בקרב צוותים חיוניים  בבתי החולים הכלליים: )ללא שינוי מסעיף 1א').

2. טיפול בחולים בקרב צוותים חיוניים במרפאות קופות החולים ובמד"א: )ללא שינוי מסעיף 1ב').
3. חולים בסיכון גבוה המבוטחים בקופות החולים: )ללא שינוי מסעיף 1ג'), למעט ההיקף, שיספיק לטיפול בכל החולים הצפויים (לפי ההערכות הקיימות). סה"כ 10 כדורים לאדם. 
4. מניעה בקרב צוותים חיוניים בבתי החולים הכלליים והגריאטריים: אוכלוסיית היעד זהה למפורטת בסעיף 2א' לעיל, אך ייעשה שימוש ב-Oseltamivir, במינון של כדור אחד למניעה למשך עד 6 שבועות (סה"כ עד 40 כדורים לעובד/ת).
5. מניעה בקרב צוותים חיוניים במרפאות קופות החולים ומד"א: אוכלוסיית היעד זהה למפורטת בסעיף 2ב', אך ייעשה שימוש ב-Oseltamivir, במינון של כדור אחד למניעה למשך עד 6 שבועות (סה"כ עד 40 כדורים לעובד).
6. גורמים חיוניים בהתאם לפירוט בסעיף 1) 2) ג' , יקבלו Oseltamivir, ב מינון של כדור אחד למניעה למשך עד 6 שבועות (סה"כ עד 40 כדורים לעובד).
          2) Amantadine: יישמר כעתודה בלבד. לא מוגדרת אוכלוסייה מראש.

III. עד סוף שנת 2006 צפוי להגיע מלאי נוסף של תרופות, עד לכיסוי כולל של כ-25% מהאוכלוסייה ב-Oseltamivir
בשלב זה, יינתן טיפול ב- Oseltamivirלכלל החולים, ולא רק לחולים בקבוצת סיכון, במינון של 2 כדורים לאדם ליום (סה"כ 10 כדורים).

2. דרכי ההפצה ממחסני האגף לשע"ח ללקוחות:

       עפ"י תוכנית הפצה שתוכן ע"י האגף לשע"ח ומשרד הביטחון.
3. דרכי החלוקה במקומות העבודה:

1. מניעה: הרופאים, האחיות ועובדי המנמ"ש החיוניים בקהילה ובבתי החולים יקבלו התרופות מרוקחי בתי החולים והקופות שלהם. היקף מדויק ייקבע לאור נתונים אשר יועברו לאגף לשע"ח ע"י בתי החולים והקופות.
2. טיפול בחולים מקרב צוות רפואי של בתי חולים וקופות החולים: יקבלו טיפול כנגד מרשם אישי בנקודות החלוקה של פיקוד העורף.
3. מניעה בקרב גורמים חיוניים: באחריות מל"ח (נמצא בעבודת מטה)

4. קביעת מדיניות חלוקת התרופות : קביעת מדיניות לעיתוי החלוקה תהיה באחריות הרשות העליונה לאשפוז. 
5. הגדרה של חולים בסיכון גבוה:  על מנת לוודא כי התרופות לטיפול יחולקו לחולים בסיכון גבוה בלבד, ולא לכלל החולים באוכלוסייה, מומלץ לסמן כבר כעת אוכלוסיה זו. נכון להיום, אין ביכולתנו להעריך באופן מדויק מיהם החולים שיהיו בקבוצת סיכון לתחלואה קשה יותר, שכן הדבר תלוי בהתנהגות הנגיף בזמן אמת. עם זאת, המדיניות המקובלת בעולם היא להגדיר קבוצה זו בהתאם לאוכלוסיה המצויה בסיכון גבוה בשפעת עונתית בשל מחלת רקע ולא על בסיס גיל. קבוצה זו דומה בהרכבה לקבוצה בה יש התוויה למתן חיסון עונתי כנגד שפעת. 
אנו ממליצים כי תעשה פעילות מכינה במסגרת קופות החולים, על מנת להגדיר מראש אוכלוסיה זו, ואף לסמן סימול מיוחד בתיקם הרפואי, על מנת לאפשר שליטה ובקרה בעת חלוקת התרופות לפנדמיה.
ד' 3 -  היערכות הקהילה
רקע:

מערך הרפואה בקהילה מתמודד מידי שנה עם עיקר התחלואה העודפת בעונת השפעת. 

גם בהתפרצות פנדמיה של שפעת, יטופל הרוב המכריע של החולים  במרפאות קופות החולים. המאפיינים הייחודיים של התפרצות שפעת פנדמית ובעיקר היקפי התחלואה, העומסים שייוצרו, הגבלת משאבי האשפוז, החשש של צוותי הרפואה מהידבקות מחייבים את מערך הרפואה הקהילתי להיערך לקראת סכנת השפעת הפנדמית. 
המטרה: 

קופות החולים יכתבו נוהל הפעלה מוסדי להיערכות הקופה לקראת התפרצות פנדמיה של שפעת, יפיצו נוהל זה לרמת המרפאות, יעלו הנוהל באתר האינטראנט הארגוני וינחו מנהלי המרפאות לתיוקו באוגדן שעת החירום, ידריכו ויתרגלו הצוותים. נוהל ההפעלה המוסדי יהיה מבוסס על מסמך זה.

 היערכות קופות החולים על פי השלבים שתוארו בפרק המבוא (השלבים מותאמים להנחיות של ה-  WHO מעודכנות ל-30.1.06)

שלב 3 –שפעת העופות (העברה מקרית ונדירה מאדם לאדם):

עיקר הפעולות לביצוע בשלב זה: 

1. הקפדה על חיסון בשגרה של אוכלוסיות בסיכון, לרבות צוותים רפואיים בחיסונים הקיימים כנגד שפעת ופנאומוקוק על פי הנחיות משרד הבריאות. כל קופה צריכה להכין מבצע הסברה רחב היקף בתחילת כל סתיו, אשר יפרט את מעלותיו של החיסון ויקרא לכל אוכלוסיית הסיכון להתחסן.
2.  ערנות לגילוי מקרים של חשודים כחולים במחלת שפעת העופות על פי הגדרת המקרה התקפה באותו הזמן.
3. יש לקיים תכנית הסברה והנחלת ידע בקרב עובדי הקופות בה נכללת הגדרת המקרה ועקרונות ההיערכות לפי השלבים השונים.
התנהגות במרפאה עם זיהוי מקרה של חשוד כחולה:

1. הפרדת החשוד כחולה משאר השוהים במרפאה ע"י בדיקתו והשהייתו בחדר סגור עד לפינויו לבית החולים.
2. פינוי מהיר של החשוד כחולה לבי"ח ברכב פרטי  במידה וניתן. במידה ואין כל פתרון אחר או שמצבו הרפואי של המטופל מחייב זאת, יפונה  באמבולנס מד"א. (מיגון רופא או פראמדיק האמבולנס כמו בבי"ח - מסיכת N95 , חלוק וכפפות).
3. דיווח: למלר"ד  אליו הופנה החולה, ללשכת הבריאות המחוזית של משרד הבריאות ולהנהלת המחוז של הקופה על חשוד כחולה.

עקרונות בקרת זיהומים  במרפאה בחשד לשפעת עופות: 

1. העברה מאדם לאדם ככל הנראה זניחה; במגע  קצר במרפאה- הסיכון אפסי.
2. אמצעי זהירות שיינקטו בכל זאת: מיגון נשימתי, טיפתי
2.1. עטיית "מסיכת פה אף" לחשוד כחולה
2.2. עטיית "מסיכה כירורגית" לרופא/ אחות/ אחר המטפל בחולה 
* כל הנ"ל בנוסף לאמצעי זהירות שגרתיים.
שלבים  4-5– מדבקות מאדם לאדם, מחלה ממוקמת:

עם הופעת שפעת מזן פנדמי (מדבק מאדם לאדם)  מחוץ למדינת ישראל  (=תחילת שלב 4)  יתבקשו קופות החולים ע"י המלב"ם ושירותי בריאות הציבור, לתגבר  את מערך ניטור השפעת בהיקף של 15 מרפאות "זקיף" בפיזור גיאוגרפי הולם, כאשר כל מרפאה תשלח עד 10 דגימות בשבוע.  הקופות תעברנה ללשכות הבריאות, על פי הנחיות משרד הבריאות,  נתונים על מספר הפונים לכל מרפאה עם תלונות דמויות שפעת (בחתך גילאים ומחוזות). בנוסף, יש לדווח טלפונית ללשכות הבריאות על כל מקרה חשוד כשפעת שאינה "רגילה" ועלולה להיות הופעת מקרים ראשונים בארץ. 

בשלב זה, יעסקו הנהלות הקופות בתכנון פרטני של הפעלת מערך המרפאות במקרה הגעת הפנדמיה לישראל, ויתכננו הפעלת מערך הדרכה ותרגול לצוותי המרפאות.

בהמשך, תוך הופעת התפרצויות שפעת מזן פנדמי (מדבק מאדם לאדם) מחוץ למדינת ישראל, יידרשו קופות החולים להיערך במספר מישורים:

1. על הקופות לסייע במתן מידע לציבור באמצעות מרכזי המידע שלהן וע"י מתן מענה לשאלות הציבור במרפאות עצמן.

2. לסייע באיתור צברי תחלואה חריגה ולדווח על חשד ללשכות הבריאות המחוזיות.
3. לטפל בחולים ולסייע למגעים הנדרשים להיות בהסגר בית באספקת מידע רפואי ושירותי רפואה.

4. בשלב זה, יעסקו הנהלות הקופות בתכנון פרטני של הפעלת מערך המרפאות במקרה הגעת הפנדמיה לישראל, ויפעילו מערך הדרכה ותרגול לצוותי המרפאות.

שלב 6: פנדמיה (העברה נרחבת ומפושטת ברחבי העולם)
מרפאות הקהילה – עקרונות ההיערכות:

· מרפאות הקהילה יטפלו בחולים בעת פנדמיה בהתאם לנהלים שיופצו על ידי הנהלות קופת החולים, בהסתמך על הנחיות משרד הבריאות ובעת הצורך גם בהתאם להנחיות לחיסון שתפיץ המחלקה לאפידמיולוגיה להנהלות קופות החולים. 
· על קופות החולים להכין תוכנית לפעילות מרפאות הקהילה במתאר של ריבוי קיצוני של חולים. 
· יש להיערך כך שבעת פנדמיה יופנו החולים לבתי החולים רק לאחר שמוצו כל אפשרויות הטיפול בקהילה. 

· רוב הטיפול בפנדמיה יתרכז בקהילה  ועל קופות החולים להיערך בהתאם, תוך מוכנות לתגבור צוותי הרפואה והרחבת שעות הפעילות במרפאות. לפי תרחיש הייחוס, בשיא ההתפרצות (במשך כשבועיים), צפויים לפנות למרפאות  בקהילה כ- 40%  מכלל החולים הצפוי להגיע בכלל תקופת הפנדמיה, בעוד חלק לא מבוטל מכוח האדם (מוערך ב- 25%) עלול להיעדר ממקום העבודה. על קופות החולים להיערך לעומס זה.
· מומלץ לקופות החולים לגזור תרחיש ייחוס קופתי לרמת המחוזות ואף למטה מזה. מומלץ להיעזר בכלי הנקרא Flu Aid שניתן למצוא בכתובת :
http://www2.cdc.gov/od/fluaid/fluaid_page1.asp 

· המדיניות הטיפולית שתינקט בעת אירוע פנדמיה של שפעת תלויה בראש ובראשונה בכמות התרופות האנטי-ויראליות היעילות שתהיינה בישראל ובאפשרות הלא סבירה שיהיה בידנו חיסון  מתאים במהלך המגיפה. על הקופות בתאום עם פיקוד העורף  לתכנן ולהיערך לאפשרות של מתן תרופות למטופלים בהתאם לכך.
· הסעיפים הבאים יפרטו את המענה בהתאם למצאי התרופות הקיים:

עקרונות השימוש בתכשירים אנטי-ויראלים:

כללי:

יתכן והתרופות האנטי-ויראליות הקיימות יכולות לצמצם את ממדי ההידבקות בשפעת בזמן פנדמיה ולהפחית את התמותה מסיבוכי המחלה.

המלאי הקיים היום ואפילו המלאי הצפוי להירכש בשנים הקרובות, אינו  מאפשר מתן תרופות לטיפול בכל החולים וגם למניעה. בהתחשב במידע שיהיה בידי הציבור, צפוי כי רבים ירצו לקבל את התרופות ע"מ להגן על עצמם ועל בני משפחתם. מכאן שאין מנוס ממנגנון חלוקת תרופות הנמצא בפיקוח.

לרופאי הקהילה, תפקיד מרכזי במתן המרשם לתרופות לאוכלוסיות שיקבלו את התרופות.

סקירה על התרופות הקיימות ועל האסטרטגיה הטיפולית על פי המצאי הקיים מופיעה בפרק ד' 2 העוסק בחיסונים ותרופות אנטי-ויראליות.

עקרונות הטיפול:

1. הטיפול בתכשירים אנטי ויראליים יכול להינתן:

1. למניעה 

2. לטיפול בשלב מוקדם של המחלה (תוך 48 שעות ראשונות מפרוץ הביטויים הקליניים של המחלה)
2. שני התכשירים הקיימים כיום בישראל הם:

1.  Oseltamivir 
2.  Amantadine
3. קדימויות לטיפול בתכשירים אנטי-ויראליים:

על פי ההמלצה של ועדת התרופות (ראה פירוט בפרק ד'2) הוחלט לייעד את כמות                    ה-Oseltamivir  הקיימת כיום לטיפול (ולא למניעה) בצוותים מטפלים שחלו ובחולי שפעת הנמצאים בסיכון גבוה לסיבוכים.

ה – Amantadine – יינתן לטיפול מניעתי מתמשך בצוותי רפואה ולצוותים חיוניים אחרים (בטחון, ממשל וכד' כפי שיוגדר) בתקופת שיא הפנדמיה (במידה והנגיף יהיה רגיש לתרופה).
בשלב זה, על הנהלות קופות החולים ופיקוד העורף להיערך למתן התכשירים  בהתוויות  הנ"ל. בעתיד, עם הגעת הרכש הנוסף, ישונו הנחיות אלו בהתאם להנחיות משרד הבריאות כמפורט בפרק התרופות.

מניעת הדבקה במרפאות 

1. יש להיערך לביצוע הפרדה (בזמן ובמרחב) במרפאות ,בין פונים אשר חשודים כסובלים משפעת לבין חולים אחרים במרפאה, וזאת על מנת להקטין את סיכויי  ההדבקה.

1.1. יש להגדיר בכל מרפאה אזור אליו יופנו מטופלים שאין להם סימני שפעת. רוב שטח המרפאה יוקדש לבדיקת החולים עם סימני השפעת, ויש להיערך לספק לפונים באיזור זה מסכת פה אף לצמצום סכנת ההידבקות ולמתן תחושת ביטחון.

1.2. יש להכין שילוט ברור שיסייע לביצוע ההפרדה. 

1.3. בתנאי עומס קשה, קרוב לוודאי כי הסינון לא יוכל להתבצע. במקרה זה, כדי להגן על הפונים למרפאה יש לצייד את כל הפונים למרפאה במסכות פה אף בהגיעם למרפאה.  

2. בקרת זיהומים  של עובדי המרפאה בעת פנדמיה: ההנחה הסבירה היא שדרך ההדבקה העיקרית של נגיף שפעת גורם פנדמיה תהיה טיפתית. 

3. העיקרון המנחה למניעת הדבקה של צוות מטפל:  הגנה נשימתית כנגד טיפות (הגדולות מ-5 מיקרון) המופקות מחולים משתעלים או מתעטשים  ע"י מסיכת פה אף כירורגית.
4. העברה באמצעות מגע בטיפות מיקרוסקופיות מזוהמות והכנסתן לאף/ פה של המטפל.  יש להדגיש חשיבות היגיינת ידיים. 
4.1. רחיצת ידיים תתבצע לפני כל מגע בחולה ולאחריו; לפני עטיית כפפות ולאחר הסרתן.
4.2. יש לעודד השימוש  בתרחיץ לחיטוי ידיים על בסיס אלכוהול ולפעול לזמינותו למטפלים במרפאות.
4.3. רחצת ידיים תיעשה ע"י סבון אנטיספטי כגון "ספטל סקרב".
5. אמצעי המיגון של צוות המטפל בחולי שפעת בזמן פנדמיה:
5.1. מסיכה כירורגית - חבישת מסכה כל העת. 
5.2. יש להחליף מסיכה בכל מקרה שמתלחלחת - יעילות הסינון נפגעת ע"י דיבור;  ולפחות פעם ב-4 שעות.
5.3. חלוק- הצוות יעבוד עם חלוק מעל בגדים אישיים.
5.3.1. יש להחליף חלוק בתום יום העבודה ובכל מקרה שמתלכלך; חלוק  רב פעמי יועבר לכביסה מרוכזת ע"פ  הלוגיסטיקה הנקוטה בקופה. 
5.3.2. חלוקים רב פעמיים יטופלו בהתאם להנחיות משרד הבריאות.
5.4. יש לעטות כפפות כחלק מאמצעי זהירות שגרתיים.
5.4.1. יש לעטות כפפות בכל מגע  עם ריריות או הפרשות/ דם ונוזלי גוף של חולה
5.4.2. יש להחליף כפפות בין מטופל למטופל.
5.4.3.  יש להימנע מלזהם בכפפות בהן טופל חולה את הסביבה (כגון מקלדת המחשב)
5.4.4. צוות המטפל בילדים קטנים עם שפעת יעטה כפפות לכל אורך הטיפול.
5.5. משקפיים/ משקף מגן אינם חלק מטיפול בחולה שפעת. נחוץ רק כחלק מאמצעי זהירות שגרתיים בביצוע פעולות בסיכון להתזה לריריות.
תגבור היחידות להמשך טיפול:

לאור הצפי לתחלואה משמעותית בקרב הצוותים והעומס הצפוי על המרפאות, לא ניתן יהיה לתגבר משמעותית את  היחידות להמשך טיפול.  תישמר עדיפות ברורה לחולים המרותקים והם ימשיכו לקבל את השירות בביתם. 

הועדה ממליצה לבחון 3 מקורות אפשריים לתגבור היחידות בכ"א: 
1. רופאים המועסקים בקופות ברפואה שניונית. (אחריות: הנהלות קופות החולים).
2. הרחבת סמכויות האחיות במיון חולים, מתן מרשמים  ופעולות נוספות על פי הכשרתן. (אחריות משרד הבריאות מינהל הסיעוד  להכנת והפצת הסמכויות). 
3. אפשרות תגבור הקופות בכ"א ממקורות חיצוניים באחריות האגף לשע"ח  (סטודנטים במקצועות הבריאות).
בשונה ממתארים אחרים בהם צפוי עומס באשפוז ועל כן קיים צורך לשחרור מוקדם של מאושפזים לקהילה, הרי שכאן,  צפוי קושי ניכר בקליטת אוכלוסייה ששוחררה טרם זמנה, שכן עיקר הנטל במתאר זה מוטל על הקהילה.
אמצעים להתמודדות עם העומס:

· תגבור שעות הפעילות ושינוי מתכונת העבודה – בהתאם להחלטות הרשות העליונה לאשפוז.

· יש להנהיג נוהל על פיו במהלך תקופת הפנדמיה, לא יהיה צורך באישור רופא לשם העדרות מהעבודה עקב חולי. קיימת חשיבות רבה להפצת הנוהל לציבור העובדים והמעסיקים קודם להתפרצות ובעת ההתפרצות. (באחריות האגף לשע"ח בשיתוף המחלקה המשפטית של המישרד). 

· הסברה לציבור:
מערך הדוברות של משרד הבריאות בשיתוף מערכי הדוברות של קופות החולים יציגו תכנית לצמצום פניות מיותרות למרפאות, כגון: פניות לצורך קבלת אישורים מנהליים, בדיקות סינון וכדומה. ייעשה שימוש באמצעי התקשורת המודפסים והאלקטרוניים המשודרים ובאינטרנט לפרסום המלצות והכוונת האוכלוסייה כמו: ההמלצה לפנות לרופא בקהילה רק אם מופיעים סימני שפעת (במידה ויש טיפול תרופתי לתת לחולים) או מצבי סיכון שיכולים להביא לאשפוז או שאין להגיע לשירותי הרפואה לכל צורך שאינו מקרה חירום רפואי. או הימנעות משהייה במקומות הומי אדם.

אמצעי ההסברה לציבור הרחב:
· ה - CALL CENTERS של  קופות החולים או הוספת מרכז נוסף.
· אמצעי התקשורת האלקטרוניים.
· אתר האינטרנט של משרד הבריאות.
דגשים רפואיים בניהול התפרצות של מחלת השפעת:

מחלה דמוית שפעת כוללת כיום את התסמינים הבאים (הגדרה זו צפויה להשתנות באירוע): 

· חום ושיעול שהחלו כמחלה חריפה.

· סימנים נלווים מחשידים: כאבי גרון, חולשה, צמרמורת, כאבי שרירים, כאבי ראש, קוצר נשימה, כאבים בחזה, כאב אוזניים, בחילה, הקאה, שלשול, כאבי בטן.

רוב החולים אינם זקוקים לבדיקת רופא.

תפקיד הרופא במרפאה הראשונית – לבצע מיון ראשוני, להעניק טיפול לפי הצורך ועל פי המדיניות שתיקבע  ולהחליט על הפניה לבית חולים.  

יש לפעול על פי התרשים הבא: 
תרשים זרימה - ניהול המחלה  


אוכלוסיות בסיכון לפתח סיבוכי שפעת:

· חולים כרוניים במחלות דרכי הנשימה

· הריון – טרימסטר אחרון
· סוכרת
· אי ספיקת כליות
· איידס ודיכוי מערכת החיסון, כגון עקב טיפול כמוטרפי או הקרנתי פעיל, השתלת איברים
· גיל מעל 65
· דיירי בתי אבות
· תינוקות עד גיל שנתיים
· מחלת לב איסכמית 
· אי ספיקת לב

קבוצות סיכון אחרות (כגון ילדים) תוגדרנה בהינתן זן הפנדמיה ואלימותו.
חולים בשפעת פנדמית מקבוצות סיכון אלה יטופלו תרופתית ועל כן  יש לגבש תכנית כיצד ייבדקו ויקבלו את הטיפול התרופתי. בשל הרצון לצמצם את שיעורי ההדבקה, יש לשאוף למתן בדיקה וטיפל בבתים בעיקר אצל אוכלוסיית החולים בסיכון שחלקם גם מוגבלים בניידות. מידת היכולת לתת את הטיפול בבית תלויה בעומס שיהיה במרפאות (שיעור ביקורים לרופא פעיל).  

התוויות מומלצות נוספות לפניה לבדיקת רופא בזמן פנדמיה:

· התייבשות וחוסר יכולת לשתות

· קוצר נשימה, כיחלון

· דם בליחה

· חום ממושך מעל 10 ימים

הישנות תסמיני מחלה קשים לאחר החלמה. לכאורה, קיימת עדיפות לפנייה למערך מרפאות הקהילה אך במידה והשירות אינו זמין מסיבה כל שהיא, יפנה החולה במצבים אלה ישירות לבית החולים. דגשים בבירור קליני של חולי שפעת:

התוויות עיקריות להפניה למחלקה לרפואה דחופה (מלר"ד):

ככלל, ההפניה היא עקב סיבוכי שפעת שלא ניתן לטפל בהם בקהילה: 

· דלקת ריאות עם מצוקה נשימתית (אמבולנס).
· דלקת ריאות שלא הגיבה לטיפול אנטיביוטי (רכב פרטי בהעדרו באמבולנס).
· דלקת ריאות במבוגרים מעל גיל 65 (רכב פרטי בהעדרו באמבולנס).
· שינוי במצב הכרה או סיבוך נוירולוגי אחר (אמבולנס).
· החמרה קשה במחלות הרקע שמחייבות אשפוז (אמבולנס).
מדדים לסייע בהחלטה על הפניית המטופל לבית חולים:

הערה: המדדים מיועדים לסייע בקבלת החלטות ואינם עומדים בפני עצמם. 

	חום
	מתחת 35 או מעל 39

	דופק
	הפרעת קצב אקוטית, או מעל 100 בדקה

	לחץ דם
	מתחת 100 סיסטולי

	מספר נשימות
	מעל 22 בדקה

	צבע עור
	כיחלון

	תסמינים וממצאים בבדיקת בית החזה
	כאבים וממצאים חיוביים בהאזנה

	מצב מנטאלי
	בלבול חדש

	תפקוד
	ירידה משמעותית בתפקוד, הקאות תכופות

	רוויון חמצן
	מתחת 90% באוויר החדר


דגשים בנושא מעקב וסימני אזהרה להחמרה:

· חום הנמשך מעבר לשבוע ימים 

· הופעת קוצר נשימה

· שיעול פרודוקטיבי אשר הופך להיות מוגלתי
· כאבים ממוקמים בלחיים \ מצח המתגברים ומוחמרים בתנועה, מלווים בנזלת מוגלתית.

גורמי סיכון לתחלואה קשה בשפעת:

· מחלות כרוניות קרדיאליות

· מחלות כרוניות ריאתיות (ציסטיק פיברוזיס, דיספלזיה ברונכו-פולמונארית, אסטמה)

· סוכרת ומחלות מטבוליות

· מחלות ממאירות

· דיכוי חיסוני

· מחלת כליות כרונית

· אנמיה, המוגלובינופטיה

· מאושפזים בבית חולים לטיפול כרוני

· מטופלים באספירין (סכנה לתסמונת ריי).

דגשים בטיפול:

· תחילת טיפול תרופתי בקבוצות סיכון תוך 24 שעות מתחילת המחלה
· טיפול תומך, שתייה מרובה, הימנעות מחשיפה לעשן, לאלכוהול.
· טיפול סימפטומאטי.
· טיפול אנטי ויראלי-על פי המדיניות שתקבע ע"י משרד הבריאות.

· ככלל, אין צורך בטיפול אנטיביוטי, אלא לטיפול בסיבוכים.
[למרות שהאנטיביוטיקה אינה חלק מהטיפול יש להיערך לשימוש נרחב באנטיביוטיקה: בפרט אמוקסיצילין, אריטרומיצין  או מקרולידים אחרים וצפלוספורינים].

דגשים בבירור קליני:

· ככלל, אין התוויה לביצוע בדיקות מעבדה בחשד לשפעת, שכן הבדיקות הספציפיות לאבחון שפעת אינן רלבנטיות לקבלת החלטות על הטיפול הרפואי.

· כאשר דרוש בירור נוסף, לשלילת דלקת ריאות או דלקת מערות האף, יש להעדיף ביצוע הבירור בקהילה, ולא בבית החולים.

מחלת השפעת בתינוקות וילדים:

בנוסף לסימנים שהוזכרו לגבי מבוגרים, תסמיני שפעת בילדים יכולים לכלול גם:

· חום מעל 38

· הפסקת נשימה ((APNEA 

· שיעול, נזלת, קוצר נשימה, נשימה מהירה, צרידות, כאבי אוזניים 
· הרגשה כללית רעה

· לטרגיה

· הפסקת משחק

· סירוב לאכול כרגיל

· הקאה, שלשול 
· עצבנות, איריטביליות, בכי רב.

התוויות מומלצות להפניית ילדים לבדיקת רופא בזמן פנדמיה:

· התייבשות וחוסר יכולת לשתות

· קוצר נשימה, כיחלון

· החמרה בחום (לפרט)
· חום ממושך מעל 7 ימים
· מצב כללי רע, אפטיה
· התכווצויות
· הישנות תסמיני מחלה קשים לאחר החלמה לכאורה

אזהרה לגבי סיכון לתסמונת REYE  בילדים בטיפול באספירין.

 תרשים זרימה לניהול המחלה בתינוקות ובילדים עד גיל 18:

להלן טבלה של סימני אזהרה ("אי יציבות")  לגבי שפעת בתינוקות ובילדים:

	חום
	מתחת 35 או מעל 39

	לחץ דם
	בתינוקות מתחת ל 70

בילדים מעל גיל 6 שנים מתחת ל 80

	מספר נשימות
	גיל עד 2 חודשים מעל 60 בדקה

גיל 2-12 חודשים מעל 50 בדקה

גיל 12 חודשים 5 שנים מעל 40 בדקה

	צבע עור
	כיחלון, חיוורון

	תסמינים וממצאים בבדיקת בית החזה
	רטרקציות, אנחות, כאבים, ממצאים חיוביים בהאזנה

	מצב מנטאלי
	בלבול, לטרגיה, חוסר הכרה

	תפקוד
	ירידה משמעותית בתפקוד,אי אכילה, אי שתייה, הקאות תכופות

	נוירולוגי
	התכווצויות, פונטנלה מלאה, קשיון עורף, פוטופוביה 

	רוויון חמצן
	מתחת 90% באוויר החדר


להלן סימני אזהרה נוספים לגבי שפעת בתינוקות עד גיל 2 חודשים:

	כללי
	הפסקת אכילה (פחות מחצי מהתזונה הרגילה)

	חום
	מתחת 35 

	תסמינים וממצאים בבדיקת בית החזה 
	צפצופים נשימתיים

אנחות, סטרידור כאשר ללא בכי

רטרקציות ניכרות של בית החזה

	
	רטרקציות, אנחות, כאבים, ממצאים חיוביים בהאזנה

	
	תסמינים או סימנים של דלקת ריאות 



	נוירולוגי
	ישנוניות, קושי להעיר




סיכום הפעילויות המרכזיות בקהילה בזמן פנדמיה של שפעת

שלבים  4 ו- 5 (זן פנדמי עם מדבקות מוגבלת):

· המשך טיפול בחולים תוך הפעלת מערך ניטור מתוגבר. 
· הדרכת צוותים, דגשים בהדרכה: הגעה גם לרופאי שירות לילה ורופאים עצמאיים. (מניעת זיהומים, גילוי ואיתור מקרים חשודים וכד').
· רענון נהלים, לקראת פנדמיה חינוך לבריאות לאוכלוסייה (הגברת מתן  חיסוני פנוימוואקס לקבוצות סיכון וכד').
· הרחבת מערך ה – call center למתן מענה לפניות הציבור.
· הכנת תכניות לזמינות שירות מוגבר בהנהלות קופות החולים.
· תגבור המרפאות באמצעים למיגון הצוות.
· הערכות לטיפול תרופתי אנטי-ויראלי עפ"י הנחיות משרד הבריאות.
שלב -6 (זן פנדמי עם מדבקות גבוהה בישראל):

· מרפאות הקהילה – התמקדות בטיפול בחולי שפעת הזקוקים לטיפול תרופתי  או מועמדים לאשפוז.

· הפעלת תכניות להגברת זמינות שירות בהנהלות קופות החולים.
· תגבור שירותי מרפאה הנמצאים בעומס בעיקר רפואת ילדים המהווים עפ"י התרחיש 25% מהפונים.
· הערכות לטיפול תרופתי אנטי- ויראלי עפ"י הנחיות.
· שותפות במערך הסברה אינטנסיבי לציבור.
עקרונות אב לכתיבת נוהלי הפעלה למרפאה - פנדמיה של שפעת

1. כללי
1. נוהלי ההפעלה יפרטו את הפעולות הארגוניות להכנת המרפאה והפעלתה בפנדמיה של שפעת.

2. הנהלים ייכתבו עניינית ובתמציתיות, כך שניתן יהיה למצוא מיד ובקלות כל נושא.

3. רצוי לא להשתמש במינוח שלילי.

4. יש לציין את הגדרת התפקיד ומספרי הטלפון ליד בעלי התפקיד המוזכרים בהוראות הקבע.

5. יש לפרט בגוף המסמך את האמצעים הקיימים במרפאה ולציין את המקור והכמות שיש להכין בכל אתר.

6. מומלץ להכין לכל תחום או בעל תפקיד רשימת תיוג לפעולה.

7. לכל בעל תפקיד מרכזי יש למנות ממלא מקום (אחד או שניים).
2. עריכת הוראות קבע
1. העריכה תעשה באוגדן או קובץ המאפשר עדכון שוטף של חלקים שונים (לא מומלץ לכרוך לחוברת).

2. יש לציין את תאריך הפרסום/העדכון.

3. בהוראות יהיה תוכן עניינים בציון מספר עמוד שוטף.

4. פירוט לוח תפוצה.
5. חוצצים לנושאים השונים. 
3. מיקום אתרי טיפול במרפאה
א. תפעול מרפאות בעת פנדמיה

על פי מבנה המרפאה, יש להיערך לביצוע הפרדה בין פונים אשר חשודים כסובלים משפעת לבין חולים אחרים במרפאה, על מנת להקטין סיכויי  הדבקה במרפאה.
ניתן להשתמש בטכניקות נוספות כדוגמת ריכוז הטיפול במטופלים ללא שפעת  במרפאות ייעודיות או מתן שעות ייעודיות למטופלים הבריאות על פי החלטה של הקופות.
ב. יש לספק לפונים מסכת פה אף עם כניסתם למרפאה. 
4. קבלת הודעה על פנדמיה של שפעת
הודעת פנדמיה של שפעת יכולה להתקבל במרפאה על ידי כל אחד מהגורמים הבאים:

א. משרד הבריאות, לשכת הבריאות המחוזית.

ב. הנהלת הקופה\הנהלת המחוז

עם קבלת הודעה יש לוודא כי היא באה ממקור מוסמך ולהתעדכן באורח שוטף ממקורות המידע הנ"ל.
5. הכנסת המרפאה לכוננות פנדמיה של שפעת  
1. חלוקת כוח אדם הנמצא במרפאה בהתאם להתארגנות לפנדמיה של שפעת על פי הנחיות מנהל המרפאה.
2. הערכות למיגון הצוות:

               יש להדריך את הצוות לרחוץ ידיים בסבון \ תמיסה אנטיספטית לאחר

               בדיקת כל  חולה ולחבוש מסיכת פה אף כירורגית בזמן בדיקת חולים עם
              מחלה של דרכי הנשימה.

3. רענון הידע אצל אנשי הצוות לפי פק"ל פנדמיה, בפרט, הנחיות לטיפול ולהימנעות מאשפוז ודגש על קבוצות הסיכון.

6. דיווח על כוננות פנדמיה של שפעת
לאחר הכנסת המרפאה להתארגנות פנדמיה של שפעת ידווח מנהל המרפאה לרופא המחוזי בקופתו על מצבת כ"א ואיוש בפועל.

7. ביטול/גמר מצב כוננות
הודעה תינתן על ידי משרד הבריאות ותועבר להנהלות קופות החולים ולשכות הבריאות. 

8. ארגון המרפאה לקליטת חולים
יש להכין עזר ויזואלי הקובע את האזורים המיועדים לבדיקת חולי שפעת ואנשים ללא סימני שפעת.

בעלי תפקידים מרכזיים - טבלת קריאה
פירוט בעלי התפקידים:
	תפקיד

	שם
	טל' פנימי
	טל' בית \ טל' נייד

	מנהל/ת המרפאה
	
	
	

	רופא/ה
	
	
	

	אח/ות
	
	
	

	פקיד/ה
	
	
	

	רוקח/ת
	
	
	

	עובד/ת ניקיון
	
	
	

	אחר
	
	
	


9. פירוט תפקידים
1. מנהל המרפאה/ממלא מקום:
1. אחראי להפעלת המרפאה במתכונת מתאימה לפנדמיה של שפעת, לרבות תגבור שעות הפעילות על פי הנחיית הרופא המחוזי.
2. הפעלת רשת הקריאה (מערכת אזעקת סגל) בהתאם למתכונת הנדרשת.

3. שיבוץ וויסות כוח אדם בין מרפאות המחוז על פי החלטת הנהלת המחוז.

4. ריכוז מידע וטיפול בדרישות.

5. קשר עם גורמי חוץ והעברת מידע לגורמים רלבנטיים.

6. קביעת מתכונת הארגון, השליטה והפעלת המרפאה.

7. מעקב אחר זרימת חולים מהמרפאה על פי הפק"ל.
8. כוח אדם - ניהול ורישום התייצבות סגל המרפאה.

9. ויסות כוח אדם על פי הצרכים. 
10. ציוד - השלמת ציוד ממקורות המרפאה.(ציוד מיגון ואמצעי בדיקה).

11. הזמנת ציוד מגורמי חוץ וקליטתו.

12. הצבת שילוט רלבנטי לשם הכוונת תנועה במרפאה ובידוד חולי שפעת מפונים אחרים. 

13. דיווח עיתי להנהלת המחוז ועדכון.

14. העברת שיחות נכנסות של ציבור מודאג למרכז המידע.

15. העברת שיחות עיתונות ותקשורת לדובר.

16. אחראי למיגון הצוות בעת הפעילות במרפאה.

17. אחראי על ניהול קשר עם גורמי חוץ.
18. שחרור מהמרפאה: הנחיות בכתב למטופל על סיבוכי שפעת והצורך במעקב.
2. רופאי המרפאה:
                אחראים על טיפול בפונים כשהם והמטופלים ממוגנים.

                טיפול על פי פק"ל פנדמיה של שפעת.

3. אחות המרפאה:
1. אחראית לארגון העבודה במרפאה.

2. אחראית על הטיפול הסיעודי במרפאה כשהיא והמטופלים ממוגנים.

3. תרכז נושא טיפול בחולים כרוניים במרפאה בעת פנדמיה.

4. הפקיד במשרד המרפאה:

1. הכנת רשימת בעלי התפקידים במרפאה.

2. ציוות רשמים באתרים השונים במרפאה אם רלבנטי.

3. הכנת נוהל רישום פונים לטיפול.

4. הכנת רשימות מחשב ו/או ידניות לגיבוי.

5. העברת דיווחים למטה על מספר חולים על פי הנחיית מנהל המרפאה. 
6. קבלת הנחייה ממנהל המרפאה על נוסח המענה הטלפוני לפונים למרפאה (הדרכה לא להגיע למרפאה אם ניתן להימנע מכך, אי מתן אישורים, נוהל הטיפול במרשמים כרונים במצב זה וכדומה).

5. רוקח בבית המרקחת:

1. פירוט בעלי תפקידים. 

2. הפעלת רשת קריאה. 

3. דיווח למנהל המרפאה על איוש ועל בעיות קיימות.
10. רשימת טלפונים חיצוניים חשובים:

1. הנהלת המחוז 
2. מרכז קופ"ח 
3. לשכת בריאות מחוזית

4. מד"א

5. מוניות

6. בתי"ח באזור
7. מוקד מידע רפואי לצוותים רפואיים במידה וייפתח.

11. רשימות  תכולת ציוד בעגלות החייאה/טיפולים.

12. פירוט ציוד משקי לפנדמיה של שפעת, כמויות ומקורות במרפאה.

13. סיום אירוע

1. סיכום מידע

2. תחקור

3. הפקת לקחים
הערכות מד"א 

כללי 

קיים חשש כי השפעת הפנדמית תגרום לעליה ניכרת במספר הפינויים הנדרשים ולתחלואה בקרב הצוותים (עד 25% מהצוותים) שתקשה על הפעלת מערך שירותי רפואת החירום של מד"א. הדבר מחייב שינוי בנהלי העבודה שיאפשר התמודדות עם העומסים וצמצום הסיכון של הדבקת מטופלים ואנשי צוות.

נוהל זה יפרט ההיערכות לשלושה  תרחישים:

1. ההיערכות לגילוי וטיפול במקרי שפעת העופות (שלבים 1-3) 
2. היערכות מד"א בשלבי המעבר (שלבים 4 ו-5 ) לקראת פנדמיה.
3. הפעלת המערך (אמבולנסים, מוקדים, הנהלת מד"א) בעת התפרצות של שפעת פנדמית (שלב 6).
משרד הבריאות הנחה את גופי הבריאות השונים במדינת ישראל להיערך לקראת התפרצות של שפעת פנדמית על פי תוכנית המוכנות (עדכון אחרון-מרץ  2006).

היערכות מד"א לשלבים השונים כפי שהם מופיעים בתרחיש הייחוס הן כדלקמן:
שלבים 1-3

היערכות מד"א לתקופה "בין פנדמית" שלבים 1-3 תהייה ע"פ ההנחיות שפורסמו ע"י אגף רפואה לגבי שפעת העופות. 

הנחיות למוקדנים: לתשאל כל חולה שהתלונה העיקרית שלו חום (מעל 38 מעלות ), שיעול ו/או קוצר נשימה על שהות בארצות שצוינו לעיל, במהלך 7 ימים שלפני תחילת הסימפטומים - והיה במגע ישיר (פחות ממטר) עם עופות מבויתים חיים או מתים, עופות פרא או חזיר בכל מקום שהוא, כולל שווקי עופות.

 במידה והתשובה לתשאול מתאימה להגדרת המקרה (חשוד לשפעת עופות ) יש לידע על כך את הצוות המטפל בשטח שיפעל בהתאם. יש לשלוח, במידת האפשר, אמבולנס לבן; לצמצם למינימום את מספר אנשי הצוות; ולהוריד משתלמים ומתנדבי נוער.

הנחיות לצוותים המטפלים בשטח: באמבולנסים ,נט"נים ,אט"נים ולכוננים.

לתשאל כל חולה שהתלונה העיקרית שלו חום (מעל 38 מעלות) שיעול ו/או קוצר נשימה על שהות בארצות שצוינו בעדכון של אגף הרפואה, כמצוין לעיל,  במהלך 7 ימים שלפני תחילת הסימפטומים והיה בקרבת עופות .

במידה והתשובה לתשאול מתאימה להגדרת המקרה (חשוד לשפעת עופות )יש לנקוט באמצעים הבאים:                                               

1. במידה והחולה אינו זקוק לכל טיפול או למתן חמצן תונח על פניו מסכה כירורגית (מתוך ערכת המיגון הנגיפית). במידה והוא זקוק לחמצן תונח על פניו מסכת חמצן. 
2. אין להנשים את החולה במסכת   BPAP, CPAP.
3. הצוות המטפל יתמגן במסכות 95-N , חלוקים וכפפות (מתוך ערכת המיגון הנגיפית).
4. במידה ועל הצוות לבצע פעולות פולשניות, כולל אינטובציה, יש להשתמש במגן הפנים או מגן עיניים מעל למסכת 95 -N.

5. יש לדווח למלר"ד  על הגעת חולה המתאים להגדרת מיקרה של שפעת העופות.
6. בסיום הטיפול בחולה יש להסיר את הכפפות, החלוק מגן פנים \ עיניים ומסיכה ולחטא ידיים בתרחיץ אלכוהול לחיטוי ידיים או לרחוץ ידיים במים וסבון אנטיספטי.
7. יש להשליך ציוד חד פעמי לשקית פסולת אטומה, שקית המפונה לאיסוף פסולת מזוהמת בתחנות מד"א או בשירותי הדם שיושמדו על פי נוהל הטיפול בפסולת מזוהמת במד"א .
8. ציוד רב פעמי (כגון משקפי מגן רב פעמיים) יחוטאו על ידי הצוות בשטח. אין צורך בהשמדת ציוד רב פעמי גם אם בוצעה העברה של מקרה שהוכח כחולה בשפעת העופות.

ניקוי וחיטוי האמבולנס לאחר פינוי החולה: 

1. האמבולנס יעבור ניקוי וחיטוי ע"פ נוהל סטנדרטי לניקוי וחיטוי משטחים וסביבת חולה. 
2.  המחטא ימוגן במסכת 95-N, משקפיים, חלוק וכפפות.
3. ציוד המיגון החד פעמי יפונה בשקית אטומה כפסולת רגילה. 
4. ציוד המיגון הרב פעמי (משקפי מגן) יוכנס לשקית אטומה ויעבור חיטוי רגיל לפריט זה.
5. אמצעי החיטוי (מיכל, מטלית) יטופלו בצורה שגרתית. אין צורך להשמיד שום פריט רב פעמי שניתן  
           חיטוי שגרתי או כביסה שגרתית.
6. ניתן להשתמש באמבולנס שעבר ניקוי וחיטוי שגרתי בתמיסה על בסיס כלור בריכוז 1000 חלקים 

       למיליון, מייד לאחר שהאמבולנס נקי יבש ומאוורר.
7. אם נעשה שימוש באמבו- יוכנס לשקית אטומה ויעבור ניקוי וחיטוי סטנדרטי. אם נעשה שימוש 
            בלרינגוסקופ- יוכנס לשקית אטומה ויעבור ניקוי ועיקור סטנדרטי. 
8. בסיום העברת החולה ובסיום תהליך החיטוי יש לרחוץ את הידיים ולחטא בתמיסה אלכוהולית.
9. על הצוות לדווח למוקד מרכז מד"א ולמלא דו"ח חשיפה בכל מקרה של  העברת חולה חשוד בשפעת 
       העופות ולפרט ציוד המיגון שעטו \ לבשו בזמן הטיפול בחולה.
10.  אנשי צוות שפינו חולים חשודים לשפעת העופות ויפתחו מחלת חום במהלך  10 ימים מיום                            

       הפינוי- יופנו לביה"ח לבירור והערכה על פי "נוהל של מעקב אחרי חשיפות" שהופץ ע"י אגף 

          רפואה/שרותי הדם .    
שלבים 4-5 תקופת התראה לפני פנדמיה .

שלב 4 יתחיל לפי התראה של ה-WHO על גילוי מקרים בעולם של העברה ברורה של שפעת העופות מאדם לאדם. ה-WHO ייתן גם הגדרת מקרה (CASE DEFINITION) חדשה ומעודכנת. 

משרד הבריאות יקבע שמדינת ישראל נכנסה לשלב 4 בהערכות לפנדמיה של שפעת וינחה על הגברת הניטור לזיהוי מוקדם ככל האפשר של מיקרים בישראל .

העבודה בשגרה של צוותי מד"א ממשיכה כרגיל. על הצוותים לגלות עירנות והתייחסות רצינית לחולים אשר חשודים כחולים בשפעת פנדמית. השפעת בשלבים אלה אינה פנדמית היא מוגדרת כשפעת הנגרמת ע"י וירוס שפעת העופות) 1N5H ) שעבר מודיפיקציה ומועבר מאדם לאדם.

הגדרת המחלה –שפעת מידבקת מזן חדש.(ש.מ.מ.ח)

היערכות מד"א לשלבים 4 ו-5: 
הגדרת מקרה ( (CASE DEFINITION

צוותי מד"א יתייחסו להגדרת המקרה העדכנית שתינתן ע"י ה-WHO ומשרד הבריאות.

הנחיות למוקדנים:

1. לפניות הציבור לקבלת מידע על המחלה – העבר מידע מדויק על פי הנתונים בפרק: כללי וחומר נוסף שיופץ להם, בלי לעורר חרדה מיותרת והעמדת הבעיה בפרופורציות המתאימות.

2. תשאול החולים המבקשים אמבולנס ובמידה והתלונה שלהם והנתונים האחרים מתאימים לחשד לשפעת מדבקת מזן חדש - העבר התרעה לצוות המשוגר להתמגן.

3. למקרים של חשד לשפעת מדבקת מזן חדש ומצבו של החולה אינו דורש שיגור נט"ן/אט"ן- יש לשגר אמבולנסים לבנים עם צוות מינימאלי (רצוי רק נהג/חובש).  
4. בכל מקרה, אין לשגר מתנדבי נוער לקריאות אלה .
5. לפני שיגור האמבולנס למקרה, יש לברר האם ניתן להעביר החולה ברכב פרטי לביה"ח ולשגר אמבולנס רק אם אין אפשרות העברה ברכב פרטי או  אם יש אינדיקציה רפואית להעברתו באמבולנס.
6. יש לשגר אמבולנס לכל מקרה של פניה של חולה מביתו או כאשר החולה נמצא במקום ציבורי כמו נמל תעופה.

הנחיות לצוות המטפל בשטח:

במקרים של חשד לשפעת מדבקת מזן חדש ש.מ.מ.ח - על פי התרעת המוקדן, על פי הגורם הרפואי המזמין או על פי תשאול על ידי הצוות המטפל – על הצוות להתמגן ולנקוט באמצעי זהירות.
מיגון: 
הצוות יתמגן במסכות  כירורגיות, חלוק ארוך וכפפות.
אמצעי זהירות: 
1. במידה והחולה אינו מקבל חמצן, יש לשים עליו מסכת פה אף.
2. יש לסגור את מערכת מזוג האוויר באמבולנס. החלונות יישארו פתוחים.
3. בכל מקרה של ביצוע פעולות אינווזיביות הכוללות הנשמה, אינטובציה וסקשן של דרכי הנשימה - יתמגנו המבצעים במסכת 95-N ובמשקפי מגן (רצוי שלא לבצע פעולות אינווזיביות שאינן הכרחיות בשטח). 
4. יש לדווח למלר"ד  על הגעת חולה המתאים להגדרת מיקרה של שפעת מידבקת מזן חדש.
5. בסיום הטיפול בחולה והעברת החולה לצוות המיון  יש להסיר את הכפפות החלוק מגן פנים/ עיניים ומסיכה ולחטא ידיים בתרחיץ אלכוהול לחיטוי ידיים או לרחוץ ידיים במים וסבון אנטיספטי.
6. יש להשליך ציוד חד פעמי לשקית פסולת אטומה, שקית המפונה לאתר פינוי פסולת בתחנות מד"א או בשרותי הדם. השמדת השקית על פי נוהל השמדת פסולת מזוהמת במד"א.
7. ציוד  רב פעמי (כגון משקפי מגן רב פעמיים)- יחוטא על ידי הצוות בשטח.
ניקוי וחיטוי האמבולנס לאחר פינוי החולה:  

כנ"ל .

מניעת העברת זיהומים – תנאי בידוד מגע ובידוד טיפתי באמבולנסים: 

1. מיגון החולה-כל חולה לפני כניסתו לאמבולנס יכוסה במסכת פה-אף אלא עם כן זקוק לחמצן או להנשמה

2. הצוות יתמגן במסכה כירורגית חלוק וכפפות .

3. הצוות יחטא את ידיו בתמיסה אלכוהולית לפני לבישת  כפפות ואחרי הסרתן. אין להשתמש בזוג כפפות אחד ליותר מחולה יחיד. 

4. הצוות יחליף את המסכה הכירורגית לפחות כל 4 שעות. אין לתלות מסיכה על הצוואר.

5. יש לרוקן את הפח באמבולנס לפחות פעמיים במשמרת .

6. יש להקפיד על ניקיון מקסימאלי של האמבולנס במהלך המשמרת ולנקותו יסודית בין המשמרות.

7. חיטוי האמבולנס יעשה במקרים בהם פונו באמבולנס חשודים לשפעת –בהם בוצעו פעולות אינווזיביות או שהיה פיזור טיפתי על ידי שעול או הקאה. לאחר החיטוי יחזור האמבולנס לשמישות אחרי שהאמבולנס יבש ,נקי ומאוורר. 
8. כל החומר שנחשב למזוהם כולל חלקים מבגדי החולה, ציוד חד פעמי שבו טופל החולה , הכיסוי שלו רצוי שמיכת מילוט ) ירוכזו בשקית אטומה ויועברו לתחנת מד"א או לשירותי הדם ויושמדו על פי הנוהל של השמדת פסולת מזוהמת במד"א .

9. מכשירים שאינם חד פעמיים שבאו במגע עם חולה חשוד יחוטאו על ידי הצוות בשטח . 

הדרכה והכנת צוותים:

1. העברת חומר כתוב לגבי שפעת מידבקת מזן חדש , ותו"ל מד"א בנושא.

2. הדרכות ברמה אזורית במידת האפשר והחתמה של כלל עובדים על כך שקראו והתעדכנו בתו"ל. 
3. הנחייה מקצועית לגבי הדרכות אלו באחריות אגף רפואה . הדרכה באזורים באחריות מנהלי אזורים.
שלב 6 - שלב הפנדמיה

מתייחס לפנדמיה (העברה נרחבת ומפושטת ברחבי העולם)
הגדרת המקרה - (CASE DEFINITION ): בדומה לשלב 4-5 .
1. כל עובדי השטח של מד"א יקבלו טיפול תרופתי מונע בהתאם להנחיות משרד הבריאות.
2. עובד שלא קיבל טיפול מונע לא יורשה לעבוד בשטח .
3. ברגע שיהיה חיסון זמין, יחוסנו כל עובדי השטח של מד"א בהתאם להנחיות  משרד הבריאות.
4. עובד שלא יחוסן לא יורשה לעבוד כעובד שטח.
הנחיות למוקדנים:

1. לפניות הציבור לקבלת מידע על המחלה – העבר מידע מדויק על פי הנתונים בפרק: כללי וחומר נוסף שיופץ להם, בלי לעורר חרדה מיותרת והעמדת הבעיה בפרופורציות המתאימות.
2. תשאול החולים המבקשים אמבולנס ובמידה והתלונה שלהם והנתונים האחרים מתאימים לחשד לשפעת פנדמית העבר התרעה לצוות המשוגר להתמגן.
3.  למקרים של חשד ל –שפעת פנדמית ומצבו של החולה אינו דורש שיגור נט"ן/אט"ן יש לשגר אמבולנסים לבנים עם צוות מינימאלי (רצוי רק נהג/חובש).  
4.  אין לשגר למקרה חשוד לשפעת פנדמית אנשי צוות ממד"א שלא קיבלו טיפול תרופתי מונע (במידה וטיפול כזה ניתן על פי הוראת משרד הבריאות).
5. אין לשגר למקרה של חשד לשפעת פנדמית אנשי צוות ממד"א שלא חוסנו (במידה וניתן חיסון ספציפי על פי הוראת משרד הבריאות).
6. בכל מקרה אין לשגר מתנדבי נוער לקריאות אלה .
7. חולים המאובחנים כחשודים לשפעת פנדמית על ידי רופא במתקן רפואי ישלחו לבית החולים ברכבם הפרטי. 
      לפני שיגור האמבולנס למקרה יש לברר האם ניתן להעביר החולה ברכב פרטי לביה"ח 

      ולשגר אמבולנס רק אם אין אפשרות העברה ברכב פרטי או  אם יש אינדיקציה 
       רפואית להעברתו באמבולנס.
8. במידה ויש חשד שהחולה נגוע בשפעת פנדמית, על תורן המוקד להמליץ לחולה להתמגן במסכת פה-אף במידת האפשר.
9. במידה והחולה אינו עונה לאחת ההגדות המצריכות פינוי דחוף באמבולנס:

1. קוצר נשימה.

2. שינוי במצב הכרה
3. החמרה של מחלה כרונית.
4. תינוקות עד גיל שנה
ימליץ תורן המוקד לחולה להתפנות עצמאית למרפאה או לבי"ח עפ"י 

קריטריונים שיפורסמו ע"י משרד הבריאות . 

10. יש לשגר אמבולנס לכל מקרה של פניה של חולה מביתו או ממקום ציבורי ושלא נמצאה אפשרות של פינוי עצמי . 
הנחיות לצוותים המטפלים בשטח:

באמבולנסים, נט"נים, אט"נים ולכוננים .

לתשאל כל חולה על פי הגדרת המקרה העדכנית, במידה והתשובה לתשאול מתאימה לחשד לשפעת פנדמית יש לנקוט באמצעים הבאים:  
אמצעי זהירות –  תנאי בידוד מגע ובידוד טיפתי באמבולנסים
כנ"ל בשלבים 5-4. 
ד' 4 -  פעילות לבלימת התפשטות המחלה בקהילה:

עקב מחסור בחיסון וזמינות נמוכה של תרופות אנטי-ויראליות במהלך הפנדמיה, הדרך היחידה לבלימת התפשטות המחלה היא פעילויות מונעת בקהילה.

1. עקרונות
הנחיות למען בריאות הציבור:

1. היגיינה אישית, הכוללת:
1. רחיצת ידיים - חשוב להצטייד במלאי של סבונים ומגבות.

2. היגיינה נשימתית -  מומלץ להשתמש בממחטות חד פעמיות בעת קינוח האף, לכסות פה 
    ואף בעת שיעול והתעטשות, יש להקפיד על השלכת נייר הטישו לאחר השימוש 

   לפח-אשפה. לאחר מכן יש להקפיד על רחיצת ידיים. 

ג. ניקוי תדיר של משטחים

מידע רלבנטי (דרכי העברה ודרכי מניעת מחלה) יהיה זמין ונגיש לקהל הרחב,  באמצעות אתר האינטרנט של משרד הבריאות בתת-אתר ייעודי לפנדמיה של שפעת. 

המחלקה לקידום ולחינוך לבריאות בשיתוף עם המחלקה לאפידמיולוגיה ולמחלות זיהומיות במשרד הבריאות תפיק ותפיץ עלונים בנושא "כללי היגיינה".

הפעלת אמצעים נוספים תהיה על פי אפיון זן השפעת (כגון אלימות), על פי שלבי הפנדמיה ועל פי זמינות החיסון ותרופות אנטי-ויראליות. דרושה התייחסות להשלכות של אמצעים אלה על המשך אורח חיים תקין (עד כמה שניתן) של האוכלוסייה בכלל ושל כוח העבודה בפרט ,זאת תוך מטרה למזער פגיעה כלכלית למדינה. לכל צעד ניתן להגדיר מראש את הקריטריונים להפעלה.  

2. הגבלת התקהלות:

       הגבלת התקהלות תהיה על פי היקף התפשטות המחלה (מקומי או יותר רחב), משך 

ההתפרצות ועל פי תנאי המקום (פתוח או סגור).
1. סגירת בתי ספר, מעונות יום וגני ילדים. סגירת בתי ספר בעת אפידמיות הוכחה בעבר כיעילה נגד התפשטות המחלה בקהילה. שעורי היארעות המחלה גבוהים ביותר בין ילדי בתי הספר. הם מעבירים את המחלה לפעוטים ולמבוגרים. פעולות אלו מחייבות הכנת תוכנית מגירה לסגירת בתי ספר (היערכות להיעדרם של תלמידים ומורים) בשיתוף פעולה עם משרד החינוך.  דרושה התארגנות מראש לצורך שמירת הילדים במהלך היום. 

2. הימנעות מנסיעה בתחבורה ציבורית (רכבים ציבוריים, רכבות, מטוסים) ולחילופין, עידוד לנסיעה ברכבים פרטיים.
3. עידוד עובדים לעבוד מהבית באמצעות טלפון, פקס, מחשבים וכו'.

4. ביטול אירועי קהילה כגון: אירועים תרבותיים (הופעות, תערוכות, קונצרטים) או תחרויות ספורט. 
5. הימנעות משהייה במקומות ציבוריים לאנשים עם סיכון יתר לפתח סיבוכים. 
6. בידוד חולים – להישאר בבתיהם , בידוד מרצון.
7. בידוד מגעים של חולים להישאר בבית (הסגר מרצון) והמלצה לא להגיע לעבודה.
שני הצעדים האחרונים דורשים התארגנות מראש לטיפול רפואי, להעברת אוכל, לתמיכה חברתית ופסיכולוגית וגם להעברת חולים לבית החולים במקרה הצורך – באחריות האגף לשע"ח להכין תוכנית היערכות מתאימה, בשיתוף עם משרדי הממשלה הרלוונטיים.
3. הגבלת חופש התנועה
1. ברמה הלאומית
יש להמליץ על הימנעות מנסיעות לא חיוניות בתוך הארץ מאזורים נגועים או אליהם. ניתן להגביל תנועה ברמה מקומית, בעת הצורך (כגון בישוב מסוים).

ההחלטה להגביל בעת הצורך ברמה מקומית, (כגון בישוב מסוים) הינה לשיקול דעת של מנהל האירוע.
2. ברמה הבין לאומית
המטרה היא להקטין את סכנת ההידבקות של תושבי מדינת ישראל במקרה של פנדמיה בחו"ל. 
ניתן להמליץ על הגבלת תנועה לארצות נגועות. צעדים אלה יבוצעו בתאום עם משרד החוץ ועם משרד התיירות וגם עם חברות הנסיעות.

3. בדיקות לנכנסים בנמלי האוויר והים
במידה ובעולם מופיעים מקרי שפעת מזן פנדמי, עם העברה מאדם לאדם, מתחייבת היערכות לאיתור חשודים במחלה, בטרם כניסתם לארץ או עם הגעתם לארץ ובידודם. יש לפעול על פי המלצות ארגון הבריאות העולמי ((WHO ושל המרכז האמריקני לבקרת מחלות ((CDC , כפי שהופעל בארץ במהלך התפרצות ה-SARS  באסיה ב- 2003.

הצעדים לבלימת שפעת העופות עלולים להיות פחות יעילים מאשר אלה לבלימת 

ה- SARS, כי, להבדיל מ- SARS, נגיף השפעת מדבק יותר, תקופת דגירת המחלה קצרה יותר וחולה בתקופת הדגירה עלול להדביק אחרים עוד בטרם יופיעו תסמיני המחלה.

· כל הנוסעים בטיסה ישירה לארץ מארצות המוצא המוגדרות כארצות סיכון, ישאלו 
   שאלות ע"י דיילת הקרקע בעת תהליך ה- CHECK IN: האם היו במגע עם      

   חולים או חשודים כחולים בשפעת, והאם יש להם חום.
· על מנת לאפשר למערכת הבריאות לאתר נוסעים אשר שהו בקרבת נוסעים שאצלם 
   התגלו סימני המחלה לאחר הגיעם לארץ, יתבקשו כל הנוסעים מכל היעדים   

   בעולם, בכל חברות התעופה, חברות ספנות, ועוברים במעברי הגבול 

   היבשתיים יחויבו למלא שאלון קצר אשר יאפשר את איתורם בזמן שהייתם 

   בארץ במידת הצורך. 
· כל הנוסעים בטיסות ישירות מארצות סיכון לארץ יידרשו להיבדק, עם נחיתתם בנמל התעופה (בדיקת חום). אם משתעלים וגם חום גופם יימצא מעל  ºC38, יופרדו משאר הנוסעים ויופנו לבירור רפואי בבית חולים אסף הרופא.

· מטוס/אנייה עם חשוד במחלת שפעת העופות:
      בעת זיהוי חשודים במחלה, ניתן לפעול על פי נהלים לטיסה (ראה תו"ל (SARS. 
4. אמצעי בקרת זיהומים קהילתיים
חשוב להכין הנחיות למוסדות סגורים או סגורים למחצה, בהם תנאי החיים מעודדים הפצה מהירה של הנגיף לאחר חדירתו כגון: בתי אבות, מחנות צבא, בתי סוהר וכדומה.

5. שיבוץ עובדים
יש לארגן את הצוותים לעבודה במשמרות, מבלי שהם ייפגשו ביניהם – זאת על מנת להקטין את התפשטות המחלה בתוך מוסד רפואי, בעקבות מגע בין צוותי הרפואה. 

6. הגנה אישית - שימוש במסכות
1. על ידי חולים על מנת למנוע העברה טיפתית של הנגיף 
2. על ידי מגעי החולים (בני הבית, צוותי רפואה).
3. על ידי הציבור הרחב
בשלבים הראשונים של פנדמיה קיימת המלצה לצוותים הרפואיים להשתמש במסכה כירורגית (חד פעמית, פה-אף) בעת מגע עם חולים, דבר האמור להקטין את הסיכון של העברת המחלה. השימוש במסכות מומלץ כאשר חיסון ותרופות אנטי-ויראליות לא זמינות אבל הוא כבר לא יהיה מעשי או יעיל כאשר המחלה בעיצומה של התפשטות בקרב הקהילה. עד כה לא הוכח יעילות בשימוש במסכות במוסדות ציבוריים, כאשר הנגיף מתפשט בקהילה, ובכל זאת, מומלץ לצייד עובדי בריאות במסכות (זאת על מנת למנוע העברת גורמים שונים מחולה , כמו למשל במקרה של שעול טרם אבחנתו).  צוותים רפואיים (לא מחוסנים אשר לא חלו) ישתמשו במיגון נשימתי בעת הטיפול  בחולי שפעת בכל שלבי הפנדמיה.
2. בסיס משפטי

הבסיס המשפטי וצעדים אשר יינקטו:
1. על פי הודעת שר הבריאות בהתאם לסעיף 11 א' לפקודת בריאות העם, 1940, שפעת העופות תתווסף  לרשימת מחלות המחייבות הודעה אינדיבידואלית.
2. על פי סעיף 12 לפקודה, חלה חובה למסור הודעה על חולה במחלה מדבקת, כולל ראש משפחה של החולה, קרוביו וכן על הרופא שהודיע כי החולה נגוע במחלה מדבקת.
3. סעיף 13 לפקודה מחייב ביצוע הפעולות הנדרשות לבידוד אדם שחלה במחלה מדבקת כפי שנקבע על ידי רופא ממשלתי.
4. סעיף 15 לפקודה מסמיך את המנהל או רופא ממשלתי, לחייב אשפוז או בידוד במקום מתאים אחר, של נגוע במחלה מדבקת, כשתנאי מגוריו אינם מתאימים למניעת התפשטות המחלה. אם החולה מתנגד לכך, רשאי בית משפט השלום לצוות על אשפוז כפוי. סעיף זה גם מסמיך את המנהל או רופא ממשלתי להעמיד כל אדם הנמצא במגע עם אדם נגוע תחת השגחה בתנאים שייקבעו, לתקופת דגירת המחלה.
5. לגבי בידוד כפוי של אנשים הנחשבים כמגעים, ניתן לפעול על פי הסמכויות לשעת חירום בהתאם לסעיף 20 לפקודה. (סמכויות אלה הוקנו למנהל על פי הודעת השר בדבר מחלת שפעת העופות כמחלה אפידמית מסוכנת, שקיימת בעטיה סכנה חמורה לבריאות הציבור). סעיף 20 (2) (א) מפרט בידוד ובדיקות רפואיות של אנשים שנגועים, של אנשים העומדים במגע עימהם ושל אנשים שיש לגביהם חשד כי היו בזמן האחרון נתונים להידבקות.
6. לגבי הגבלת תנועה, ניתן לפעול על פי אותו סעיף 20 לפקודה, אשר מאפשר השגחה על נוסעים מאזורים נגועים וכמו כן, על עיכוב יציאת נוסעים מאזור נגוע.
7. על פי סעיף 19 לפקודה, במקרה שהמחלה מתפרצת בארץ, כאשר קיים חיסון נגד זן המחלה, רשאי רופאי ממשלתי להורות על הרכבת נסיוב מגן.  בנוסף, על פי סעיף 20 לפקודה, רשאי המנכ"ל לעדכן הוראות בדבר מתן נסיוב מגן. 

ג. מניעת הדבקה בעת טיפול בחולי שפעת פנדמית בבית

מניעת הדבקה בעת טיפול בחולי שפעת פנדמית בבית

מרבית החולים משפעת פנדמית יוכלו להישאר בביתם במשך תקופת מחלתם ויוכלו להיות מטופלים על ידי בני ביתם או אחרים המתגוררים עימם בביתם. כל אדם המתגורר בבית עם חולה שפעת במהלך תקופת הדגירה והמחלה, הינו בעל סיכון לפתח שפעת. נקודת מפתח במסגרת זו היא הגבלת ההעברה של השפעת הפנדמית, בתוך הבית ומחוצה לו. כאשר הטיפול ניתן על ידי בן בית, יש להדגיש את הצעדים הבסיסיים של בקרת זיהומים (Infection control), כמו למשל הפרדת החולה, היגיינת ידיים ועוד. זיהום בתוך משק הבית יכול להיות מופחת למינימום אם ימונה אדם אחד כמטפל של החולה, עדיף מישהו שאינו סובל ממצב משני ההופך אותו לבעל סיכון מוגבר לחלות בשפעת חמורה. 

1. ניהול חולי השפעת

· יש להפריד ככל האפשר, באופן פיזי, את חולה השפעת מבני ביתו שאינם חולים המתגוררים עימו. 
· על החולים להימנע מלצאת מביתם לאורך התקופה בה הם עלולים להדביק אחרים (קרי, מבוגר  5 ימים מפרוץ התסמינים; ילד שבוע מתחילת התסמינים). כאשר יציאה מהבית היא הכרחית, (כדוגמת יציאה לצורך קבלת טיפול רפואי), על החולה להקפיד על כללי התנהגות של חולה במחלות נשימה/שיעול, (כלומר, לכסות את הפה והאף בעת שיעול או התעטשות, להקפיד על רחצת ידיים לאחר כל מגע עם האף והפה).

2. ניהול אנשים נוספים השוהים בבית

· אנשים שלא נחשפו לשפעת הפנדמית ואשר אינם חיוניים לצורך מתן טיפול רפואי או תמיכה לחולה, צריכים להימנע מכניסה לבית, בעת שהחולים תסמיניים כמפורט בסעיף 1.
· במידה ואנשים שלא נחשפו למחלה חייבים להיכנס לבית, עליהם להימנע ממגע קרוב עם החולה.
· בני הבית המתגוררים עם חולה בשפעת פנדמית, צריכים לצמצם את המגע עם החולה ככל האפשר; יש לשקול מינוי אדם אחד שישמש כמטפל של החולה.
· על בני הבית להיות ערניים ולעקוב מקרוב אחר התפתחות תסמינים של שפעת. והיה ומתעוררים תסמינים, יש לפנות לגורם רפואי לקבלת ייעוץ.
3. צעדים לבקרת זיהומים (Infection control) בבית

· על כל בני הבית להקפיד למלא אחר ההמלצות להיגיינת ידיים (כלומר, רחיצת ידיים עם מים וסבון או שימוש בתרחיץ המבוסס על אלכוהול שנועד לחיטוי ידיים), לאחר מגע עם החולה בשפעת פנדמית או עם סביבת הטיפול בחולה.
· עד כה טרם הוערכה השפעת השימוש במסכות בבית על צמצום התפשטות מחלה מדבקת, ועל כן אין מספיק מידע על מנת להמליץ בעד או נגד שימוש מסכות בבית. חבישת חלוק וכפפות אינה מומלצת לבני בית המספקים טיפול בבית.
· כלי אוכל מלוכלכים ואביזרי מזון צריכים להישטף או במדיח או ביד עם מים פושרים וסבון. אין צורך בהפרדת כלי האוכל בהם נעשה שימוש על ידי החולה בשפעת.
· ניתן לשטוף כביסה במכונת כביסה סטנדרטית עם מים פושרים או קרים ואבקת כביסה. אין צורך להפריד את הכביסה והמצעים המלוכלכים של חולה השפעת, מהכביסה של יתר בני הבית. יש להיזהר בעת הטיפול בכביסה (למשל, הימנעות מ"חיבוק" הכביסה), במגמה להימנע מהדבקה עצמית. יש להקפיד על היגיינת הידיים לאחר הטיפול בכביסה המלוכלכת.
· יש להניח את ממחטות הנייר בהן נעשה שימוש על ידי החולה, בשקיות ולהשליכן יחד עם יתר האשפה הביתית. יש לשקול הנחת שקית למטרה זו לצד מיטת החולה.
· יש לנקות את משטחי הסביבה בבית תוך שימוש בשיטות ניקוי שגרתיות.

4. המלצות לבקרת זיהומים (Infection control) בבתי ספר ובמקומות עבודה

· בבתי ספר ובמקומות עבודה, בקרת הזיהומים לשפעת פנדמית צריכה להתמקד בנושאים הבאים:
· מניעת הגעה של תלמידים, חברי סגל ועובדים חולים, בשלב בו הם עלולים להדביק אחרים.
· קידום הקפדה על כללי התנהגות של חולה במחלות נשימה/שיעול והיגיינת הידיים.
· היתרון בחבישת מסכות במסגרות אלה לא הוכח עד כה.

· על מנהלי ועובדי בתי הספר להבטיח שהאמצעים הנדרשים לשמירה על כללי התנהגות של חולה במחלות נשימה/שיעול (כדוגמת ממחטות אף ופחי אשפה להשלכתן) והיגיינת ידיים, יהיו זמינים. מסרים חינוכיים והנחיות לבקרת זיהומים לשפעת פנדמית צריכים להיות זמינים להפצה. (ה-CDC יפתח עזרים חינוכיים המתאימים לקהלים שונים).

ד' 5 -  היערכות בתי החולים       
שלב 3 - שפעת העופות
 ככל שנוגע למחלת שפעת העופות – הקריטריונים לחשד במחלה זו הם מאד ברורים , פורסמו בספרות הרפואית ומעודכנים באופן שוטף על ידי ארגון הבריאות העולמי ומשרד הבריאות. נכון לעכשיו המחלה היא מחלה של עופות, בני האדם שנדבקו בה נמנים על הבאים במגע הדוק עם העופות הנגועים, וההדבקה מאדם לאדם נצפתה במספר בודד של מיקרים באסיה, אם בכלל. 

 בעת שעולה חשד להיות החולה נגוע בשפעת העופות, ומאחר והידע מצומצם מאד בשלב זה אודות מידת הוירולנטיות של הווירוס, הוחלט לנהוג בבתי החולים על פי אמות מידה מחמירות, זאת עד להבהרות מפורטות יותר בעת התפרצות של מחלת שפעת העופות. ההנחיות מפורטות  בחוזר מינהל הרפואה מס' 17/2004 מיום 11.5.04 הדן במחלת ה- SARS,  למעט :  

א.     אין צורך להפנות את החולה לבי"ח ייעודי.

1. העדפה לאשפוז בחדר עם לחץ שלילי.
2. העדפה לאשפוז במקום בו יש, מבואה אבל אין זו דרישה מחייבת.
3. אין צורך ללבוש כפפות כפולות ועל כן סדר הורדת ביגוד המגן הינו בהתאם.
4. טיפול בחולה בשפעת העופות ע"י מעכבי נוראמינידאז (neuraminidase inhibitors) oseltamivir 75 mg דרך הפה פעמיים ביום למשך 5 ימים, לאחר יידוע ואישור רופא המחוז להגדרת המקרה. טיפול ממושך יותר יישקל ע"פ חומרת מצבו של החולה.
5. במצב בו החולה אובחן כחולה בשפעת העופות, יש להמשיך את תנאי הבידוד: למבוגרים, יש לפעול ע"פ הנחיות אלו למשך 7 ימים לאחר ירידת החום ולילדים הצעירים מ- 12 שנים למשך 21 יום מתחילת המחלה. במקרה והמצב לא יאפשר זאת, יש להקפיד על רחיצת ידיים והימנעות ממגע פנים אל פנים לא ממוגן עם הילדים.
מודגש  כי צעדי הזהירות הללו ננקטים למרות שהנגיף אינו דומה במאפיניו למחלת ה- SARS. אפיון הווירוס המעורב בהתפרצות יאפשר הגדרות והנחיות מדויקות יותר. 

אלגוריתם מסכם  להפעלת המלר"ד  בטיפול בחשד בשפעת עופות – ראה עמוד 90.
היערכות בתי החולים לפנדמיה של שפעת (שלבים 4-6)
רקע

ההערכות הן שכתוצאה מהפנדמיה יחלו בשפעת במדינת ישראל קרוב ל- 1.8 מיליון תושבים. אם לא יינתן חיסון או טיפול תרופתי מונע או טיפולי עלולים עובדי מערכת הבריאות לחלות במחלה, הם או בני משפחותיהם (הערכת עבודה כ- 1/4 מסה"כ העובדים). העקרונות והקווים המנחים אשר יפורטו להלן נועדו לאפשר אשפוז וטיפול לפונים לבתי החולים בעת המגיפה, תוך שמירה מרבית על בריאות הצוות הרפואי ומתן תנאי טיפול  סבירים לכלל המאושפזים.

משך הפנדמיה מוערך כחודשיים עם סבירות גבוהה לשני שיאים במספר החולים. מדיניות האשפוז בבתי החולים תשתנה בהתאמה למצב, ומערכת הבריאות ככלל ובבתי החולים בפרט תופעל בשיטות ועקרונות הדומים ל"שעת חרום" כמשתמע בעתות מלחמה.

 משפעת החורף 2005-2004, בה חלו כ- ½ מיליון תושבים לערך, ניתן להקיש על צרכי האשפוז והטיפול בהתרחש פנדמיה: 

1.            השפעת גרמה לעליה בתפוסה הממוצעת בבתי חולים בשיעור של 15%-10%. מקובל להניח כי בשיא הפנדמיה תעלה צריכת שירותי האשפוז בכלל בתי החולים בכ -25%   לפחות, ומצפים לתוספת של 11,000-26,000 אשפוזים בבתי החולים. הגל העיקרי של הפנדמיה צפוי שיימשך 8 שבועות. מידי שבוע, בתחילת הגל  צפויים להתווסף כ- 1,300 אשפוזים חדשים ועד לכ– 4,000 אשפוזים מידי שבוע בשבועיים הקשים בשיא הפנדמיה. משך האשפוז הממוצע  הצפוי לכל חולה הוא כשבוע ימים. 

           בשיא הפנדמיה צפוי שכ- 15% מהחולים יזדקקו לטיפול נמרץ, ומחציתם (7.5%) יזדקקו להנשמה.  תמותה צפויה מקרב המאושפזים כ- 10%-15%  .
2.         להלן טבלה ובה הצעה לשימוש בנוסחאות אשר יאפשרו לכל בית חולים להעריך את היקף הצרכים האישפוזיים בעת פנדמית שפעת. 

3.  מומלץ בפני כל הנהלת בית חולים להביא לידיעת הנהלת משרד הבריאות וראש האגף לשעת חירום במשרד הבריאות את תוצאות ניתוח המשמעויות מבחינת יכולת האשפוז והטיפול בחולים.

תרחיש הייחוס לביה"ח:

            תרחיש הייחוס שנקבע לכל בי"ח הועבר למנהלי בתי החולים ע"י מנהל האגף לשע"ח. על בתי החולים להיערך בהתאם.
עקרונות הפעלת בתי חולים
העומס בבתי החולים הכלליים יחייב מדיניות אשפוז כללית שונה מהמקובל. עם העלייה במספר המטופלים המופנים לבתי החולים, יונחו בתי החולים להפחית בהיקף הפעילות האמבולטורית והאלקטיבית בהדרגה, עם אפשרות להפסקה כללית. כמו כן, ייתכן שישתנו הנחיות לאשפוז ושהייה בבית החולים כגון: קיצור שהייה לאחר לידה ספונטאנית העומדת היום על 3-2 ימים, ל- 24 שעות בלבד.
היקף הפעילות האלקטיבית-האשפוזית בבתי החולים הכלליים מגיע כיום ל- 30% במספר בתי חולים. ניצול מיטות אשפוז אלה בתוספת הרחבת תשתית פריסת המיטות עפ"י תוכניות לשעת חרום, יאפשר לכלל בתי החולים הכלליים במדינת ישראל לקלוט את המטופלים שיתאשפזו עקב הפנדמיה.  

אם מספר המאושפזים יעלה על היכולת הכוללת של מערך האשפוז במתכונת חרום, יופנו מטופלים למסגרות אשפוז נוספות: בתי חולים גריאטריים וסיעודיים ובתי אבות העונים על הקריטריונים הנדרשים.

חדר מצב של מערכת הבריאות, שיופעל באגף לשע"ח, 24 שעות ביממה, ייתן מענה לצרכים שיועלו על  ידי בתי החולים.

מחלקות לרפואה דחופה

1.            למרות שפנדמיה של שפעת היא מחלה שעיקר הנטל שלה  יתבטא בעומס על מרפאות הקהילה, מספר רב של חולים יופנו או יגיעו עצמאית למלר"דים.

2.              על מנת להבטיח היקפי אשפוז הכרחיים בלבד, בעת הפנדמיה על בתי החולים להיערך למיון קפדני של הפונים ולהפנות חולים מהמלר"ד לאשפוז רק לאחר החלטת רופא בכיר. בתי החולים נדרשים להיערך לנוכחות קבועה של רופא/ים בכיר/ים במלר"ד במשך כל שעות היממה.

3.             מומלץ להנהלות בתי החולים לשקול פתיחת "מיון פנדמיה" בנפרד מחדרי המיון הרגילים,  בו ניתן יהיה לשמור ביתר קלות על אמצעי הזהירות והמניעה מפני הדבקות לצוות ומטופלים אחרים. והיה ויופעל "מיון פנדמיה", יהיה צורך להפעיל  נקודת טריאז' לצורך הפניית החולים למיון הנכון. חולי שפעת המופנים על ידי גורם מוסדי, כדוגמת מד"א או רופא המשפחה, יופנו ישירות ל"מיון פנדמיה" והפונים עצמאית יופנו למלר"ד המתאים בהתאם להחלטת הממיין בנקודת הטריאז'. אם ביה"ח יאמץ המלצה זו יש לתת לכך ביטוי בפק"ל ביה"ח. 

4.     גם אם הנהלת ביה"ח אינה מעוניינת לפתוח מיון ייעודי לחולי שפעת, עליה להיערך להרחבת יכולות המלר"ד מבחינת מקום, תשתיות וכוח-אדם. על הפעולות שתיעשינה לצורך זה להיכתב בפק"ל ביה"ח.
5.               קליטת ורישום חולי הפנדמיה יבוצעו ברשומה הממוחשבת של בית החולים.                 יש לדווח פעמיים ביום לחדר המצב באגף לשעת חרום על היקף הפונים עקב הפנדמיה למיון ומספר הקבלות לאשפוז (08:00 בבוקר ו- 17:00 אחה"צ).
אשפוז
1.             בשיא המחלה מספר המאושפזים עקב הפנדמיה עשוי להגיע ל- 50%-60% מסה"כ המאושפזים בבית החולים, לפיכך  מומלץ לייעד מראש מחלקות/אתרים בכל בית חולים לאשפוז הפונים,שכן ריכוז חולי השפעת במספר מקומות מצומצם יעיל לצורך הכלת המחלה ומניעת הידבקות הצוות המטפל. בסמכות הנהלת ביה"ח לקבל או לדחות המלצה זו, וגם לכך יש לתת ביטוי בפק"ל.

 2.              העברת מאושפזים לבתי החולים סיעודיים-גריאטריים תתבצע בתאום הרופא המחוזי וקופות החולים כמקובל במתארי שעת-חרום. ההעברה תבוצע על בסיס קריטריונים שיועברו לבתי החולים ע"י הרופא המחוזי.
 תנאי אשפוז וטיפול בחולה חשוד לשפעת פנדמית

בעת התפרצות שפעת (פנדמיה) עיקר ההדבקה תתרחש מאדם לאדם, בעיקר בדרך טיפתית. לפיכך יש לנקוט באמצעי המיגון המקובלים בהעברה טיפתית, הכוללים מסכת פה-אף בקירבה לחולה.
משקפי מגן , חלוק בידוד וכפפות (תמיד חד פעמיות) ישמשו כאמצעי הזהירות השגרתיים. 
במקרים בהם יש  סבירות לאירוסוליזציה, כמו למשל בעת ביצוע פעולות מסוג  אינטובצייה, אקסטובציה, ברונכוסקופיה סקשן עמוק, מתן  אינהלציה  וכד' חובה להתמגן במסיכת N-95.

סיוע נשימתי

1. מספר המונשמים בכל בית חולים עשוי בעת הפנדמיה להגיע לשיעור גבוה פי 3-4 ממספר המונשמים הממוצע.

2. לאשפוז וטיפול במונשמים יש להקצות מחלקות/אתרים ייחודיים וצוות בהתאם. רצוי לייעד מחלקות/אתרים בהם התשתית הקיימת מתאימה להנשמת חולים כגון: מחלקת אשפוז יום, מחלקת התעוררות, אתרי קליטת נפגעים קשים בחל"כ ועוד.
3. בתי החולים ידווחו פעמיים ביום (באמצעות "דו"ח ברלו") על מצבת המונשמים. 
כוח-אדם

תגבור בתי חולים בכ"א יבוא מ- 2 מקורות עיקריים:

1.                  תגבור פנימי

2.                  תגבור חיצוני

1. תגבור פנימי

א.
ביטול חופשות, קורסים, השתלמויות.

ב.
הפניית כ"א ממחלקות "אלקטיביות ואמבולטוריות" למחלקות החדשות.

ג.
מעבר למשמרות בנות 12 שעות, (לאחר קבלת הנחייה מ"הרשות העליונה לאשפוז").

ד.
העלאת חלקיות משרה של רופאים ואחיות.

 

2. תגבור חיצוני

א.
תלמידי בתיה"ס לרפואה

ב.
תלמידות בתיה"ס לסיעוד

ג.
כוח-אדם צה"לי (בעיקר חובשים)

חלק ניכר  מתגבור כוח-האדם מותנה בהכרזת "מצב חרום לאומי".

הפניית כוח אדם מתגבר לבתי החולים תתבצע ע"י "הרשות העליונה לאשפוז" באמצעות מכלול כוח אדם בחדר מצב.

 

ציוד ואמצעים

1.             מכונות הנשמה – בבתי החולים הכלליים נמצאים כיום מכונות הנשמה אלקטרוניות במספר המאפשר הכפלת מספר המונשמים. במידה ומספר המונשמים יעלה על כך, יש להשתמש במכונות ההנשמה המכאניות.

2.               פילטר בקטריאלי לכל מכונות ההנשמה – יסופק ע"י האגף לשע"ח בעת הצורך מעבר לצריכה השוטפת באחריות בתי החולים.

3.               ציוד מיגון אישי –כפפות, חלוקים ומסכות כירורגיות – באחריות בתי החולים. משקפי מגן ומסכות 95 -N יסופקו ע"י האגף לשע"ח.
4.               עפ"י אישור מהאגף לשע"ח ניתן להשתמש בציוד משקי ורפואי משקי ממחסני שע"ח בבתי החולים (מיטות, שמיכות, כסאות גלגלים וכו').
5.              תרופות – בתי החולים יכינו רשימות מלאי נדרש להיקף המטופלים הצפוי, וזאת בהתאמה להיקף התרופות שנצרך בעת השפעת האחרונה. 

מיגון אישי לצוותים הרפואיים ולמטופלים         

1. בגדי המיגון הנדרשים לפנדמיה הם: חלוק רגיל, משקפי מגן, כפפות חד פעמיות ומסכת פה-אף כירורגית. אין צורך בכיסוי ראש ונעליים. השימוש במשקפי המגן הוא בהתאם להנחיות ולנסיבות כמפורט בהנחיות ב – Droplet Infection.. במקרים בהם יש  סבירות גבוהה לאירוסוליזצייה, כמו למשל בעת ביצוע פעולות מסוג  אינטובצייה, סקשן עמוק וכד' יש לשקול לגופו של עניין מיגון נוסף כמו מסיכת N-95. יש להחליף כפפות ולרחוץ ידיים בין טיפול בחולה לחולה. בתום השימוש בציוד המגן יש לסלק אותו בהתאם לנוהלי הטיפול בפסולת זיהומית רגילה. את משקפי המגן יש לחטא מידי יום לשימוש חוזר.
2. יש לצייד כל חולה שפעת הנכנס למלר"ד במסכת פה-אף כירורגית (במידה ואינו מונשם) להגנה מפני פיזור הווירוס.
3. בכל מכונות ההנשמה יש להתקין פילטר בקטריאלי על מנת למנוע זיהום המכונה וחלל החדר / מחלקה. את הפילטר יש להחליף מדי יום.
4. יש להגביל/למנוע ביקורי מבקרים בבתי חולים ובמחלקות הייעודיות בעת הפנדמיה.
5. על בית החולים למפות את בעלי התפקידים שיופנו לקבלת טיפול מונע או חיסון.
6. יש לוודא קיום הנחיות בטיחות לעבודת המעבדות.
הנחיות בטיחות לעבודת המעבדות בבתי החולים:

הדגימות הקליניות העלולות להכיל נגיף שפעת רגיל או נגיף שפעת העופות הן דגימות מדרכי הנשימה. נגיף שפעת העופות עלול להימצא גם בדגימות צואה, לפחות בשלב המוקדם של המחלה.  אין כיום מידע מוסמך על נוכחות נגיף שפעת העופות בדגימות אחרות ואין גם תיעוד של הדבקות עובדי מעבדות מדגימות של חולים. הנגיף עמיד בתנאי קור ויובש למשך מספר שעות.

דרך ההדבקה העיקרית בנגיפי שפעת היא באמצעות תרסיס שעלול להיווצר בעקבות פיפטציות, סירכוז וערבוב, או על ידי מגע ברקמות ריריות עם כפפות שזוהמו ע"י מגע ישיר עם דגימה מזוהמת.

אריזת והעברת דגימות העלולות להכיל נגיף שפעת העופות בתוך בית החולים או מחוצה לו תבוצע כמפורט בפרק היערכות המעבדות להלן.  

במעבדות המטפלות בדגימות מדרכי הנשימה אשר לא עברו פיקסציה בפורמלין או דנטורציה אחרת, או בדגימות צואה מחולים החשודים לשפעת העופות יש לעבוד בתנאי בטיחות ברמת "”BSL-2 plus ,דהיינו: הגבלת הגישה למעבדה, עבודה בתוך מנדף למינרי מסוג ביוהזרד ומיגון העובד על ידי חלוק או סרבל, משקפי מגן, כפפות חד פעמיות ומסכה  N-95 .  העובד יחטא את ידיו ויחליף כפפות בכל פעם שיעבור מתחנת העבודה למקום אחר. סרכוזים יש לבצע בתוך צנטריפוגה מסוג "ביוהזרד" בלבד ואין לפתוח דגימות לאחר סרכוז מחוץ למנדף ביוהזרד. אם מתבצעות פעולות העלולות ליצור תרסיס או לזהם משטחי עבודה מחוץ למנדף, יש לדאוג למיגון אישי מלא של כל הנמצאים באותו החדר ויש לטהר את משטחי העבודה . 

דגימות שאינן  מדרכי הנשימה או צואה, לא הוגדרו עד כה כדגימות עם סיכון ביוהזרד מעל למקובל לגבי דגימות קליניות רגילות. לפיכך במעבדות המטפלות בדגימות כאלו יפעלו העובדים לפי כללי הבטיחות המקובלים במעבדות רפואיות (BSL-1) ויתמגנו בעזרת חלוק וכפפות חד-פעמיות בלבד.

כל חומר קליני או מעבדתי העלול להכיל נגיף חי יסומן במדבקת ביוהזרד.

בידוד נגיף מדגימות של דרכי הנשימה יתבצע אך ורק בתנאיplus”  “BSL-3 כמפורט בפרק היערכות המעבדות להלן.

ניטור יזום של מצב בריאות סגל בית החולים 

עם הופעת התפרצות רב-מוקדית (שלב 3), באחריות הנהלת בית החולים להעביר למינהל הרפואה שבהנהלת המשרד או למכלול כוח אדם ב"רשות העליונה לאשפוז" דיווח יומי על תחלואה והיעדרות מעבודה של צוותי בתי החולים.

תרופות אנטי ויראליות

בתי החולים יצוידו בתרופות לטיפול או מניעה בהתאם להחלטת "הרשות העליונה לאשפוז".

 הפעלת מערכים תומכים

1. במידה ובתי ספר וגני ילדים ייסגרו בתקופת הפנדמיה, יופעלו בבתי החולים מעונות יום/בתי ספר במתכונת שע"ח. מורות/גננות יופנו לבתי החולים ע"י מכלול כוח-אדם ב"רשות". (מותנה בהכרזה על מצב שעת חירום).

2. כל בית חולים כללי יכשיר מקרב עובדיו 2-5 עובדים מהתחום הטכני כמתגברים לטכנאי הנשמה. אחריות ההכשרה  – האגף לשע"ח.

3. כל בית חולים יפעיל מטה חרום כמקובל בשע"ח. כמו כן, מומלץ למנות אחראי להיערכות לפנדמיה (מתוך כוח האדם המיומן הקיים, כדוגמת אחראי שע"ח, ממונה על מתארים ביולוגיים או בעל תפקיד אחר).

4. כל בית חולים יתאם מול גורמי הקהילה באזור את אופן המיון וזרימת החולים בין מרפאות הקהילה לבית החולים ולהיפך.
5. בית החולים ימפה את התחומים/הפעילויות הניתנים לביצוע על ידי מתנדבים ויאתר קבוצות מתנדבים פוטנציאליות בגזרתו.
הסברה והדרכה

1.               יש לעודד את כל עובדי מערכת הבריאות בכלל והצוותים הרפואיים בכל בית החולים להתחסן מדי שנה כנגד שפעת.

2.               לקראת כל חורף יש לבצע הדרכות והסבר לצוותים הרפואיים על השפעת וסיבוכיה, דרכי הדבקה אפשריים ודרכי התגוננות אישית.

3.               במידה ויוחלט בעת הפנדמיה על מתן טיפול מונע לצוות, יש להדריך על אופן הטיפול.
4.               במידה ומוסד יתוגבר בכוח-אדם חיצוני, חובה לתדרך אותו בהתאם בכל הנושאים שהוזכרו לעיל.
5.               בבית החולים יחולקו לציבור הפונים דפי הסברה (שיוכנו ברמה הלאומית), בהם יפורטו עובדות חשובות למתן מידע לציבור.
 כתיבת נוהל הפעלה מוסדי בהתאמה לנוהל האב

 בהתבסס על עקרונות האב, ובמגמה להבטיח היערכות יעילה, יש לכתוב נוהל הפעלה מוסדי, בהתאמה לנוהל האב, אשר יכיל את האלמנטים הבאים:

 א.     מיקום אתרי הטיפול בבית החולים:

1)      "מיון פנדמיה" או "עיבוי" המלר"ד (ונקודת טריאז', אם נדרשת).
2)      מחלקות אשפוז ייעודיות.
3)      מחלקות/אתרים ייעודיים למונשמים.
4)      חדרי בידוד למקרים הראשונים.
 ב.     כוח אדם:

1)        מקורות פנימיים וחיצוניים לתגבור כוח אדם.
2)        איוש המלר"ד ברופאים בכירים 24 שעות ביממה.
3)        איוש כוח אדם במחלקות הייעודיות למונשמים.
4)        מיפוי פעילויות הניתנות לביצוע על ידי מתנדבים כולל איתור קבוצות מתנדבים פוטנציאליות בגזרה.
5)        טבלת איכון בעלי תפקידים מרכזיים.
6)        תכנית לצמצום פעילות אלקטיבית בבית החולים.
ג.      דיווחים:

1)        דיווח היקפי פונים למיון למשרד הבריאות.
2)        דיווח יומי של מאושפזים עקב שפעת.
3)        דיווח מצבת מונשמים פעמיים ביממה.
 ד.     הקצאת ציוד ואמצעים:

1)        מכונות הנשמה.
2)        התקנת פילטר ביולוגי למכונות ההנשמה.
3)        ציוד מיגון אישי.
4)        ציוד משקי ורפואי משקי.
5)        תרופות. 

ה.    מיגון:

1)        חלוקת אמצעי המיגון לצוותים.
2)        ציוד חולי שפעת במסכת פה-אף.
3)        הגבלת ביקורי מבקרים בעת הפנדמיה.
4)        מיפוי בעלי תפקידים שיופנו לקבלת חיסון או טיפול תרופתי מונע.
5)        נוהל חלוקת תרופות למניעה ולטיפול בפנדמיה לצוות.
 ו.      הפעלת מערכים תומכים:

1)        הפעלת מעונות להשהיית ילדי עובדים במוסד.
2)        הפעלת מטה חירום.
3)        נוהל תיאום מול גורמי הרפואה הקהילתיים בדבר אופן המיון והפניית החולים מהקהילה לבית החולים ומבית החולים לקהילה.

 ז.      הסברה והדרכה:

1)        מתכונת הדרכה והסברה לצוותים הרפואיים על השפעת וסיבוכיה, דרכי
       הדבקה אפשריים ודרכי ההתגוננות.
2)   היערכות לחלוקת דפי הסברה לציבור הפונים.

3)    הדרכה ותרגול שימוש בציוד מיגון אישי.

4)    הטמעת נהלי בקרת זיהומים.

דוגמא להיערכות בי"ח – ראה מצ"ב באתר משרד הבריאות
אלגוריתם מסכם להפעלת המלר"ד בטיפול בחשד לשפעת העופות



בתי חולים גריאטריים

מערך האשפוז הגריאטרי בזמן הפנדמיה, בדומה לבתי החולים הכלליים, יחייב מדיניות אשפוז השונה מהמקובל. 

כחלק מתוכנית ההתארגנות של בתי החולים הכלליים לקראת הפנדמיה, החולים המתאימים המפונים מהם יקלטו בבתי החולים הגריאטריים להמשך אשפוז (תת אקוטיים, שיקומיים, סיעודיים מורכבים לסוגיהם וסיעודיים).

ככלל, בכל שלבי הפנדמיה, יטפלו מחלקות האשפוז הגריאטרי, לסוגיהם השונים, בחולים המאושפזים בתחומם ושאובחנו כחולים בשפעת, במגמה לתת לחולים טיפול מרבי ומיטבי. רק בגמר מיצוי כל יכולות הטיפול יופנו החולים המתאימים לאשפוז לבתי החולים הכלליים. הטיפול בחולי השפעת הפנדמית יתבצע על סמך ההנחיות "מיגון אישי לצוותים הרפואיים ולמטופלים" כמפורט למעלה.

במידה ומספר המאושפזים בבתי החולים הכלליים יעלה על היכולת הכוללת של מערך האשפוז במתכונת חרום, יקלוט מערך האשפוז הגריאטרי, את חולי השפעת שיופנו אליו מבתי החולים הכלליים וזאת בשיטה המפורטת להלן:

בזמן הפנדמיה יחולק מערך האשפוז הגריאטרי ל- 3 מעגלים אשפוז:

1) הראשון – מערך אשפוז במרכזים הרפואיים הגריאטריים (-מר"ג) המפורסמים בנספח ב' של חוזר מינהל רפואה 37/2005 – "הערכות לחורף 2005-6".

2) השני  - בתי חולים עם מחלקות לסיעוד מורכב – שאינן כלולות במערך המר"גים.
3) השלישי – מערך האשפוז של מוסדות עם מחלקות סיעודיות ושאין בהם מחלקות סיעוד מורכב.
1. החולים הראשונים שיפונו מבתי החולים הכלליים, ושלא סיימו את הטיפול במחלה החריפה, יקלטו במעגל הראשון, - במרכזים הרפואיים הגריאטריים (מר"ג), במחלקות הפנימיות שבהם (= מחלקות תת אקוטיות).
2. היה וצורכי האשפוז, של חולי פנדמיה שהופנו מבתי החולים הכלליים להמשך אשפוז, יעלה על קיבולת המחלקות הפנימיות שבו, יתבקש המר"ג לפנות את החולים מהמחלקות הסיעודיות שבתחומו למוסדות סיעודיים שבמעגל האשפוז השלישי ולקלוט לאשפוז את החולים הנוספים במחלקות שפונו לצורך כך.
3. במידה ויהיה צורך בטיפול בחולי פנדמיה נוספים, שפונו מבתי החולים הכלליים, והמר"ג מיצה את יכולת האשפוז המרבית שבו כולל במחלקות הסיעודיות, יתבקש המעגל השני לפנות את החולים מהמחלקות הסיעודיות שבתחומו למוסדות סיעודיים שמעגל האשפוז השלישי ולקלוט חולים אלו.
4. על הנהלות המוסדות ליעל מראש מחלקות/אתרים בבתי החולים של המעגל הראשון (המר"ג) ובמעל השני (ביה"ח עם מחלקות לסיעוד מורכב) להתכנות של קבלה לאשפוז של מפוני בתי החולים הכלליים.
5. פרק המשנה "כוח אדם", "ציוד ואמצעים", "מיגון אישי לצוותים הרפואיים ולמטופלים", "ניטור יזום של מצב בריאות סגל בית החולים", "תרופות אנטי ויראליות", הפעלת מערכים תומכים" ו- הסברה והדרכה", מפורטים למעלה. העקרונות המפורטים בהם, בהתייחסות הגריאטרית המתאימה, יחולו גם לגבי מערך האשפוז הגריאטרי.
6. לצורך ההתארגנות לפנדמיה על בתי החולים שמעגל הראשון והשני להכין תיק התארגנות מוסדי תוך שימת דגש על:
· תכנון פתיחת מחלקות אשפוז נוספות / תגבור מחלקות קיימות.

· זיהוי מקורות לגיוס כוח אדם רפואי וסיעודי (בתי ספר, גמלאים, מתנדבים וכד').
· הגדרת היקפי ציוד המיגון והתרופות למניעה וטיפול שיזדקקו לו לצורך רכישתם ע"י האגף לשע"ח.
· העתק מתיק התארגנות יזה יועבר, לפי דרישה שתבוא לראש האגף לגריאטריה במשרד הבריאות.

7. העברת מטופלים סיעודיים, מביה"ח אחד למשנהו תתבצע על סמך נוהל הפעלת המערך הגריאטרי בשעת חירום (-נוהל מספר 13 "נוהל העברת חולה מבי"ח כרוניים בשעת חירום [העברה מתוכננת]", סימוכין 0516/02).
8. חדר המצב של מערכת הבריאות, שיופעל באגף לשע"ח, 24 שעות ביממה, ייתן מענה לצרכים שיועלו על ידי המערך הגריאטרי, וזאת בסיוע מקצועי של האגף לגריאטריה ובאמצעות רופאי המחוז (-בסיוע הגריאטריים המחוזיים).

ד' 6 -  היערכות ופעילות המעבדות

ניטור ואבחון מעבדתי של שפעת ושפעת העופות

מבוא: ניטור מעבדתי של שפעת מתבצע מדי שנה במהלך החורף על ידי המלב"מ והמעבדה המרכזית לנגיפים של משרד הבריאות בתל-השומר. בעת פנדמיה יורחב הניטור כמפורט בפרק ד'1 והמעבדות הוירולוגיות בהדסה עין כרם  וברמב"ם תיקחנה חלק בו.  

אבחון מעבדתי של חולים שיש חשש שנדבקו בשפעת העופות שאינה מועברת מאדם לאדם או בזן פנדמי שמקורו בשפעת העופות, ייעשה על ידי שלוש המעבדות לעיל.

הניטור והאבחון המעבדתיים יתבצעו לפי העקרונות והכללים  המופיעים להלן:

1. מטרות הניטור והאבחון המעבדתיים:

שלבים 2,3 : שפעת עופות בעולם ו/או בישראל ללא מדבקות משמעותית מאדם לאדם   

      1.   גילוי ואפיון תחלואה בשפעת רגילה (מסוג A ו-B ) במסגרת ניטור שגרתי .

2. אבחון מעבדתי של מקרים חשודים לתחלואה בשפעת העופות (על פי הגדרת מקרה המופיעה בפרקים הקודמים). מבחני המעבדה יכללו גם שפעת רגילה מסוג A ו-B  ופתוגנים נשימתיים אחרים.
שלב 4: מדבקות מוגבלת מאדם לאדם, מחלה ממוקמת

1. גילוי וזיהוי מקרי הדבקת בני אדם בזן השפעת החדש, על רקע התחלואה העונתית הרגילה  בשפעת מסוג A ו-B, במסגרת ניטור מוגבר. מבחני המעבדה יכללו שפעת רגילה מסוג A ו-B ושפעת העופות. 

2. אבחון וזיהוי מעבדתי של מקרים חשודים לתחלואה בזן השפעת החדש, לפי הגדרת מקרה חשוד, שלא במסגרת הניטור המוגבר. מבחני המעבדה יכללו שפעת רגילה מסוג A ו-B , זן השפעת החדש ופתוגנים נשימתיים אחרים.
שלבים 5 ו-6א': מדבקות משמעותית מאדם לאדם, מחלה עדיין ממוקמת (5) ; פנדמיה- טרם התפשטות המחלה בישראל (6א')

1. ניטור מוגבר לגילוי התפשטות זן השפעת החדש (פנדמי) באנשים בישראל במקביל לנגיפי השפעת הרגילים, עד להשתלטות זן השפעת החדש והעלמות הזנים האחרים. מבחני המעבדה יכללו שפעת רגילה מסוג A ו-B כל עוד נגיפים אלה נמצאים, וכן זן השפעת החדש.

2. אבחון וזיהוי מעבדתי של מקרים חשודים לתחלואה  בזן השפעת החדש (פנדמי), לפי הגדרת מקרה חשוד, שלא במסגרת הניטור המוגבר. מבחני המעבדה יכללו שפעת רגילה מסוג A ו-B כל עוד נגיפים אלה נמצאים, זן השפעת החדש ופתוגנים נשימתיים אחרים. 
שלב 6ב' : פנדמיה, התפשטות המחלה בישראל. 

1. בהתבסס על תוצאות הניטור בשלב הקודם והחלטות שתתקבלנה באותו זמן, יבוצעו מבחני מעבדה לזן הפנדמי או לשפעת העופות בלבד או גם לסוגי שפעת אחרים, במסגרת הניטור שיחזור להיקף רגיל.

2. תימשכנה אבחנות ספציפיות של חולים חשודים לזן פנדמי או המאושפזים בבתי חולים.
הערה: בכל שלבי הניטור והאבחון, המעבדה המרכזית לנגיפים תאפיין מולקולארית ואנטיגנית את הזנים שבודדו, תתאים את בדיקות המעבדה לשינויים שיחולו, אם יחולו, ותדווח לארגון הבריאות העולמי על ממצאי המעבדה. במידת הצורך, יישלחו גזעים לאפיון במעבדת הייחוס של ארגון הבריאות העולמי באנגליה.

2. בדיקות מעבדה במסגרת ניטור שפעת (שגרתי, או כחלק מניטור מוגבר לזן חדש):

1. מערך לקיחת הדגימות והעברתן למעבדה יופעל על ידי המלב"ם.

2. המרפאות המשתתפות בניטור תצוידנה במבחנות עם מצע העברה וירולוגי, מטושים ללקיחת משטחי אף-לוע  וטפסי הפניה הכוללים הנחיות ללקיחת הדגימות (נספח  מס' 1).
3. מהחולים יילקחו משטחי גרון ואף לפי דף ההנחיות שיסופק על ידי המלב"ם למרפאות המשתתפות בניטור.  הדגימות תישלחנה בליווי טופס הפניה (נספח 1 או טופס שיסופק על ידי המלב"ם) למעבדה הבודקת. שיטות האבחון והאפיון של שפעת רגילה תהיינה השיטות השגרתיות בכל מעבדה, ואילו השיטה לאבחון שפעת העופות או נגיף מזן חדש או זן פנדמי תהייה שיטה סטנדרטית באמצעות ריאגנטים ו/או הנחיות שיסופקו על ידי המעבדה המרכזית לנגיפים.
4. בודד או זוהה בשיטה מולקולארית נגיף שפעת עופות באחת מהמעבדות המשתתפות בניטור המוגבר – תועבר דגימת החולה או הבידוד למעבדה המרכזית לנגיפים לאימות האבחנה ואפיון הזן.
ג. בדיקות מעבדה לחולים חשודים לשפעת העופות או לזן השפעת החדש לפי הגדרת מקרה חשוד:

1. ההנחיות לאבחון חולים חשודים לשפעת העופות שונות מההנחיות לביצוע הניטור. בדיקות המעבדה תתבססנה על דגימות שונות לפי הנחיות אב"ע.  (אין כיום הנחיות לגבי זן חדש או פנדמי שעדיין אינם קיימים).

2.    הבדיקות תיעשינה רק לאחר אישור רופא המחוז ורופא מומחה למחלות זיהומיות.
3.    ההנחיות ללקיחת דגימות ושליחתן למעבדה נמצאות בנספח מס' 2.

4.    טופס ההפניה לבדיקות לשפעת העופות נמצא בנספח מס' 3.

5.   בדיקות המעבדה: 

א.      בדיקה ספציפית לנגיף שפעת העופות אינה בדיקה סטנדרטית ואינה זמינה מסחרית. היא

           מבוצעת לפי הנחיות ארגון הבריאות העולמי המשתנות מעת לעת.  בנוסף לכך, על פי 

           ארגון הבריאות העולמי, ערכות מסחריות המיועדות לזיהוי נגיף שפעת A (ללא זיהוי הזן)

          לא עברו עדיין ולידציה לגבי חולים בשפעת העופות ולפיכך לא ניתן להשתמש בהן כדי

          לאשר או לשלול הדבקה בשפעת העופות. לפיכך, אך ורק מעבדות וירולוגיות בעלות ידע 

          מתאים מסוגלות לבצע בדיקה אמינה לנגיף זה.                

ב.      בישראל ישנן שלוש מעבדות המורשות לבצע בדיקה לשפעת העופות בשיטת  PCR RT/:


1.        המעבדה המרכזית לנגיפים של משרד הבריאות בביה"ח שיבא בתל-השומר;

2.
המעבדה לווירולוגיה בביה"ח הדסה עין כרם בירושלים;

3.
המעבדה לווירולוגיה בביה"ח רמב"ם בחיפה;

               במקביל לביצוע  הבדיקה לשפעת העופות מעבדות אלו תבצענה גם בדיקה לנגיפי שפעת

               רגילים מסוג A ו-B בשיטה מולקולארית .

               בדיקות סרולוגיות לנגיף שפעת העופות וכן כל בדיקה הכרוכה בעבודה עם נגיף חי תבוצע 

               אך ורק במעבדה המרכזית לנגיפים. בדיקות אלו תבוצענה רק במקרים בהם יש חשד 

               מובהק המבוסס על ממצאים קליניים ותחקיר אפידמיולוגי בעוד תוצאות הבדיקות

                המולקולאריות שליליות.  יש לשמור דגימות סרום בהקפאה רגילה (-200C) ודגימות 

                קליניות אחרות בהקפאה עמוקה (-700C ) במעבדה המבצעת את האבחון הראשוני, 

               ל שימוש בשעת הצורך. דגימות חיוביות יש להעביר למעבדה המרכזית לנגיפים להמשך

               ברור ואפיון. המעבדה המרכזית לנגיפים תשמור את כל הדגימות בתנאים לעיל.

           חדר מיון/בית חולים שבמסגרתו אושפז חולה, החשוד על-פי הקריטריונים שנקבעו

            כנדבק בשפעת העופות, יפנה את הדגימות לאחת משלוש המעבדות המורשות בלבד.

ג.
תוצאות הבדיקות לשפעת העופות שנעשו במעבדות ברמב"ם ובהדסה תאומתנה על ידי 

           המעבדה המרכזית לנגיפים בתל-השומר. המעבדה המרכזית לנגיפים תרכז את תוצאות

            הבדיקות ותדווח עליהן למשרד הבריאות.


 ד.      שיטת הבדיקה לשפעת העופות תהיה מכוילת לשיטה הנהוגה במעבדה המרכזית לנגיפים

          לצורך וולידציה וכיול של שלוש המעבדות לאותה שיטה.  

ה.
בדיקות לשפעת העופות תבוצענה אך ורק לחולים המתאימים להגדרת מקרה חשוד

           לשפעת העופות ובאשור רופא המחוז או הנפה.  לא תבוצענה בדיקות לשפעת העופות

           לחולים אחרים, אך ניתן לבצע עבור כל חולה בדיקות לשפעת רגילה או לכל נגיף 

           רספירטורי אחר ללא צורך באישור או באימות. 

ו.
דגימות לאבחון שפעת העופות יש לשלוח בקירור ועליהן להגיע למעבדה תוך 24 שעות 

           מלקיחתן לכל היותר.  יש לצרף התחייבות כספית לביצוע הבדיקות .
ז.        משלוח הדגימות למעבדות ייעשה בקירור ובהתאם להנחיות נוהל המחלקה למעבדות

         "רישום דגימות וסימונן" (נוהל מספר CL11004(2), חוזר 7/2004), משונעת וארוזה

           בהתאם להנחיות הבטיחות "נוהל בטיחות לשינוע חומרים ביולוגיים זיהומיים ודגימות
           לאבחנה רפואית מעבדתית" (מס"ד: (SF-51-001/5 באריזה משולשת תוך ציון שם 

           הבדיקה  וסימון סמל הביוהזרד. מיכל האריזה השניוני יסופק על ידי האגף לשעת חרום, 

          כולל מדבקות חיצוניות וטפסי הפניה.  המעבדה השולחת תדאג לאריזת הקל-קר

          ולקרחום.

ח.    פרוט של סוגי הדגימות, טפסי ההפניה ושיטות הבדיקה נמצאים בנספחים מספר 2 ו-3 בסוף פרק זה.

הערה: 

יש לזכור כי תוצאות שליליות במבחני המעבדה אינן שוללות הדבקה בנגיף שפעת העופות. יש לחזור ולדגום חולה חשוד בהמשך מחלתו אם התקבלו תוצאות שליליות בתחילת המחלה.
לפי הנחיית ארגון הבריאות העולמי, הגדרת המקרה נשענת עדיין בעיקר על התסמינים הקליניים וההקשרים האפדימיולוגיים מאחר וקיים סיכוי לקבלת "False Negative".

ד.  תנאי בטיחות ומיגון לעובדי המעבדות המבצעים בדיקות לשפעת העופות:
על פי המלצות ארגון הבריאות העולמי בדיקות לאבחון שפעת העופות (כמו גם לשפעת רגילה) למעט בדיקות הכוללות גידול הנגיף בתרביות רקמה תיעשינה בתנאי בטיחות ברמת BSL-2 תוך שמירה על כללי הבטיחות והמיגון הבאים: 
עיבוד החומר הקליני ייעשה במנדף מסוג ביוהזרד כל עוד הדגימה עלולה להכיל נגיף חי.

עובד המעבדה יתמגן על ידי: סרבל או חלוק, כפפות ומסכת פה-אף מסוג N-95. במידה ועובד מחוץ למנדף ביוהזרד ישתמש גם במגן פנים. 

העובד יחטא את ידיו ויחליף כפפות בכל פעם שיעבור מתחנת העבודה למקום אחר.
בידוד וגידול נגיף בתרביות רקמה:
לפי הנחיות ארגון הבריאות העולמי בידוד או גידול נגיף שפעת העופות בתרבית רקמה ייעשה רק במעבדות המצוידות במתקן ברמת בטיחות BSL-3,  בתוך המתקן. 
עובד הנמצא בתוך המתקן יתמגן באופן שווה לזה העובד עם דגימות קליניות החשודות לשפעת העופות במתקן BSL-2, למעט מסכות פה-אף שצריכות להכיל פילטר HEPA .

לפי הצורך ניתן להעלות את רמת המיגון האישית של עובד במתקן BSL-3 ולהוסיף ברדס אקטיבי הכולל מערכת לסינון האוויר הנשאף דרך פילטר מסוג HEPA. 

במתקן מסוג BSL-3  יימצאו תמיד לפחות שני עובדים בו זמנית וייערך רישום ותיעוד מדויק של הפעילות במתקן.

עובדים העוסקים בגידול נגיף בתרבית יקבלו טיפול מונע ב-Oseltamivir לכל משך תקופת עבודתם עם נגיף שפעת העופות.

ניטור מצב הבריאות של עובדי המעבדה העובדים עם דגימות המכילות נגיף שפעת העופות ייעשה בהתאם להנחיות לניטור עובדי בריאות ומגעים המופיעות בפרק ג'1 לעיל .

ה. דיווח תוצאות בדיקות המעבדה

תוצאות בדיקות ניטור לשפעת תדווחנה:

1. לרופא שולח הבדיקה

2. למלב"ם

3. למעבדה המרכזית לנגיפים
המלב"ם ידווח על תוצאות חיוביות לרופא המחוז, למחלקה לאפידמיולוגיה ולמנכ"ל המשרד.

תוצאות בדיקות לחולים חשודים לשפעת העופות תדווחנה ע"י המעבדה:

1. לרופא שולח הבדיקה

2. למומחה למחלות זיהומיות או למנהל בית החולים בו מאושפז החולה
3. למנהלת המעבדה המרכזית לנגיפים (אם הבדיקה נעשתה במעבדה אחרת)
4. לרופא המחוז או הנפה שידווח למחלקה לאפידמיולוגיה למלב"ם ולמנכ"ל.

 נספח מס' 1

טופס הפניה לניטור נגיף שפעת  מדרכי הנשימה
                                חשוב לקחת המשטחים לא יאוחר מיומיים אחרי התחלת המחלה!

שם משפחה  ____________    שם פרטי _______________      גיל ______     מין :    זכר  /   נקבה
כתובת מגורים:  עיר/יישוב____________________ רחוב_________________ מס' בית______

האם חוסן(ה) נגד שפעת בעונה הנוכחית (הקף בעיגול) : כן  /   לא   /  לא ידוע

תאריך תחילת המחלה: ___/___/___ 


    תאריך לקיחת המשטח: ___/___/___

שם וכתובת המרפאה בה נלקח המשטח: ___________    שם  הרופא  המטפל: _______________
	סימנים ותסמינים כלליים


	
	סימנים ותסמינים נשימתיים 

	
	· 
	חום  37.8(C (
	
	· 
	שיעול
	

	
	· 
	חולשה כללית
	
	· 
	כאבי גרון
	

	
	· 
	כאב ראש
	
	· 
	אודם בלוע
	

	
	· 
	כאבי שרירים
	
	· 
	נזלת


	

	
	· 
	צמרמורת
	
	· 
	אחר_____________ ______________
	

	
	· 
	אחר _________________
	
	
	
	


	האבחנה הקלינית - נא לסמן אבחנה אחת בלבד

	Ac. Bronchitis/ bronchiolitis


	· 
	Influenza
	· 

	Ac. laryngitis
	· 
	Ac. lower respiratory infection
	· 

	Ac. pharyngitis/ Ac. tonsillitis 
	· 
	Ac. upper respiratory infection
	· 

	Ac. rhinopharyngitis
	· 
	Bronchopneumonia
	· 

	Other ____________________
	· 
	Common cold
	· 

	
	
	Pneumonia
	· 


הנחיות:

לכל בדיקה 3 אפליקטורים:  באפליקטור אחד יש לקחת משטח מהלוע ובשניים הנוספים יש לקחת משטח מרירית האף (אפליקטור לכל נחיר בנפרד). את 3 האפליקטורים יש להכניס למבחנה אחת תוך שבירת קצה האפליקטור. 

יש לרשום על המבחנה את שם החולה.
נספח  מס' 2 

הנחיות לקיחה ומשלוח של דגימות לאבחון שפעת העופות (H5N1)

הנחיות כלליות

1. יש לשלוח דגימות רק ממקרים העונים להגדרת מקרה חשוד לשפעת העופות ולאחר קבלת אישור של רופא/ת המחוז .

2. לפני משלוח הדגימות יש להתקשר למעבדה ולתאם את לקיחת ומסירת הדגימות. 
3. אריזת הדגימות תיעשה לפי נהלי משרד הבריאות לדגימות מסוג "ביוהזרד" לפי עיקרון האריזה המשולשת: יש להכניס את הדגימה למיכל ראשוני הניתן לסגירה הרמטית. את המיכל יש לארוז בקופסה תקנית עם מכסה מתברג שתסופק על ידי האגף לשעת חרום. יש למלא את הקופסה בחומר סופג למקרה של שפך. ניתן לארוז בתוך הקופסה יותר מדגימה אחת.  את הקופסה עם מיכל הדגימה יש לארוז בתוך אריזת "קלקר" בתוספת קרחום לקירור וחומר סופג נוסף. יש לסגור את האריזה החיצונית בסרט טייפ רחב מכל הצדדים. יש לסמן את האריזה מבחוץ במדבקות "ביוהזרד"  ו- "שפעת העופות" שתסופקנה על ידי האגף לשעת חרום.
4. יש להקפיד על סגירה הרמטית של מכלי הדגימות וקיבוע שלהם בתוך הקופסא, על מנת שחומר הדגימה לא ישפך החוצה בזמן ההעברה.
5. יש לרשום על כל מיכל דגימה ראשוני (מבחנה וכד') בנפרד את שם החולה, מספר תעודת הזהות שלו וחומר הדגימה.
6. טפסי הפניה: לכל דגימה יש לצרף טופס הפניה (נספח 3 להלן) שבו מולאו כל הפרטים.  באם ניתן, יש לצרף צילום של טופס החקירה האפידמיולוגית. את הטפסים יש לארוז בניילון אטום ולהכניס למיכל הקלקר. 
7. יש לשלוח את הדגימות למעבדה מיד לאחר לקיחתן. הדגימות חייבות להיות טריות ולהישמר בקירור (C°4-8) מרגע לקיחתן ועד להגעתן למעבדה (לכל היותר תוך 24 שעות מלקיחתן) . אין להקפיא דגימות! 
8. יש לצרף התחייבות כספית לבדיקות אבחון לשפעת העופות.
סוגי הדגימות 
1. משטפי אף או שאיבות מחלל האף-לוע   
2. או:  כיח (ליחה)
3. משטחי גרון ואף

4. ביופסיה מדרכי הנשימה התחתונות או BAL 
5. רקמות שעברו פיקסציה בפורמלין.
6. דם לסרולוגיה: 5-10 מ"ל דם ללא נוגדי קרישה.
זמן  לקיחת הדגימות

יש לקחת דגימות מן השלב החריף של המחלה . בהמשך, אם לא הייתה אבחנה אחרת או אם יש אבחנה של שפעת העופות, יש לקחת דגימות חוזרות לאימות לאחר מספר ימים. יש לקחת דם לסרולוגיה משלב מאוחר במחלה (או שלב ההחלמה).
הנחיות ללקיחת דגימות:

1. משטחים מהגרון והאף יש לקחת עם  SWAB  לתוך מצע העברה וירולוגי שיסופק על ידי המעבדה או האגף לשעת חרום. לאחר הכנסת המשטח למבחנה עם מצע וירולוגי יש לשבור את קצה האפליקטור ולסגור את המבחנה באופן הרמטי. ניתן להכניס 2-3 אפליקטורים מחולה אחד לכל מבחנה. 
לחילופין ניתן להשתמש במבחנת VIROCULT מסחרית. 

אין בשום אופן להשתמש במצע בקטריאלי או לשלוח משטח יבש.

2. נוזלי שטיפה יש לשלוח בתוך מיכל סגור היטב הרמטית.
3. כיח יש לשלוח במיכל סגור ללא תוספת נוזלים.
4. BAL יש לשלוח במיכל סגור היטב ולא במזרק.
5.  חומר מביופסיה יש לשלוח בתוך כמות קטנה של SALINE ולא בפורמלין.
6. דם לסרולוגיה: יש לאסוף 10-5 מ"ל במבחנה כימית סטרילית. ניתן לשלוח נסיוב לאחר הפרדה.

 יש להקפיד על קירור. אין להקפיא דגימות.
הנחיות ללקיחת דגימות לאחר המוות (P.M):

1. יש לקחת דגימות מוקדם ככל האפשר.

2. יש להכניס נוזלי גוף למיכלים אטומים (10-5 מ"ל לדגימה).
3. יש להכניס חלקי רקמות לתוך מיכלים אטומים בתוספת כמות קטנה של SALINE.
4. ניתן לשלוח גם דגימות בפורמלין לצורך משלוח לחו"ל.
נספח מס' 3
טופס הפניה לבדיקה וירולוגית לאבחון נגיף שפעת העופות ( H5N1)

                  נא ראה הנחיות מפורטות ללקיחת דגימות מחולה חשוד לשפעת העופות

                   יש לרשום על המבחנה את שם החולה, מספר ת.ז. וחומר הדגימה 
                                           יש לקחת דגימות חוזרות במידה ואין אבחנה 
שם משפחה  ____________    שם פרטי _______________      גיל ______     מין :    זכר  /   נקבה
כתובת מגורים:  עיר/יישוב____________________ רחוב_________________ מס' בית______
                                חומר הדגימה  _______________________________

תאריך תחילת המחלה: ___/___/___ 


    תאריך לקיחת הדגימה: ___/___/___
שם וכתובת השולח: ____________________________ שם  הרופא  המטפל:______________ 
	סימנים ותסמינים כלליים


	
	סימנים ותסמינים נשימתיים 

	
	· 
	חום  37.8(C (
	
	· 
	שיעול
	

	
	· 
	חולשה כללית
	
	· 
	כאבי גרון
	

	
	· 
	כאב ראש
	
	· 
	אודם בלוע
	

	
	· 
	כאבי שרירים
	
	· 
	נזלת


	

	
	· 
	צמרמורת
	
	· 
	אחר_____________
	

	
	· 
	אחר _________________
	
	
	
	


	האבחנה הקלינית - נא לסמן אבחנה אחת בלבד

	Ac. Bronchitis/ bronchiolitis


	· 
	Influenza
	· 

	Ac. laryngitis
	· 
	Ac. lower respiratory infection
	· 

	Ac. pharyngitis/ Ac. tonsillitis 
	· 
	Ac. upper respiratory infection
	· 

	Ac. rhinopharyngitis
	· 
	Bronchopneumonia
	· 

	Other ____________________
	· 
	Pneumonia
	· 


ד' 7 -  היערכות מערך ההסברה והדוברות לציבור

כללי:

1. שפעת מזן חדש תופיע ללא כל התראה מוקדמת, ללא ידיעה מוקדמת של מאפייניה.

2. היעדר ידע מספיק אודות המחלה, עלול להגביר את החששות בקרב כלל הציבור.

3. ישראל, החברה ב"כפר הגלובאלי", מקיימת קשר הדוק ורציף עם ארגון הבריאות העולמי

    ועם ארגונים אחרים. 
קהלי יעד:

יש להתאים את המסרים לקהלי היעד השונים. לגבי חלק מן הקהילות על התקשורת אליהם להיות ישירה ולא באמצעות כלי התקשורת ההמוניים:

1. כלל הציבור.

2. הורים לילדים וקרובי המשפחה הנמצאים במדינות נגועות.
3. חולים שאינם יודעים אם ואיזה זן תקף אותם.
4. סגל רפואי (רופאים, אחיות, מנהל ומשק בקופות החולים ובבתי החולים).
5. מקבלי החלטות (שרים וח"כים).
6. מנהלי מפעלים/ארגונים גדולים (משטרה, חברות אבטחה, רשתות מזון, צבא וכיו"ב).

השיטה – כללי:

7. יש לנקוט בהסברה אקטיבית.
8. ההסברה תיעשה על-ידי מומחים מתחום האפידמיולוגיה ובריאות הציבור ולא על-ידי אנשי אדמיניסטרציה.
9. ההסברה תהיה בשפה ברורה ומובנת לכל. 
10. יש לצאת בהנחיות ברורות לציבור: אזורי הסיכון, מי חייב להיבדק, מי חייב להתחסן  וכיו"ב.
11. קביעת סדר פעולות כמו: הנחייה ברורה לאן לפנות במקרה של גילוי חשד-  לחדרי מיון או למרפאות מקומיות. כיצד להגיע – ברכב פרטי או באמבולנס.
12. הנחיות ברורות ומקצועיות לחשודים/חולים ולבני משפחותיהם.
13. "קו פתוח" לתשובות של מומחים, צ'אטים באינטרנט עם אנשי מקצוע, תשדירים בטלוויזיה וג'ינגלים ברדיו.
14. לעדכן את מרכזי המידע של קופות החולים ולפזר שם את המידע (למשל באמצעות פלקטים).  
15. יש להכין עלוני מידע בכל השפות.
16. התייחסות לאוכלוסיות מיוחדות כמו עובדים זרים.
17. יש להעביר מידע רב ככל האפשר לצוותים בבתי-חולים ובקופות החולים.
18.  יוכנו:
· סרטי הדרכה/הסברה (בידוד).

· תשדירים ומודעות למקרה של גילוי ראשון.
· חומר כתוב כמו עלונים, פלקטים וכיו"ב.
· הכנת אתר אינטרנט ייחודי לנושא.
· הכנת תשתית ל"קו פתוח" 1-800.
· להכין דף הנחיות לציבור, דף הנחיות לזיהומולוג, לבאים ל"הסגר" (בכל השפות).
· דפי הסברה בכניסות למרפאות. 
· דף הסבר "מה להביא איתך להסגר".
· דף הסבר לסגלים רפואיים.
· מאגר של מסבירים מקצועיים, לתדרכם ולאמנם להופעה בתקשורת. 
19. למשרד הבריאות תכניות מגירה המרועננות מידי תקופה. 

משרד הבריאות מתואם גם בנושאי הסברה עם משרדי הממשלה הנוגעים בדבר וזאת על מנת להבטיח ככל האפשר את המשך תפקוד כל המערכות החיוניות במדינה. 
ד' 8 - הנחלת הידע

כללי

1. פנדמיה של שפעת מציגה בפני עובדי מערכת הבריאות אתגר של ממש – עומס עבודה גובר והולך ככל שמתפתח התרחיש, טיפול הדוק בחולי מחלה מידבקת בעלת פוטנציאל קטלני, טיפול מונע שעשוי להיות מוגבל בהשפעתו, לחצים פסיכולוגיים גבוהים עקב המחויבות למשפחה החשופה למחלה (או אף מחלה פעילה בקרבה) מול הנאמנות למקום העבודה למקצוע.
2. תכנית היערכות לפנדמיה של שפעת חייבת לכלול התייחסות הן להעברת מידע והן לעמדות החזויות של עובדי הבריאות ובהתאם להעברת מסרים בנוגע לציפיות מעובדי מערכת הבריאות.
הכלים להנחלת הידע יכללו את כל הערוצים הזמינים בעידן המודרני (ראה בהמשך).
 עמדות וציפיות 

1. היענות הסגל להתייצב למקומות העבודה בנסיבות של שפעת בקהילה (דאגה למשפחה) בפנדמיה מחד וסביבת עבודה מסוכנת/מידבקת מאידך -  עלולה להיות נמוכה.
2. על בסיס לקחים מההיערכות לSARS, הגורמים המשפיעים לחיוב על התייצבות לעבודה הינם תחושת שייכות לצוות, תחושת שליחות ודאגה לפרנסה.
המלצות:
1. המסרים של הנהלות במערכת הבריאות יציגו את העבודה הרפואית בתנאי פנדמיה כשליחות, כעבודת צוות במשימה חיונית מצילת חיים ובעלת השלכות לאומיות.
2. המסרים של מערכת הבריאות לסגל יכללו הבטחת שלומם באמצעות 
- נקיטת אמצעי מניעה אפקטיביים (כללי בקרת זיהומים, טיפול פומי מונע, אמצעי מיגון פיזיים, תשתיות מתאימות לבידוד או לקוהורטים של חולים)
- סינון אוכלוסיות עובדים בסיכון מוגבר
· נשים הרות בטרימסטר שני ושלישי
· עובדים ומתנדבים בגיל מבוגר
3. בשלב זה לא ניתנת עדיפות בהקצאת משאבי מניעה לבני משפחות הסגל. תכנית ההיערכות תיקח בחשבון איתור פתרונות בסביבת מקום העבודה בבית החולים בנסיבות של השבתת מערכת החינוך, הדומים לתכניות למצב חירום במלחמה.

ידע והנחיות

3. הידע הנדרש להתמודדות עם מגיפת שפעת חדשה נוגע הן לגישה לחולה הבודד ולמגעיו והן להתארגנות הארגון עם עליה במפגשי סגל רפואי/סיעודי-חולה ועם דרישות לטיפול רפואי במסגרות אמבולטורית ואשפוזית. הידע כולל מידע רפואי והנחיות ארגוניות.
שלשה נדבכים של ידע
4. הצוות זיהה מספר נדבכים של ידע המתאימים לשלבים שונים של ההתארגנות ולקהלי יעד שונים.  על פי עקרון המידע הנחוץ בזמן המתאים יוזרם המידע הרלבנטי בהתאם להתפתחות האיום.
הנדבך הבסיסי 
1) מיועד לכלל אנשי הסגל הרפואי הפעיל ולאנשי רפואה בלתי אורגנים הצפויים להתגייס בעת פנדמיה (סטודנטים לסיעוד ולרפואה, רופאים ואחיות ממקצועות כירורגיים).
2) הנדבך הבסיסי עוסק בשפעת ולכן אקטואלי גם טרם התרחשות פנדמיה.
3) כולל את 
· המידע על מחלת השפעת.
· הדרכים לצמצום העברת המחלה לאנשים בריאים (בקרת זיהומים)
כגון רחצת ידיים ושימוש באמצעי מיגון
הנדבך המתקדם 
1) מיועד לרופאים באתרי המיון (רפואה ראשונית ומלר"דים).
2) כולל בנוסף לבסיסי את 
· Case Definition.
· הקריטריונים לאשפוז (טרם הפנדמיה; עדכון במהלכה). 
· פרוטוקול הטיפול האמבולטורי בסיבוך העיקרי - דלקת הריאות
. 
· קריטריונים ופרוטוקול הטיפול המונע במגעים ידועים של חולים ובמגעים פוטנציאליים (בכלל זה סגל רפואי, בני משפחותיהם). 
· לסגלים באתרי פגיות ויונקים מומלץ לקיים הדרכה נפרדת על בקרת זיהומים בקרב אוכלוסיות בסיכון גבוה שבטיפולם.
הנדבך הארגוני

1) מיועד למנהלים בכל הרמות (מרמת מרפאה ומלר"ד ועד רמת מנהלי ארגונים).
2) כולל  - בנוסף לבסיסי – 
· מדיניות והנחיות
טבלה 1:

 

	חבילת המידע
	תכנים
	הערות

	בסיסית
	· מחלת השפעת: אוכלוסיות בסיכון, הסתמנות קלינית, אופן הדבקה, סיבוכים, מניעה ראשונית (חיסון וטיפול אנטי ויראלי)
· בקרת זיהומים בסיסית 
· הבסיס לאפידמיה (התפרצויות) ופנדמיה
	יעשה שימוש בתקליטור בקרת זיהומים משנת 2003

	מתקדמת
	· Case Definition
· צינורות הדיווח
· קריטריונים לאשפוז
· פרוטוקול טיפול ומעקב אמבולטוריים בדלקת ריאות
· קריטריונים ופרוטוקול טיפול מונע
	צפוי להתעדכן על פי הנסיבות

	תו"ל
	· ארגון עבודה במרפאות קהילה – דגש על מיון
· ארגון עבודה במלר"ד
· ארגון עבודה במחלקות אשפוז בבתי החולים
· גישה למגעים
· גישה למרותקי בית 
· גישה לנפטרים
	כולל בטיחות במעבדות, קריטריונים להדמיה ולבדיקות, דיווחים למערכת ניטור תחלואה, מערכת בקרת תחלואה בסגל

	תוספת פדיאטרית
	· עקרונות אישיים וארגוניים של בקרת זיהומים קפדנית במטפלים בפגיות וביונקים 
	סיכון מוגבר מאד לסיבוכי שפעת ומשקל פסיכולוגי גבוה


אופני הנחלת הידע
5. הכלים שיעשה בהם שימוש ע"י מנהלים בהנחלת הידע לאנשי הארגונים הינם:
1) מערכות מידע ממוחשבות בארגונים (אתר משהב"ר, אתר הר"י, אתרי אינטראנט)
i. הצגת חומרי יסוד, מצגות הדרכה
   (דוגמא למצגת הדרכה של בי"ח כללי – ניתן לראות באתר משרד   

   הבריאות בכתובת 

: http://www.health.gov.il/download/spoke/pkkaplan.ppt )
ii. עדכונים שוטפים כדוגמת הגדרת מקרה, פרוטוקול טיפול וכו'
2) מפגשי נושא בארגונים 
(מרמה מחלקתית ומרפאתית ועד מפגש בית חולים/מחוז קופ"ח)
3) חומר כתוב (נייר)
iii. אגרות מידע  - חוזרי מנהלים במשהב"ר, חוזרים בצמוד לתלוש השכר
iv. פוסטרים
4) סימולציות 
v. תרגילי שולחן
vi. תרגילים טקטיים
5) "קו חם" לייעוץ טלפוני ע"י מומחה תוכן
6. הצוות התייחס לשלשה שלבים עיקריים מבחינת עיתוי הנחלת הידע: לפני המגיפה, שלב המעבר (="זמן יקר"), המגיפה.
א. לפני המגיפה (שלבים 1-3 של ארגון הבריאות העולמי):
מטרה: יצירת תשתית מודעות וידע בקרב אנשי הרפואה לקראת שפעת פנדמית באמצעות דיון על מודל התמודדות שגרתית - שפעת עונתית "רגילה".

קהל יעד: רופאים ואחיות בבתי החולים ובקהילה, שרותי בריאות הציבור, סטודנטים לרפואה ולסיעוד, רופאים עצמאיים
יעדים: 1) צמצום תחלואה בקרב הסגל הרפואי וצמצום הדבקת מטופלים. 2) צמצום סיבוכים משניים (דלקת ריאות פנוימוקוקאלית באוכלוסיות בסיכון).
תכני המידע: המחלה, אוכלוסיות בסיכון, הסתמנות קלינית, אופן הדבקה, סיבוכים, מניעה ראשונית (חיסון, טיפול פומי) וטיפול. עקרונות בסיסיים בבקרת זיהומים.

הצוות המליץ למשהב"ר לפעול לשילוב הנדבך הבסיסי בתכנית הלימודים בבתי הספר לסיעוד ובבתי הספר לרפואה.
התייחסות לשפעת "חדשה" בשלב לפני המגיפה

1) הנחת היסוד הינה כי עיתוי התחלת הפנדמיה בעולם אינו ידוע וכי צפוי "זמן יקר" טרם התפרצות הפנדמיה בארץ. "זמן יקר" זה יאפשר הוצאה לפועל של תכנית הנחלת הידע בתנאי שתוכן מראש כתכנית מגירה לכלול את כל מרכיביה.
2) רכיבים של תכנית המוכנות אשר יופצו טרום המגיפה לעיון מזדמן:

· פרסום של נדבכי הידע הבסיסי והמתקדם
· באתר האינטרנט של משרד הבריאות
· באתרי האינטראנט של קופות החולים ושל בתי החולים
· הפצת חוזר מינהל רפואה בנושא השפעת (המחלה ודרכי מניעתה בשגרה ותכנית ההתמודדות עם פנדמיה)
· המלצה לקיים מפגשי נושא בארגוני הרפואה בפגישות צוות בכל הרמות, 
ולקיים בהם דיונים וסימולציות על המתרחש בארגון בעת פנדמיה, רצוי בהשתתפות מומחים למחלות זיהומיות או אחיות אפידמיולוגיות.
· פוסטרים במרפאות הקהילה ובבתי החולים המציגים את הנדבך הבסיסי בדגש על חשיבות בקרת זיהומים.




	עיתוי [שלבי WHO]
	קהל היעד
	חבילות המידע
	אופני העברה
	הערות

	טרום מגיפה
[שלבים 1-3]


	1. רופאים ואחיות בקהילה, 
שרותי בריאות הציבור ובתי חולים
2. סטודנטים לרפואה ולסיעוד
3. מד"א
	בסיסית
	2) תכנית הלימודים של בתי ספר לסיעוד ולרפואה 
3) מפגשי נושא בארגונים
4) חוזר משהב"ר
5) אינטרנט:

· אתר משהב"ר
· אינטראנט
	

	1. 
	מתקדמת ותו"ל
	אתר משהב"ר
	


ב. שלב המעבר (שלב 4 של ארגון הבריאות העולמי):

[התפרצות פנדמיה של שפעת טרם הגעתה לארץ או בהופעת מקרים ראשונים]
המטרה: הגברת ערנות והעברת מידע על נגיף פנדמיה והשלכות התפרצותו בארץ. הגברת מוכנות ארגונית לקראת שלב מתקדם של המגיפה.

השיטה: שפעול תכנית המגירה הארגונית להתמודדות עם תחלואה רבת היקף.
יעדים:  זיהוי ודיווח תחלואה חשודה, הגנה על סגלי רפואה, היערכות בתי חולים להרחבת יכולות אשפוז, היערכות הקהילה להרחבת היקף פעילות.
תכני המידע: הגדרת המקרה העדכנית, מסלולי הדיווח במערכת הרפואית, דרכים לצמצום הדבקה, מדיניות והנחיות עבודה בבית חולים ובקהילה במהלך פנדמיה (בדגש על התוויות לאשפוז, מתכונת המיון והרחבת היקף פעילות בקהילה ובבתי החולים).
מסרים:  ציפיית המערכת להתייצבות לעבודה, סגל רפואי חשוף יותר להדבקה, אולם אינו בסיכון מוגבר לתמותה ונתמך באמצעי מניעה.
אופני הנחלת הידע:  

1) עדכונים בתחום הידע והנחיות ארגוניות מטעם משהב"ר או הרשות העליונה לאשפוז ובריאות לשע"ח יפורסמו בכל צינורות מידע, בדגש על עדכון בתדירות גבוהה באתר האינטרנט של משהב"ר (המדיום המהיר והזמין ביותר).
2) מפגשי נושא בארגונים – שימוש במצגות הדרכה
3) סימולציות של הפעלת מערכות (מיון שפעת, מוקד פינוי מאושפזים)

2. צברי תחלואה קטנים מוגבלים וממוקמים מחוץ לישראל
3. צברי תחלואה מוגבלים וממוקמים בישראל
	4. רופאים ואחיות בצמתי מיון
	מתקדמת
	2) מפגשי נושא בארגונים
3) חוזר משהב"ר
4) אינטרנט:

· אתר משהב"ר
· אינטראנט
	מסרים של עידוד התייצבות לעבודה

	4. 
	5. סגלים פדיאטריים בבתי חולים
	תוספת
	5) תדריך ייעודי
	

	5. 
	6. מנהלי ארגונים
	בסיסית +

תו"ל
	· תקציר מנהלים בהנחיות

· כנס מנהלים
	

	ג. שלב המגפה (שלבים 5-6 של ארגון הבריאות העולמי)
	

	6. התפתחות ההתפרצות
	· כולם
	[עדכונים]
	אתרי משהב"ר, אינטראנט ארגוני

מפגשי תדרוך בארגונים
	


ג. שלב המגיפה (שלבים 5-6 של ארגון הבריאות העולמי):

[העברה מפושטת ומתמשכת של המחלה באוכלוסיות נרחבות]
המטרה: העברת מידע על השלכות ההתפרצות בארץ. עדכונים על דרכי התמודדות עם המחלה והנחיות ארגוניות.

השיטה: עדכוני מידע על המחלה ועדכונים בתכנית הארגונית להתמודדות עם תחלואה רבת היקף.
יעדים: מתן טיפול מיטבי לחולים במערכת האמבולטורית והאשפוזית תוך הגנה על סגלי רפואה, הרחבת יכולות מיון ואשפוז בבתי חולים, הרחבת היקף פעילות בקהילה.
תכני המידע: מידע על סטאטוס המחלה בעולם ובארץ, הגדרת המקרה העדכנית, דרכים לצמצום הדבקה, מדיניות והנחיות עבודה בבית חולים ובקהילה במהלך פנדמיה (בדגש על התוויות לאשפוז, מתכונת המיון והרחבת היקף פעילות בקהילה ובבתי החולים).
מסרים:  ציפיית המערכת להתייצבות לעבודה, סגל רפואי חשוף יותר להדבקה, אולם אינו בסיכון מוגבר לתמותה ונתמך באמצעי מניעה.
אופני הנחלת הידע:  

4) המשך פרסום עדכונים בתחום הידע והנחיות ארגוניות מטעם משהב"ר או הרשות העליונה לאשפוז ובריאות לשע"ח, בכל צינורות מידע, בדגש על עדכון בתדירות גבוהה באתר האינטרנט של משהב"ר (המדיום המהיר והזמין ביותר).
5) מפגשי תדרוך בארגונים
נספח מס' 1 - ועדות מקצועיות
ועדת היגוי מצומצמת

ד"ר בעז לב - 


המשנה למנכ"ל  משהב"ר

ד"ר יצחק ברלוביץ' - 

המשנה למנכ"ל וראש מנהל הרפואה, משהב"ר

ד"ר אלכס לבנטל - 

ראש שירותי בריאות הציבור, משהב"ר

סא"ל ד"ר איתמר גרוטו -        אוניברסיטת בן גוריון

ד"ר רן בליצר -                          ראש מדור אפידמיולוגיה, ענף בריאות הצבא, מקרפ"ר,צה"ל

מר שמואל רזניקוביץ' - 
מתאם היערכות מערכת הבריאות לשפעת פנדמית, משהב"ר
ועדה יועצת להיערכות בתי חולים 
ד"ר מאיר אורן - 

מנהל בי"ח הלל-יפה –- יו"ר 

             
oren@hillel-yaffe.health.gov.il
רס"ן ד"ר ליאור כץ -                 מרכז הועדה

אל"מ ד"ר ירון בר דיין  - 
פקע"ר – מר"פ העורף, צה"ל

סא"ל ד"ר יואב יחזקאלי - 
ענף אב"כ, מקרפ"ר  

סא"ל גב' גלי וייס - 

פקע"ר – רע"ן היערכות בתי"ח לחירום

ד"ר נתי קלר - 


בי"ח שיבא – מנהל המעבדות המיקרוביולוגיות

ד"ר קולין בלוק

הדסה עין כרם - מנהל המחלקה למיקרוביולוגיה קלינית 

רס"ן ד"ר יורם אמסלם  - 
מקרפ"ר – רמ"ד ביולוגיה – ענף רפואת אב"ך, צה"ל

רס"ן ד"ר עינת אלרן - 

מפקדת מרפאת נשים, צה"ל

גב' ציפי פוזנר - 

גמלאית בי"ח רמב"ם  

גב' מירי פיינשטין - 

האגף לשעת חירום, משהב"ר

ד"ר איתמר שליט - 

מנהל היח' למחלות זיהומיות, בי"ח שניידר

גב' מזל אלבגלי – משה"ב – 
ממונה על משאבי אנוש וסיעוד, האגף לשע"ח, משהב"ר 

ד"ר אבי גולדברג - 

אחראי שע"ח, שירותי בריאות כללית

רס"ן ד"ר רונן מוסרי

מקרפ"ר – ענף רפואת אב"ך, צה"ל

ועדה להיערכות הקהילה 
ד"ר דרור גוברמן – משהב"ר – 
מנהל המח' לרפואה קהילתית, מינהל הרפואה – יו"ר




dror.guberman@MOH.HEALTH.GOV.IL
גב' מזל אלבגלי – משה"ב – 
ממונה על משאבי אנוש וסיעוד, האגף לשע"ח - מרכזת

ד"ר אבי גולדברג  – 

אחראי שע"ח, שירותי בריאות כללית

ד"ר יוסי רוזנבלום – 

אחראי שע"ח, קופ"ח מאוחדת 

ד"ר ערן מץ – 


אחראי שע"ח, קופ"ח לאומית

מר דורון לוי- 


אחראי שע"ח, מכבי שירותי בריאות

ד"ר מייקל רוזנבלוט -   
אגף רפואה, חט' הקהילה, שרותי בריאות כללית

ד"ר עפרה חבקין-         

משהב"ר – רופאה מחוזית, מרכז

ד"ר טוני היימן -           
מכבי שרותי בריאות

ד"ר צוקרמן זאב –        
מנהל מח' נהלים ובקרה, חט' הקהילה,  שירותי בר' כללית

ד"ר ערן רוטמן –           
ענף רפואת אב"ך, מקרפ"ר

גב' ניצה בלה – 

 
אחות ראשית, מכבי שרותי בריאות 

גב' פטריסיה צימרמן –
 
שרותי בריאות כללית, אגף הסיעוד בקהילה

ועדה להיערכות המעבדות 
פרופ' אלה מנדלסון - 
             בי"ח שיבא – מנהלת מעבדות נגיפים - יו"ר




ellamen@sheba.health.gov.il
סרן ד"ר עידית הררי - 
             מקרפ"ר – ענף רפואת אב"ך - מרכז הועדה

פרופ' קולין בלוק - 

היחידה למיקרוביולוגיה קלינית,בי"ח הדסה עין כרם

מג"ר מירי פיינשטיין -

רוקחת האגף לשע"ח

ד"ר ברכה שיינברג- 
             מנהלת המעבדה המרכזית מכבי שירותי בריאות

דר' מירה ברק -                         מנהלת המעבדות, שירותי בריאות כללית

ד"ר שאול ראובני - 

המכון הביולוגי

ד"ר  חגי ידין-                            המכון הוטרינרי, משרד החקלאות

ד"ר דנה וולף - 
 
            המח' למיקרוביולוגיה קלינית ומחלות זיהומיות בי"ח הדסה
ד"ר עמנואל גזית - 
             מנהל המחלקה למעבדות משרד הבריאות 

רס"ן ד"ר נדב אור - 
             חב' אומריקס

ד"ר פבלו ז'גופסקי - 

מנהל המעבדה המיקרוביולוגית, בי"ח סורוקה

ד"ר שמעון פרק - 

מנהל חטיבת המעבדות למחלות עופות ודגים, מכון וטרינרי

ועדת תרופות 
ד"ר איתמר גרוטו – 

אוניברסיטת בן - גוריון– יו"ר




grotto@netvision.net.il
ד"ר רן בליצר -  

רמ"ד אפידמיולוגיה, ענף בריאות הצבא, מקרפ"ר צה"ל 

– מרכז הועדה

ד"ר מייקל הוארטה –

לשכת הבריאות, אשקלון

מגיסטר עליזה זיידנבאום –
אגף הרוקחות, משרד הבריאות

מגיסטר דוד גבאי – 

סמנכ"ל בכיר לשירותי רפואה ורוקחות - חברת "שראל"

גב' עופרה רחיים –

מנהלת מח' תורה הדרכה וביקורת- שירותי בריאות כללית

גב' ויקי וקסלר – 

ראש המחלקה למעמד מקצועי – מינהל הסיעוד, משהב"ר

ועדת ניטור 
ד"ר אלכס לבנטל  - 
משה"ב – ראש שרותי בריה"צ - יו"ר
alex.leventhal@moh.health.gov.il
פרופ' מנפרד גרין - 
מלב"ם - מנהל

גב' רות זך - 

משה"ב – אחות אפידמיולוגית ארצית – מרכזת הועדה

ד"ר תמי שוחט - 
משה"ב – רופאה מחוזית, תל-אביב

ד"ר אמיליה אניס - 
מנהלת המח' למחלות זיהומיות, שירותי בריה"צ, משה"ב

ד"ר מיכל ברומברג - 
מלב"ם

ד"ר דן גנדקו - 

המח' לאפידמיולוגיה, שירותי בריה"צ, משהב"ר
ד"ר ערן מץ - 

מרכז שע"ח קופ"ח לאומית
ד"ר פנחס הלפרין -       מנהל המחלקה לרפואה דחופה, ביה"ח איכילוב

ד"ר אבי גולדברג  – 
אחראי שע"ח, שירותי בריאות כללית

ד"ר עפרה חבקין- 
משה"ב – רופאה מחוזית, מרכז
ד"ר תמר שוחט -     
משה"ב – רופאה מחוזית, תל-אביב

ד"ר יורם סיוון - 
משה"ב – רופאת נפת פתח-תקווה

גב' מזל אלבגלי –          משה"ב – ממונה על משאבי אנוש וסיעוד, האגף לשע"ח
גב' מירה חונוביץ -       משה"ב – שרותי בריה"צ

מר זלמן קאופמן -      מלב"ם
ד"ר ליאון פולס –
 ס. מנהל המרכז הרפואי קפלן
ועדת הדרכה ותרגול מערכת הבריאות 

ד"ר ליאון פולס –
 ס. מנהל המרכז הרפואי קפלן – יו"ר



lion_p@clalit.org.il              
ד"ר אבי גולדברג –       אחראי שע"ח, שירותי בריאות כללית
ד"ר בינה רובינוביץ' –   המרכז הרפואי רבין – מנהלת היחידה לבקרת זיהומים
ד"ר אורן צמחוני –       המרכז הרפואי קפלן – מנהל היחידה למחלות זיהומיות 
ד"ר חן זמיר –              רופאת מחוז ירושלים , משרד הבריאות
גב' קארין לי עובדיה – מרכזת תחום מניעת זיהומים – אסה"ר
גב' נועה חסדאי–          מרכזת תחום הנחלת הידע- האגף לשע"ח, משהב"ר
ועדת הסברה ודוברות לציבור 
מר יאיר עמיקם - 
משה"ב – סמנכ"ל הסברה ויחב"ל - יו"ר



  yair.amikam@moh.health.gov.il
רס"ן מיכל פרס - 
פקע"ר – ענף היערכות בתי"ח לחירום - מרכזת הועדה

ד"ר עפרה חבקין- 
 משה"ב – רופאה מחוזית, מרכז

גב' בלה בן-גרשון -
 משה"ב – ברה"ן - ראש התנהגות אוכלוסיה

ד"ר שבתאי נוי - 


גב' אביבה שמר - 
מרת"א - דוברת 

אריק גורדין - 

משהב"ט
ועדת מוכנות לשפעת עופות 
ד"ר אמיליה אניס -       מנהלת המח' למחלות זיהומיות, שירותי בריה"צ, משה"ב 
  


              emilia.anis@moh.health.gov.il
ד"ר משה חיימוביץ –      מנהל השירותים הווטרינריים, משרד החקלאות

ד"ר שמעון פרק –            מנהל חטיבת מעבדות למחלות עופות, משרד החקלאות

ד"ר שמעון פוקמונסקי – רופא וטרינר ראשי מחלות עופות, משרד החקלאות

ד"ר דן גנדקו – 

   המח' לאפידמיולוגיה שירותי בריה"צ, משה"ב
ד"ר דניאל גולדמן -         המח' לאפידמיולוגיה שירותי בריה"צ, משה"ב.

ד"ר מיטשל שוואבר –     היח' לאפידמיולוגיה, מח' פנימית מייעצת מרכז רפואי תל אביב  

ד"ר איתמר שליט –        מנהל היח' למחלות זיהומיות בי"ח שניידר

ד"ר אשר וינדר -             ביה"ח וולפסון, משה"ב.

ד"ר לובה פושנוי –          מפקחת רפואית ארצית, תמ"ת
צוות טיפול מגיפות (צט"ם)

דר' אריאל  הורוביץ – יו"ר
דר' איתמר שליט  - סגן             itamar_s@clalit.org.il
דר' אשר וינדר  - מזכיר                       

גב' אנה אראל - מזכירה
פרופ' מנפרד גרין                                                                  
 דר' תמי שוחט

פרופ' מרווין שפירא  





דר' אמיליה אניס
דר' סלמאן זרקא





דר' איתמר גרוטו
דר' אבי גולדברג





פרופ' אלה מנדלסון   
דר' שרה כהן






דר' קולין בלוך

דר' עדי לייבה






דר' יצחק דאור

מר שמואל רזניקוביץ'





דר' בינה רובינוביץ'
מר יאיר עמיקם 





דר' צביקה דושינסקי
דר' מאיר אורן       





דר' ליאון פולס
מר ראובן קרן






דר' דן אלעד

פרופ' דני כהן






פרופ' עמוס ינון
עורכי התכנית:

ד"ר רן בליצר -                          ראש מדור אפידמיולוגיה, ענף בריאות הצבא, מקרפ"ר, צה"ל.  

rbalicer@netvision.net.il 
מר שמואל רזניקוביץ' -            משה"ב, מתאם היערכות מערכת הבריאות לשפעת פנדמית
 sreznik@moh.health.gov.il

תקופה בין-פנדמיות





תקופת התראה לפני פנדמיה









































שנה  חודש יום

טבלה 2:





טבלה 3:





העברה לאשפוז בפנימית ע"י סניטר וצוות רפואי ועדכון הרופא הבכיר/הכונן /מנהל ביה"ח


 





הודעה על חולה חשוד לשפעת העופות בדרך לבי"ח





רופא או אחות יאמתו את ההודעה





חולה מתאים להגדרת מקרה או לא ניתן לאמת הודעה





הכנת חדר בידוד במלר"ד


רופא מתמגן


דיווח פנימי בבי"ח





הגעת החולה





חבישת מסכה לחולה


העברתו לחדר הבדיקה


אימות החשד רצוי ע"י רופא בכיר ע"פ שאלון





מתן טיפול וביצוע בדיקות חיוניות ע"י צוות ממוגן





לא מתאים להגדרת המקרה





אין צורך בהיערכות נוספת





חולה המגיע ללא הודעה מקדימה





חשד לשפעת עופות ע"י פקיד קבלה ע"פ אלגוריתם

